
KNJIGA V,, 8.-9. 


HRVATSKI KRALJ TOMISLAV I NJEGOVO DOBA 


ve godine slavimo tisućgodišnjicu kra- 

ljevstva hrvatskoga, ali hrvatska je dr- 

žava bar koje stoljeće prije postojala, 

nego što se Tomislav proglasio kraljem. 
Najvažnije bijahu dvije kneževine: Posavska i 
Dalmatinska (bijela) Hrvatska, koje su kadšto već 
utjecajem geografskoga dualizma između Panonije 
i Dalmacije jedna prema drugoj zauzimale i pro- 
tivno stanovište. Usto i znatan broj omanjih 
oblasti, što ih je obuhvatala t, zv. Crvena Hrvatska, 
pa Thema Dalmacija i banovina bosanska, pa glo- 
mazno i teško prohodno gorje kao Kapela, Velebit 
i Dinara činili su silne zapreke narodnom ujedi- 
njenju Hrvata, za kojim 'je 100 godina prije Tomi- 
slava išao moćni knez hrvatski Ljudevit Posavski 
(0.810 —823.), Ne mogući podnositi tlačenja i mu- 
čenja franačka u Posavskoj Hrvatskoj, s kojih je i 
nastala priča, što ju je iznio mlađi suvremenik To- 
mislavljev bizantski car Konstantin VIL. Porfiroge- 
net u svom čuvenom djelu »De administrando im- 
perio«)/) da su Franci trgali djecu s prsa materinih 
i bacali psima, skoči Ljudevit na oružje i potjera 
Franke iz svoje zemlje, Strašan se nato razmahao 
rat (819.-822.), u kom se pod pobjedonosnim žezlom 
hrvatskoga kneza Ljudevita, koji je suzbio devet 
iranačkih vojska i razbio svoga protivnika Bornu, 
kneza Dalmatinske Hrvatske — okupiše braća Slo- 
venci od Julskih Alpa do Drave, pa i braća Timo- 
čani pleme srpsko. Iako je konačno morao uzmak- 
nuti Ljudevit Posavski, ipak pod njegovim vod- 


1) To ye cijelo djelo, koje je pisano oko 948, do 952., 
s grčkoga jezika preveo na hrvatski bivši hrvatski ban dr. 
Nikola Tomašić, a od toga je prijevoda dosad štampano 
u »Vjesniku zemaljskog arkiva« sv, XX, (Zagreb 1918.) usve 
36 glava (str, 23,.—91.), od kojih se glave 29, do 36. (str. 63. 
do 91.) odnose na povijest južnih Slavena. Ove je glave 
dakako i Rački u originalu (zapravo grč, i lat. jezikom) 
preštampao na odgovarajućim mjestima u svoja Documenta. 
Tomašić je osim toga kao »Uvod« k svome prijevodu na- 
pisao dosta opsežan »Život i djela cara Konstantina VIL 
Porfirogeneta« (str, 1.—22.). 


sivom, kako lijepo reče Tade Smičiklas u svojoj. 
»Poviesti Hrvatskoj« (Dio I, 1882. str, 178.): »Hr- 
vati su prvi potresli tako državu franačku, da su 
se od nje stali narodi trgati, da se je napokon ra- 
stala u svoje naravne sastavine, da su narodi svaki 
sebi svoje vlastito kraljevstvo zasnovali i utvrdili«. 

Ideja ujedinjenja hrvatskih zemalja čekala je 
na realiziranje još jedno stoljeće, a Hrvati su me. 
đutim junački suzbijali napadaje Mlečana, Arapa 
pa Bugara za kneza Trpimira, koji je bugarskoga 
kneza Borisa pobijedio negdje u današnjoj sjevero- 
istočnoj Bosni (0.860.), gdje je tada Dalmatinska 
Hrvatska neposredno graničila s Bugarskom"), No 
da Hrvati nijesu nikada Bugarima plaćali danka, 
svjedoči nam bizantski car Konstantin VII, Porfi- 
rogenet, koji kaže; »Neque Chrobati unquam Bul- 
garis tributum dederunt; sed alteri alteros saepe 
amicitiae ergo donis cohonestarunt« — već su jedni 
druge često u znak prijateljstva počastili darovima, - 
(Rački: Documenta, p. 360.). Za tih borbi napose na 
moru s Mlečanima udara u oči silna snaga hrvat- 
ske mornarice za kneza Domagoja, kojega strada- 
jući Mlečani u svojoj ogorčenosti prozvaše »Scla- 
vorum (pessimus dux«)") a papa ga naprotiv Ivan 
VIII. (oko g. 874.) posredujući u stvari mletačkih 
stradanja od hrvatskih gusara u svom pismu uprav- 
ljenom Domagoju »duci glorioso<*) nazivlje »slav- 
nim knezom«. Teške su tad dane proživljavale ne- 


?) Dr, Ferdo Šišić, Povijest Hrvata u vrijeme narodnih 
vladara. Zagreb 1925, str, 335, 

*) Rački: Documenta, p. 366. — Prof, Bare Poparić (O 
pomorskoj sili Hrvata za dobe narodnih vladara, Zagreb 
1899, str, 44,, 46., 64.—67. i 69.) na osnovu vijesti kod Pavla 
Diakona (u djelu »De gestis Langobardorum«, lib, IV., cap. 
46.) drži, da su »Hrvati već polovinom VIL vieka imali . 
vlastitu natnu mornaricu na Jadranskom moru«, a prema 
vijestima bizantskog cara Konstantina VII, Porfirogeneta o 
broju lađa u doba Tomislavljevo zaključuje, da — »fje sveu- 
kupne momčadi na hrvatskoj ratnoj mornarici moglo biti 
barem 20,000.« 

3) Dr, Fr, Rački; Documenta, Zagreb 1877. str, 6. 

sjedinjene obje glavne kneževine hrvatske prizna- 
vajući vrhovništvo sad firanačkoga sad bizantskoga 
cara, dok oko god, 880, za kneza Branimira ne po- 
sta Dalmatinska Hrvatska posve nezavisnom drža- 
vom, Uto doskora po smrti sv, Metodija (1 885.), 
kad je moravski knez Svatopluk, prionuvši uz krivu 
njemačku politiku, protjerao učenike Metodijeve: 
Gorazda, Nauma, Klimenta, Anđelara, Lovrinca 
i druge iz svoje države, bacivši ih najprije u 
tamnicu, a poslije ultra fines,"“) pobjegoše neki 
od tih učenika također u Branimirovu Hrvatsku, 
gdje su od kneza Branimira i biskupa ninskoga 
bili lijepo primljeni, te udariše temelje slavenskom 
bogoslužju i književnosti, što je za Hrvate bilo od 
silnoga . kulturnoga i narodnoga  znamenovanja. 
Služba Božja odjekivaše tad na narodnom jeziku, 
a i narodna se prosvjeta hrvatska poče tada širiti 
pismenima glagolskim izumljenim od Konstantina- 
Čirila. Ta su pismena kod Hrvata poprimila poseban 
uglati oblik, pa se i danas u znanosti taj. tip glago- 
lice nazivlje hrvatskom glagolicom, Lati- 
naši su dakako bili od prvoga početka zakleti ne- 
prijatelji i službe Božje na slavenskom jeziku i 
kulturnoga djelovanja glagolaša uopće, pa se tako 
začinje, mogli bismo reći, vjekovna borba između 
latinske i hrvatske crkve, kojoj je na čelu bio bi- 
skup ninski, nazvan  »biskup Hrvata« 
Chroatorum« ili »biskup Hrvatske«, 
Doba je hrvatskoga kneza Branimira karakteri- 
stično i po tom, što su oko 885. god. po odredbi bi- 
zantskoga cara Vasilija imali, kako je zabilježio 
sam bizantski car Konstantin VII Porfinogenet, 
plaćati bizantski gradovi i otoci u Themi Dalmaciji 
Hrvatima »da s njima žive u miru« (pacis causa) 
— danak »i to grad Spljet 200 dukata, Trogir 
100, Zadar 110, Osor 100, Rab 100, Krk 100, tako 
da je zajedno 710 dukata, izuzevši vino i druge ra- 
zličite stvari«*) excepto vino et ceteris speciebus di- 
versis), Taj su danak u ime mira »tributum. pacis« 
plaćali ti gradovi sve do 1107, godine, Pa i 
Mlečani za Branimira počeše plaćati hrvatskome 
knezu za slobodnu plovidbu i slobodnu trgovinu 
po Jadranskom moru danak, kadno je mletački 


»episcopus 


**) Vatroslav Jagić u svome djelu: »Zur Entstehungsge- 
schichte der kirchenslavischen Sprache (Denkschriften d, 
kais, Ak, d, Wiss,, phil.-hist, K1. B, 47. Wien 1902.) na str, 
51, s obzirom na Svatoplukovo proganjanje Melodijevik' uče 
nika piše: »Gorazd.,,, Clemens, Laurentius, Naum, Ange- 
larius, Diese und viele andere von den bekannteren hitte 
man in Ketten geschlagen, in Gel4ngnisse eingesperrt.,.., 
Man misshandelte die Fingesperrten zuletzt durch Hunger 
und entschloss sich, sie unter Escorte auf verschiedenen 
Wegen jenseits der Donau zu schaffen, bei ewiger Ver- 
bannung aus dem bisherigen Aufenthalt.« 

4) Rački: Documenta, str, 372, 


dužd Petar Kandijano bio kod Makarske od Hrvata 
886. godine ne samo pobijeđen nego i utučen.““) 
To plaćanje mletačkoga danka kroz 100 godina hr- 
vatskim knezovima i kraljevima neosporivo doka- 
zuje premoć i silu Hrvata u to doba na Jadranskom 
moru, koje moćni kralj Petar Krešimir IV, nazivlje 
»svojim dalmatinskim morem«,. kad u ispravi od 
1069. god. za otok Maon darivaisći ga manastiru 
sv, Krševana kaže, da leži »in nostro dalmatico 
mari«,) 

No uza svu moć i snagu Dalmatinske Hrvatske, 
kakva nam se ukazuje u doba kneza Branimira, ne 
mogaše ipak ovaj ni pomišljati na to, da oživotvori 
ideju ujedinjenja hrvatskih zemalja, Tu ideju uje- 
dinjenja svih hrvatskih zemalja izvede istom Tomi- 
slav, knez Dalmatinske Hrvatske, koga vladanje 
pada između 910, i 928, godine, 

Njemački je historik Diimmler gotovo prije 70 
Sodina ispravno držao, da je Tomislav bio po svoj 
prilici od roda Trpimirovića veleći: »Auch er (To- 
mislav) gehG6rte wahrscheinlich dem Geschlechte 
Tirpimir's an«.") Toma ga arhiđakon spljetski u svo- 
joj »Historia Salonitana« (digessit Rački, Zagrabiae 
1894. p. 36.), pisanoj oko polovine 13. vijeka, spo- 
mimje kao kneza god, 914, »tempore Tamislavi du- 
cis«, a to je dokaz, da je Tomislav 914, uistinu vla- 
dao i da je tada bio knezom.) Pri nastupu Tomi- 
siavljevu na vladu vrlo je karakteristično bilo sta- 
nje velikih država u srednjoj i jugoištočnoj Evropi. | 
Najmoćnija i najkulturnija u srednjoj Evropi po 
padu zapadno rimskog carstva država Karla Veli- 
koga, po smrti je Karlovoj (f 814.) za slaboga i ne- 
sposobnoga sina njegova Ljudevita Pobožnoga (# 
840.), sve većma padala sa svoje visine, a za nje- 
Sovih se sinova sve više dijelila i drobila, pa je 
upravo srednjo-evropski dio Karlove države — 
Njemačka bila uoči Tomislavljeve vlade za nedo- 
rasloša Arnulfova sina Ljudevita Djeteta (900. do 
911.) posve slaba i nemoćna, Silno opet nekoć za 
Justinijana bizantsko carstvo u jugoistočnom di- 
jelu Evrope po njegovoj je smrti (f 565.) zbog pro- 
vala i napadaja neprijateljskih naroda pa zbog 
vjerskih prijepora i borbi opsegom bivalo sve uže 
i snagom slabije, a pogotovo je stradalo u doba 
Tomislavljevo za cara Leona VI. Filozola (1 912.) 


**) Šišić: o, c, p. 392. i 393, 

5) Rački: Documenta, str, 73, — Dr, P, Karlić: Kraljski 
Dalmatin 1806.—1810, Izdala »Mat, Dalmatinska«, Zadar 
1912, str, 8, 

$) E, Diimmler: »Uber die &lteste Geschichte der Slaven 
in Dalmatien (Sitzungsberichte d, kais, Akad, d. Wiss., 
phil-hist, Kl, XX.) Wien 1856, str, 412, 

7 Isp. Rački: Kada i kako se preobrazi hrvatska kneže- 
vina u kraljevinu. Rad, Jug. akademije XVII, str, 72. i 73. 

i Konstantina VII, Porfirogeneta (f 959.) od pro- 
vala Arapa u Aziji pa Rusa i Bugara u Evropi. Uto 
se kao klin zabi između sjevernih i južnih Slavena 
ispunjajući poljane panonske i oborivši kneževinu 
veliko-moravsku  (906.), narod  uralo-altajskoga 
roda, konjanički i pljačkaški poput Huna i Avara 
— Madžari, pred kojima je p6 stoljeća sav kulturni 
svijet u Evropi strepio, 

Najbolje su tad iskoristili ovu evropsku nemoć 
dva slavenska naroda na Balkanu — Hrvati za 
Tomislava, a Bugari za Simeona Velikoga osnovavši 
dvije moćne države na poluotoku balkanskom.) 

Brzo dode Tomislav u sukob s Madžarima, koji 
su, izgarajući od žive želje poput Avara za pljačka- 
njem i plijenom, na brzim konjima provaljivali u 
Njemačku haračeći sve do Rajne i u gornju Italiju, 
u koju su se češće zalijetali, pa su svakako prola- 
zili i Posavskom Hrvatskom, a možda su na nju i 
izravno udarali. Uzalud je njemački car Arnulf u 
stisci predao tad nekadašnju Kocelovu kneževinu 
s Blatnim Gradom knezu Posavske Hrvatske Bra- 
slavu, da je brani, jer madžarskim naletom nestaje 
nesamo iranačke vlasti u tim krajevima, nego se u 
bojevima s njima poslije 896, gubi i Braslav, a Po- 
savski Hrvati daju se po svoj prilici pod zaštitu 
moćnoga kneza Dalmatinske Hrvatske Tomislava. I 
s Tomislavom se sukobiše Madžari više puta bilo 
za pljačkaških prolaza u Italiju ili za izravnih na- 
vala na Posavsku Hrvatsku, ali Tomislav je bio 
»fortis juvenis et robustus bellator«, te je svaki put 
Madžare u bijeg natjerao (»in fugam convertit«) i 
obranio državne granice, Ukratko i lijepo prikazuje 
tu borbu hrvatski ljetopisac Pop Dukljanin (izd. 
Crnčić u Kraljevici 1874, str, 22.) ovako: »Biše Po- 
lislav (=> Tomislav) mlad i kripak u rvanjih. I či- 
niše meu sobom mnoge rvanje, i vazda Atila (= 
Arpad), kada se biahu, izgubljaše, i napokon ne 
mogaše suprotivi (se), i pobiže«x Ovim je po- 
bjedama nad Madžarima Tomislav 
osiguraoiučvrstio granicuna Dravi, 
koja kroz tisuću godina ostade neo- 
spornom granicom, a time je ujedno 
proveo i potpuno ujedinjenje Po- 
savske. Hrvatske s Dalmatinskom 
Hrvatskom, 

Zatim je Tomislav uznastojao, da bi zatro i po- 
sljednji ostatak bizantske vlasti u Dalmatinskoj 
Hrvatskoj t. j. da bi pod svoju vlast dobio i bizant- 
sku Themu Dalmaciju, Čudan je baš bio slučaj, da 
mu je pri tom svojim navalama na bizantsko car- 
stvo najvećma poslužio slavni bugarski vladar Si- 
%) Isp_ VJ. Klaić: Tomislav, prvi kralj hrvatski, (Slike iz 
slav. povjesti) Zagreb 1903. str, 60. 


meon (893,—927.), koji je za čitava života težio za 
tim, da obori grčko carstvo i Carigrad učini svojom 
prijestolnicom, Tako već god. 896, prisili Simeon 
bizantsko carstvo na plaćanje danka, a pobijedivši 
ametice bizantsku vojsku 917, na rijeci Aheloju, 
prozva se »carem i samodršcem bugarskim«, Naj- 
žešće navale Simeonove na Carigrad padaju izme- 
đu 920. i 923, god., a kako je bizantskom caru i pa- 
trijarhu bilo tada već posve tijesno, vidi se po tom, 
što obojica zatražiše 923, pomoć u rimskoga pape 
lvana X., koga patrijarh i priznade, pa time bi do 
1054, provedeno jedinstvo u kršćanskoj. crkvi, Po- 
sredovanjem se nato papinim Simeon bar naoko 
izmiri s bizantskim carem, mjeseca rujna 923; a 
patrijarha se opet po želji papinoj odreče u papinu 
korist svoje jurisdikcije u Themi Dalmaciji, koju 
bizantski car u političkom pogledu prepusti Tomi- 
slavu, pa su tako eto pod vlast hrvatskoga kneza 
došli i gradovi: Zadar, Trogir, Spljet, Dubrovnik, 
pa otoci Krk, Rab i Osor i sjedinili se s materom 
zemljom, Tomislav usto podvrže pod svoju vlast 
poslije i otoke: Brač, Hvar i Vis*), pa zaokruži tako 
i učvrsti s morske strane svoje gospodstvo u Dalma- 
tinskoj Hrvatskoj, 


Međutim doskora pođe za rukom caru Romanu 
Lekapenu suvladaru Konstantina VII, Porfiroge- 
neta, da u savez s Tomislavom protiv Simeona do- 
vede nesamo humskoga kneza Mihajla Viševića, 
nego također i srpskoga kneza Zahariju, kojega je 
Simeon 921, kao svoga vazala bio učinio knezom u 
Srbiji, To se duboko dojmi Simeona, koji je s bu- 
garskom vojskom ponovno podsjedao Carigrad, te 
odmah pošalje vojsku u Srbiju s dvojicom vojvoda, 
Marmajom i Teodorom Sigrici, da zbace Zahariju. 
No Zaharija — kako svjedoči Konstantin VII, Por- 
firogenet (Rački: Documenta p. 390, i 391.) — »po- 
šalje glave njihove i oružje (capita eorum atque 
arma) kao znakove pobjede caru bizantskome«, 
Čuvši to Simeon planu gnjevom i novu posla voj+ 
sku s proljeća 924, protiv Zaharije pod trojicom 
vojvoda, kojima pridruži i Časlava, Klonimirova 
sina, da ga tobože mjesto Zaharije postave za srp- 
skoga kneza, Na taj himbeni način domamiše i na 
vjeru pohvataše srpske starješine, — »odmah ih 
povežu, provale u Srbiju i dignu čitav narod od 
mala do velika i odvedu u Bugarsku, neki tek 
ubjegnuvši (s knezom Zaharijom) povuku se u Hr- 
vatsku i osta zemlja pusta«,'") Na ovu katastrofu 


9) Šišić: o. e, p. 407., 409,.—411, i 413, — O Tomislavu 
se govori na str. 401 —429, 


10) Rački. Documenta p. 391, »Metuens tune sibi Zacha- 
rias in Chrobatiam profugit«, 

nadovezuje Šišić (0. c, p, 413.) ovo: »Tim ratom ne- 
stade privremeno srpske države (924.), Knezu Za- 
hariji nestaje poslije toga i traga; nije nevjerojatno, 
da se on preko Hrvatske opet vratio u Carigrad, 
gdje je možda i umro, Tada su Hrvatska i država 
kneza Mihajla Viševića neposredno graničile sa Si- 
meunovim carstvom duž čitave istočne Sranice«, — 
Kralj Tomislav je eto u toj najvećoj nevolji bratski 
primio pribjegle Srbe i dao im sigurno utočište 
pred strašnom vojskom bugarskoga cara, 

Silan je i moćan bio tada Tomislav, koji se usu- 
dio prkositi i samomu Simeonu, pobjedniku Bizan- 
ta, ne bojeći se njegove svemoći na Balkanu, — 
kao što se i prije toga nije bojao ni strašnih madžar- 
skih pljačkaških konjaničkih horda, pred kojima je 
više od tri decenija ležala nemoćna i sama N je- 
mačka država, Moć nam i silu u to doba Tomislav- 
ljeve države najjasnije i ukratko prikazuje tadašnji 
suvremeni bizantski car-pisac Konstantin VII, Por- 
firogenet veleći: »Krštena Hrvatska diže 60.000 ko- 
njanika, a 100.000 pješaka i sagena 80 i kondura 
100, Na sagenama imaju po 40 ljudi, na kondu. 
rama pak po 20, a na manjim kondurama po 10«. 
(Rački: Documenta, p, 398.), Kakvo onda čudo, 
da se Tomislav uz toliku moć i silu i na kopnu i na 
moru nije prčdao uhvatiti u koštac i sa samim Si- 
meonom — i da se proglasio kraljem hrvatskim, 
koju mu je čast i naslov i sam papa Ivan X. (914, 
do 928.) priznao, kako to dokazuje vlastito pismo 
spomenutoga pape, što ga je uoči otvorenja spljet- 
skoga crkvenog sabora 925, upravio na Tomislava i 
Mihajla Viševića veleći: »Dilecto filio Tamislao 
REGI CROATORUM et Michaeli, excellentissimo 
duci Chul morum«,") Oštroumno ovdje pri- 
mjećuje naš najveći historik dr, Franjo Rački!?); 
»A._ da je ovaj naslov u rimskoj pisarni točno i na- 
hvalice odabran, sliedi odatle, što se u istom pismu, 
u kojem se hrvatski vladalac zove »rex«, humski 
vladalac Mihajlo nazivlje »du x Chulmorum«, 
Hrvatska je država za kralja Tomislava bila tako 
jaka, da slovenski historik sveuč, prof, dr, Ljudmil 
Hauptmann zanju kaže: »es ward unter Tomi- 
slav Grossmacht«") 4, j. »ona_ postade za 
Tomislava velevlašću«, A slično je o Tomislavlje- 
voj. državi na osnovu istraživanja ustvrdio i drugi 
slovenski maučenjak, biskup dr, Josip  Srebrenič 


14) Rački: Documenta, p. 189, 


2) Kada i kako se preobrazi hrvatska kneževina u kra- 
ljevinu, Rad Jugoslav. akad, XVIL str, 71. 

"8) Dr, L, Hauptmann: Die bestimmenđen Krifte der 
kroatischen Geschichte im Zeitalter der nationalen Herr- 
scher, štampano »Mitteilungen des Gstereich, Institutes fir 
Geschichtsforschung« (sv. XI, 1924, str, 16.). 


veleći; »Hrvatska se je bila pod Tomi 
slavom razvila v veliko vlast«“) 

Pitanje bi bilo sada, kakvom je krunom Tomislav 
bio krunjen i gdje? Krune je kraljevske uopće u 
ono doba na slavenskom jugu dijelio ili rimski papa 
ili bizantski car, Da Tomislav kraljevske krune nije 
dobio od bizantskoga cara, najbolje nam dokazuje 
već to, što bizantska dvorska kancelarija hrvatskoga 
vladara do polovice desetoga vijeka i ne zove kra- 
ljem nego samoknezom,a tako ga zove i suvre- 
meni bizantski car Konstantin VII, Porfirogenet, 
Prema tome je već Rački (o, c, Rad XVII, str, 80, 
i 87.) zaključio — »da je Tomislavu preostala ona 
ista vlast, na koju se njegov suvremenik Simeon s 
uspjehom bio obratio, apostolska naime stolica (t 
j. papa), koja je po ondašnjih nazorih o sunarodnom 
pravu također dielila čast i krunu kraljevsku«, 

Što se tiče drugoga dijela pitanja, gdje. je 
naime Tomislav bio krunjen, to ću navesti mišlje- 
nje našega naučenjaka svjetskoga glasa Monsig, dr, 
Frana Bulića, koji oko p6 stoljeća neumorno radi 
i istražuje baš u onom kraju, gdje je prije tisuću 
godina stolovao prvi hrvatski kralj Tomislav. 
Monsig, Fran Bulić u svome članku »Gradjevni 
spomenici iz dobe hrvatske narodne dinastije« (Ob- 
zor od 7, VI, 1924, str, 5.) doslovno kaže ovo: 
»Uspomena na stari Delminij (sad gradina Borčani 
na Duvanjskom polju u zapadnoj Bosni), na rato- 
bornost njegovih stanovnika, na njegovoga prvoga 
vjerovjestitelja i mučenika Venancija, nalazi izra- 
žaja u nebuloznom Ljetopisu Popa Dukljanina, koji 
kaže, da su »in planitie Dalmae« bili pri krunisanju 
nekoga kralja oni isti carevi poslanici Lav i Ivan, 
koji su bili — a ovo je sigurno — prisutni u koncilu 
splitskomu g, 925., gdje je sjedio i hrvatski kralj 
Tomislav, Ova koincidencija imena u Splitu i Duvnu 
rasvjetljiva i nebuloznog kralja Svetopeleka — Sve- 
topluka —- Budimira, po hrvatskom tekstu Ljeto- 
pisa Popa Dukljanskoga Polislava, koji se u latin- 
skomu prevodu iste kronike ispoljava u hrvat- 
skoga kralja Tomislava, koji (je) na 
ovom polju nazad hiljadu godina bio 
okrunjen, i 

Moć je ovo tradicije, pisane ili nepisane, koja 
kroz vjekove živi, Delminij u IL, v, pr. Krsta poru- 
šen je, pa u blizini pregrađen, za provale naroda 
opustošen, ostaje u uspomeni naroda, kao sijelo ra- 
tobornih Dalmata, Odmah nakon Solina prima novu 
vjeru i daje jednog mučenika, kojemu je ime slavno 
kao i svetome Dujmu, Uskrsava kao sijelo i naslov 


4) Dr, Jos. Srebrenič: Papež Ivan X, v svojih odnosik 
do Bizanca in Slovanov na Balkanu (»Bogoslovni Vestnik«, 
Ljubljana 1922, str, 230.), : 


164 


Godina IIL 


»VIJENAC« 


Knjiga V./8—9, 


biskupije, i tako se razumijeva, dasena 
njegovom polju odigrava godine 925. 
historijski dogođaj krunidbe prvog 
hrvatskoga kralja« — Pripominjem samo, 
da je Duvanjsko polje upravo u srcu tađašnje 
brvatske kraljevine bilo dosta prostrano, 20 km. 
dugo, a 9 km, široko, obuhvatajuć usve 122 km?,") 
— i prema tome baš zgodno za takovu svečanost, 
kod koje su sudjelovali velikaši kraljestva, silna 
Tomislavljeva vojska i brojan narod. 

Međutim ovo doba moći i slave naroda hrvat- 
skoga za kralja Tomislava malo da ne zasjeniše 
latinaši, vodeći žestoku borbu protiv slavenskoga 
bogoslužja, hoteći ga iskorijeniti i zatrti onako, kao 
što su njemačko svećenstvo i njitranski biskup 
Wiching svojim pletkama, s pomoću pape Stjepana 
VI. i kneza Svatopluka uništili 1 zatrli rad sv. 


braće Ćirila i Metodija u Moravskoj, Latinašima .. 


pri toj borbi nije samo bilo stalo do vlasti u crkvi, 
nego još daleko više. da preko crkve, koja je u 
ono doba vrlo usko vezana s državnom vlašću, 
imađu prevlast i u državi hrvatskoj. Stoga su i 
digli onoliku viku protiv hrvatskih glagolaša ne- 
samo po svojim biskupijama u Dalmatinskoj Hrvat- 
skoj, nego i kod pape Ivana X. u Rimu, kojega su 
dakako lako predobili na svoju stranu.) Uto ie la- 
tinašima došlo baš u zgodan čas, otkako je Thema 
Dalmatia potpala pod hrvatskoga kralja Tomislava, 
Pitanje jurisdikcije spljetske nadbiskupije, koja 
potječući tobože od apostolskih vremena treba da 
bude primacijelna u državi hrvatskoj, jer sve druge 
kao mlađe nemaju na to prava. No glavno im je pri 
tom bilo, da satru vlast biskupa ninskoga, koji je 
kao »biskup Hrvata« ujedno bio i najgorljiviji za- 
točnik glagolice, a pod njegovu je jurisdikciju pot- 
padala i sva država hrvatska osim gradova u Themi 
Dalmaciji, Kako se to pitanje moglo riješiti samo 
na crkvenom saboru, to se u svrhu saziva crkvenoga 
sabora u Spljetu obrati na papu kralj Tomislav za- 
jedno s nadbiskupom spljetskim Ivanom pa bisku- 
pom ninskim Grgurom i još nekim drugima. Papa 

15) Vj, Klaić: Duvanjsko polje (»Hrvatsko Kolo« knjiga 
NI, Zagreb 1907.) str. 49, — Pa i vrsni naši historici Ivan 
Kukuljević, Tade Smičiklas i Vjekoslav Klaić također su 
već prije nekoliko decenija bili za Tomislavljevo krunisanje 
na Duvanjskom polju. Pače prof. Vjek, Klaić i u najnoviioj 
svojoj studiji »Narodmi sabor i krunisanje kralja na Du- 
vanjskom polju« (1925.) na str. 17, piše ovako: »A kad je 
to bilo?,.,. To je čas, kad fe Tomislav kag 
prvak na zapadnoj strani Balkanskog polu. 
otoka skupio narođni saborna Duvanjskom 
polju i primio posvetu za kralja izruku pa- 
pinskogalegata«. 

19) Dr, Iv_ Broz: Crtice iz hrvatske književnosti, sv. II 


Zagreb 1888, str, 63, i 64, 


je Ivan X. odobrio saziv crkvenoga sabora: u Spljetu 


i na nj poslao svoje poslanike jakinskoga biskupa 
Ivana i prenestinskoga biskupa Lava, a pismo je 
upravio 925, Tomislavu »r e gi Croatorum« i Mihajlu 
Viševiću »duci Chulmorum«, u kome ih nastoji 
predobiti za latinaše veleći: »Quis etenim specialis 
filius sanctae romanae ecclestae, sicut vos estis, in 
barbara seu sclavinica lingua deo sacrificium offere 
delectatur"") (Koji bi se tako osobiti sin svete 
rimske crkve — kao što ste vi, mogao veseliti, da 
prinosi žrtvu Bogu na barbarskom ili slavenskom 
jeziku?), 

U spljetskoj stolnoj crkvi sastao se crkveni sa- 
bor, gdje uz papine legate te pomenute i još minoge 
druge dalmaltinske crkvene dostojanstvenike bijaše 
hrvatski kralj Tomislav »(cum) Chroatorum atque 
Serborum proceribus« t, j, s hrvatskim i srpskim 
odličnicima, naime onim srpskim velikašima, koji 
su kod Tomislava našli zaštitu pred bugarskom 
silom. pa Mihajlo Višević, knez humski, Kako lati- 
naši bijahu u većini, tako im bijaše lako u petnaest 
članaka stvarati zaključke po svojoj volji i prema 
svome interesu, U prvom već članku zaključiše, da 
solinsko-spljetska crkva ima primat nad svim 
crkvama (inter ommes eccleslas,.,,, primatum 
habeat) u državi hrvatskoj, i da se u mjoj imaju 
posvećivati podređeni biskupi i održavati crkveni 
sabori, Uz ovaj članak najteži udarac zadađoše 
slavenskom bogoslužju i crkvi hrvatskoj člankom 
desetim, koji glasi: Nijedan biskup neka se ne 
usudi u području naše metropolije promicati na koji 
viši red one, koji umiju samo slavenski jezik: njime 
mogu služiti Bogu samo klerici i monasi, Tako isto, 
da tome (t, j. glagolašu) ne dopusti u svojoj crkvi 
misu čitati (Nec in sua ecclesia sinat eum missam 
facere) osim u nestašici latinskih svećenika. pa i 
tada treba da se u rimskoga pape zamoli i dobije 
naročito dopuštenje. — Napose pak člankom je- 
danaestim zaključiše, da biskup hrvatski (»epi- 
scopus Chroatorum«) tj. ninski, kao i svi 
ostali biskupi, ima biti podložan prvostolnoj crkvi, 
naime spljetskoj."") Energičan na to uloži kod pape 
protest, kao što je energično ustao i u saboru na 
obranu slavenskoga bogoslužja i jurisdikcije svoje 
biskupije. koja je dotad bila izravno papi podložna, 
biskup ninski Grgur, Zaista je istakao, kako je 'još 
za života sv. braće papa Hadriian II, (868.), a ži. 
vota Metodijeva i papa Ivan VIII. (880.) odobrio i 
posvetio slavensko bogoslužje. Nema sumnje, da 
se pozivao i na pisma pape Ivana VIII, od 879, 1 
880., po kojima je biskup ninski Teodozije stekao 


17) Rački, Documenta, str, 189, i 190; 
18) Rački: Documenta, str, 190,—192. 

osobite povlastice, da je bio izravno podvrgnut sto- 
lici rimskoj, a u Dalmaciji primas crkve hrvatske.) 
Tako odlučno protiv spomenutih zaključaka ve- 
ćine crkvenoga sabora kao i protiv očitih težnja 
i želja papinih mogao je istupiti Grgur ninski zato, 
što je imao zaleđe u kralju Tomislavu i kod nekih 
velikaša Hrvatskih. To su dobro znali na saboru la- 
tinaši. pa su stoga u obranu primata metropolije 
spljetske kao i u obranu svoju protiv hrvatskoga 
kralja i velikaša hrvatskih, uzdajući se u zaštitu 
papinu, i stvorili članak dvanaesti, u kome se kaže: 
»Akobikralji gospoda hrvatska (rex 
et proceres Chroatorum) željeli sve 
biskupije u opsegu metropolije 
spljetske podložiti svome (ninsko- 
me) biskupu (suo.... pontifici), tad 
nesmijenitkood nasucijeloj njiho- 
voj zemljini krstiti nicrkveili sve- 
ćenike posvećivati,..,, U ostalom 
neka oni (tj. kralj Tomislavi hrvat- 
ski velikaši) zajedno sa svojim bi- 
skupom (cum suo pontifice) dadu ra- 
čun Bogu, koliko bude poradi njih 
trpjela nauka vjere kršćanske.) 
Nije li dakle sad i odveć jasno, na čijoj je strani 
bio hrvatski kralj Tomislav, kad su latinaši ne bez 
razloga, već iz pravoga straha, da ne bi »rex et 
proceres Chroatorum« — hrvatski kralj Tomislav i 
Sospoda hrvatska sve biskupije u opsegu metro- 
polije spljetske htjeli podvrći »suo.., pontifici« 
t.j. »biskupu Hrvata« Grguru ninskomu, na sa- 
nomu crkvenom saboru stvorili ovaj dvanaesti čla- 
nak? Prema tome je očito, kako je neistina ono, što 
neki domaći historici u novije doba pišu, da je — 
Tomislav bio odlučni protivnik »zdravih narodnih 
težnja«, Ta da je Tomislav bio odlučni protivnik 
»zdravih narodnih težnja«; ne bi nikad — niti 
kao knez — bio uzeo sebi »biskupa 
Hrvata« i najodlučnijega borca za 
slavensko bogoslužje Grgura nin- 
skoga, kako prof, Klaić (Pov. Hrv, I, str. 78.) 
kaže za »doglavnika i savjetnika, a i 
kancelara«, već bi s Grgurom ninskim i s nje- 
govim glagolašima bio učinio ono isto, što je s uče- 
nicima sv, braće poslije smrti Metodijeve učinio 
moravski knez Svatopluk, protjerao bi ih ili okovane 
bacio preko međa svoje države, Tada ne bi latinaši 
imali razloga da stvaraju navedeni dvanaesti čla- 
nak, u kome se štoviše hrvatskom kralju Tomislavu 
i gospodi hrvatskoj, ako bi htjeli sve biskupije u po- 
dručju metropolije. spljetske podvrći »biskupu Hr- 


2%) Vj Klaić: Povjest Hrvata 1. Zagreb 1899, str, 82, 
2%) Rački; Documenta, str, 192, 


vata« Grguru ninskom, groze na neki način inter- 
diktom i kaznom Božjom! Pa i sam papa Ivan X., 
očito dobivši informacije od svojih legata, kako se 
sve odigravalo na saboru spljetskom i dobro 
uwočivši dvanaesti članak, potvrdi tek one zaključke 
crkvenoga sabora spljetskoga, kojima se uopće nije 
prigovaralo t. j. koji se nijesu ticali jurisdikcije i 
slavenskog bogoslužja, 

Međutim najteža se olujina spremala s bugarske 
strane na Tomislavljevu Hrvatsku, hoteći sve re- 
zultate Tomislavljevih uspjeha i borbi jednim ma- 
bom uništiti i potpuno zagospodovati Balkanom. 
Gordi i dotad nepobjedljivi pobjeditelj Bizanta 
Simeon, koji se na koncu 925, okitio naslovom »cara 
i samodršca Bugara i Grka«, kivan još na Tomi- 
slava i Hrvate, što su pod svoje bratsko okrilje pri- 
mili pribjegle Srbe, posla na njih 926, vojsku pod 
vojvodom Algoboturom, No negdje u gorskim klan- 
cima, kroz koje se Bugari nastojahu protući do 
mora, dočeka Tomislav sa svojom vojskom Algobo- 
tura i ametice potuče Bugare, kako svjedoči suvre- 
meni bizantski car — pisac Konstantin VII, Porfi- 
rogenet veleći: »U to doba provale oružani Bugari 
pod Alogoboturom u Hrvatsku, ali svi budu od Hr- 
vata pogubljeni« (omnes a Chroatis interfecti sunt). 
Strašni ovaj poraz nad bugarskim carem, pred ko- 
jim je Bizant drhtao, zabilježiše i još neki bizantski 
kronici kao Cedren, koji kaže, da je Simeon od 
Hrvata »in angustiis montium proelio victus, omnem 
suum amisit exeroitum«"") Ovom se baš po- 
bjedom podiže Tomislav nesamo do 
vrhunca svoje slave, negoidovrška 
svoje moći, pobijedivši pobjeditelja 
Bizanta Simeona, pa time zadobii 
premoć u većem dijelu Balkana. 

Nato posredovanjem papinim odnosno njegovih 
legata biskupa Madalberta i vojvode od Kume Ivana 
kod Simeona u Bugarskoj, eda se ne bi dvije mlade 
i cvatuće kršćanske države, koje se obje tada na- 
slanjahu na Rim, uništile, a Bizant i njegov utjecaj 


——ojačao, pristade i Simeon, koji je još htio, da ko- 


načno obračuna s Bizantom, na mir s Hrvatima, 
ali ga skoro po tom, na veliku radost Bizanta, snađe 
nagla smrt mjeseca svibnja 927, po svoj prilici od 
srčane bolesti. Uto negdje početkom 928, na drugom 
crkvenom saboru u Spljetu, na kome i opet latinaši 
bijahu u pretežnoj većini, dokonča prijeporno pi- 
tanje o crkvenom prvenstvu u državi hrvatskoj pa- 
vin legat Madalbert, povrativši se iz Bugarske, Po- 


21) Dr, Fr, Rački: Documenta s, 392.—393, — Iv, Kuku- 
ljević; Prvovjenčani vladari Bugara, Hrvata i Srba i njihove 
krune, Rad, Jug, akad, 57, str, 231, — Dr, Rudolf Horvat, 
Kralj Tomislav, Zagreb 1897. str, 40 i 41, 

najprije bi zaključeno »ut ecclesia sancti Domnii, 
sicut ab initio, primatum obtineat«, t, j, da crkva 
sv, Dujma, kako bijaše od početka, ima prvenstvo. 
Zatim saboraši ukinuše biskupiju ninsku; jer da 
nije imala od starine biskupa nego nadžupnika, pod- 
ložna biskupu (non episcopum antiquitus sed archi- 
praesbyterum sub (iuris) ditione episcopi habuisse), 
o Ninskom pak biskupu ponudiše. da se smjesti u 
Skradinu, Sisku ili Duvnu,?") a on konačno prihvati 
biskupiju skradinsku. Ovim su dakako zaključcima, 
koje je odmah 928. potvrdio novi papa Leo VI., la- 
tinaši mislili, da će, a napose ukinućem biskupije 
ninske, zatrti i slavensko bogoslužje, mada o njem 
na ovom drugom crkvenom saboru nije bilo ni go- 
vora, No ljuto se prevariše, jer Hrvati i hrvatski 
glagolaši odlučnom svojom borbom sačuvaše kroz 

22) Rački: Documenta, str, 194,.—195, — Iv, Kukuljević: 
o c, Rad 58, p. 30.—32. 


sve vjekove slavensko bogoslužje i pismo glagolsko 
kao sveti amanet, baštinjen još od učenika sv, braće 
Ćirila i Metodija. 

Sretan i slavan svoj život završi nepobjedljivi 
kralj Tomislav negdje oko 928. g. On ide u red naj- 
slavnijih vladara svoga doba (t.j. X. vijeka) u 
svjetskoj historiji, jer je nesamo s mačem u ruci, 
pobijedivši Madžare, pred kojima su kroz tri dece- 
nija bile nemoćne susjedne evropske države, te Si- 
meona bugarskoga, pobjednika: Bizanta — ujedinio 
sve Hrvate, utemeljio prvu hrvatsku kraljevinu i 
proširio joj granice, kao nijedan vladar poslije njega 
iz hrvatske narodne dinastije, nego je i sredio sve 
političke, državne i vjerske prilike u svojoj zemlji 
tako; da je Hrvatska već u desetom vijeku iskočila 
kao nositeljica kulture na slavenskom jugu i po 
mišljenju pomenutih slovenskih naučenjaka za To- 
mislava bila »velevlast«, Dr. Petar Karlić. 


POSLJEDNJI DANI KNEZA MUTIMIRA 


I 
More, gle, i kopno naše c'jelo 
Zavila je noć u meko velo, 
Živo sve se sankom krepi slatkim 
Za dug ljetni napor i prekratkim, 
U primorskom samo još Bijaču 
Ckili svjetlo u kneževskom dvoru, 
Bdije |' možda s bola tko u plaču? 
Ili čeka u veselju zoru? — 
E, pa zirni dč na okna velja, 
Da te mine srca znatiželja. 


Čelo stola eno Mutimira, 

Vrhovnoga kneza svih Hrvata, 
Zboreć časkom za glavu se hvata 

Ko da miso bolnu ranu dira, 

S Vjeva do njeg sjedi vjerna druga, 
Živi uzor plemenite žene; 

Bl'jeda je ko da ju mori tuga, 

Tiha kao ruža kada vene, 

S desna pak mu eno pustinjaka 

S duvanjskoga polja širna, krasna; 
Kad ga gledaš umna starca časna, 
Slutiš, da mu vr'jedi r'ječca svaka, 
Kako rekoh —- sada knez nastavlja — 
Hvalit se ne mogu s dobra zdravlja; 
Hrana mi ne prudi, san me bježi, 
Mnoštvo briga dnevno me opsjeda — 
Časkom mi je ko da na me reži 

Sa prikrajka već i samrt bl'jeda, 

S tog vas, dragi, valjda zateć ne će, 
Da me često misao sal'jeće: 


Tko li će u ovo kobno vr'jeme 
Preuzeti kneževsko mi breme — 
Iznenada ako jednog dana ' 

K zemlji klanem kao trula grana 7... 


Danas nekud, kneže, strano zboriš — 
Žena Maša hrlo r'jek mu kida — 
Svoju djecu mećeš sasma s vida 

Od vrućice ko da bolan goriš, 
Nisam li ti dva sokola dala: 
Tomislava, za njim Trpimira; 

S njih ti dosle bio r'jek pun hvala, 

A sada ih eto ni ne dira, 


. Čekaj, ženo — knez će nježno na to — 
Oni za me v'jek su bili zlato; 
Al od zlata većeg ima blaga: 
To sigurnost očinskog je praga. 
Ti znaš borbe i muku mi, dušo, 
Oko sloge hrvatskih knezova: 
E bi došlo do jedinstva nova, 
U kom svak bi najvrednijeg slušo, 
Znadeš dašto i za spletke ljute, 
Što se često oko truna vode — 
Pa buntovne, dušo, take zgode 
Mora da nas na opreznost pute. 
Stalno znaš i divlje za Mađare, 
Što su sjeli onkraj Drave netom, 
Kako često s razbojničkom četom 
Pljačkaju nam naše zemlje stare, 
Duga mira ni sa morske strane 
Nama nikad nema, Mašo moja; 
Mlječić svakčas na žale nam pane, 

Pa eto ti opet ljuta boja! ' U jesen, kad sunce već ne žeže — 
.Tu krzmanje ne bi dostajalo Vrne on — i berba svrši.krasna, 
Nego samo volja, ruka jaka — : Prić da može ljudstvo ruke svake 
A ti sada zamisli se malo: I pozdravit roda sveg junake, 
U sinova naših je li taka? Mjesto pak za igre, moja Mašo, 

: U domaji ne bi nitko našo 
A kneginja lek preda se gleda, —— Niti draže ikad, niti bolje, 


Ne izusti niti cigla slova; 
Lica su joj samo nekud bl' s 
S razorenih kao da je snova, 


Nego što je Duvanjsko nam polje, 
Tu je stari hram sred bašče cvjetne, . 
U kom časni otac Bogu služi: 


A što veliš, časni oče, ti mi — ' Tu nas prije dvajstpet ljeta sretne 
. Pustinjaka knez će pitat na to — Pred oltarom on i zav'jek združi, 
Svjetom često poslužio si mi, Ovdje sinka krstio nam oba, 
A ja uvijek uzeh ga pod zlato. * Pohađo ih brižno c'jelo doba 
' I učio svem što ljudi c'jene — 
Starac u strop visok upro oči Al tko redom sve da i spomene? 


Kao da ga Božjeg hrama sjeća; 


A r'ječ šaptom s usna mu se toči Sve si ljepo, svjetli kneže;. smozgo — 


Ko u jesen lišće sa drveća: Pustinjak će plaho dodat sjedi — 
Istina je, sa svih strana doma Al ne uze: da tek Vječni ozgo 
Obzorje nam sve se više mrači; Izlaz svega dolje tu odredi, ,, 

A iz mraka ko da koplja, mači, ' ' Tko će proreć, da se Višnji ne će 
S'jevaju uz dalku pratnju groma, Prikloniti Tomislavu tvomu — 

Po tebe je, kneže, zato dično, Pa eto ti izjedared sreće 

Što ti briga za dom dnevno veća; m Tebi, ženi i c'jelome domu, 
Uvelike pak je nesebično, ' ' Kneginji sad lice razvedri se 

Da te ona ni na rod ne sjeća, S nade, što je starčev odo govor — 
O, junaka bit će domom svuda, : Predvidje li možda gdje već svi se 


Ali tko bi znao: kud se kriju — 


Oko glave njenog sina lovor? 
Treba tražit, pa sa nešto truđa 


Pred tobom ih eto odmah sviju! Kako Bog dal. ,, knez će reći samo — 
Al sad treba da se na san damo; 

U čas dobar pozvo sam te, oče — : Ure mora da se k jutru viju, 

Knez će sada reći pustinjaku — Sinovi nam već odavna sniju, 

Jer već nekud stija sumnjat počeh Ti ćeš, oče, na 'na vrata poći, 

U osnova svojih vjeru jaku; Gdje svak dragih gostiju nam noći; 

Al iz tvoga razabiram r jeka Mi ćemo na drugu stranu dvora, 

Da i one, za te jošte nove, Da nas budne ne zateče zora.., 


Sasvim smjerom tvog mišljenja plove — 
Pak ih tvoje odobrenje čeka, 

Zato čuj me: Domom ću oglasit, 

Da junačke igre spremam sjajne; 

Pa se nadam — doć da ne će časit, 
Komu je do roda slave trajne, 

Samo svak se za vremena brini 


I dvor, samo što bi treno okom, 
Potonu, gle, mraku u dubokom, 
Samo zv'jezde se u sjaju punu 
Sve to više šdnekuda smažu — 
I nad dvorom kneževim se slažu 


U kraljevsku, rekao bih, kruni, 


Za šljem, oklop i oružje svjetlo — II. 

Nek se vidi odmah po vanjštini, I svano je željno očekivan 
Da je svima viteško por 'jetlo. Junačkijeh sjajnih igri dan: 
Iz tih će se razabrati igri: Svanuo je vedar, blag i divan, 
Tko su, gdje su našeg roda tigri, Kakvi samo zna dočarat san, . 


Što će jednom vjerno služit nama 


Prot dušmana i prot đavla sama , i Usred širna Duvanjskoga polja 


' + ' Igralište stoji puno krasa. , , 
Kad i gdje da budu igre, kneže — Oko njega ljudstvo se talasa 
Kneginja će pitat ko iza sna,,, Kao more oko čarna školja, > 

A na humku eno povisokom 
Starješine svih plemena sjede, 
Pa junake budnim prate okom, 

Da prosude: što po igri vr'jede. - 
Ispod svilna čadora pak tamo 
Mutimir se s pustinjakom smjesti — 
On je bolan eto došo amo, 

Da o tjeku igre prima vjesti. 

Tu se pruži u svom naslonjaču, 
Da ublaži srca bol sve jaču; 

Ali svak čas mora pridić glavu, 
Jere čuje klicat Tomislavu... 


I odmiču igre kao vr'jeme 
Ispunjeno prizorima slatkim: 
Nitko ih ne ćuti kao breme, 
Mnogima se čine još prekratkim; 
A svi žale, žarko što već sunce: 
Hoće, gle, da zađe za vrhunce, 
Sad im kraj. Igrači jer se kupe 
Starješinam — sucim oko huma; 
Svjetine pak vali s mnogo šuma 
Sve to bliže k igralištu hrupe, 

I stari je Dragoš eno usto, 

Da u ime starješina zbori, 
Kršan je i visok sličan gori, 
Kojoj tjeme već je davno pusto, 
Na licu mu i na čelu tmurnu 
Brazgotine kažu prošlost burnu; 
Zato svatko zna il barem sluti, 
Da je prošo mnogi bojak ljuti — 
Pa ne sumnja nitko, da će s'jedi 
Znati, čija desna više vr'jedi, 
Braćo! — poče Dragoš glasom groma — 
Sretna li nam i presretna doma, 

Koji takve sinove uzgaja! 

Svi ste, vidim, vješti mnogobrojnim 
Igrama i momačkim i bojnim — 

Ko da stara Grčka vam domaja, 

Samo ne znam, junačkom u roju 

Ko da nađe hvale mjeru pravu, 

Dosta bit će u tom silnom broju 

Istać, je 1' de, barem jednu glavu — 
A tu narod već je kazo svoju, 

Kad je svak čas klico Tomislavu. 
Kamenje je ponajteže brao, 

Bacao ga kao s luka str'jelu — 

Svak bi kamen onkraj mete pao 

I uzdrmo okolicu c'jelu, 

S ponajjačim hvato se u kosti, | 

Da ga bilo gledati milota — 

Kreta dva tri bila su mu dosti, 

Da poda se tijom si ga smota. 

Sve nišane pogodi mu koplje 


I sruši ih kao vijor snoplje — 
Stubovi pak survali se tlima 

Da nas časkom prošla stravna zima, 
Što o trku s konjem pak da kažem, 
Bojnicima vazda ponajdražem? 

On na dalku metu stiže prvi 

I prvi se vrati svome jatu — . 

Kao da mu trk u vreloj krvi, 


Ili da je svom prirasto hatu, 


S njim bi krajem kakvim bilo mino 
Lak i brz ko duše miso žarka — 
Preko svih bi ograda se vino, 
Preko svakog preskočio jarka, 

Na mejdanu s dvojicom se pobi, 
Svojim mačem štitove im probi 

I iz ruku njihov izbi mač — 
Zatečeni pri tom ko od čuda 
Uhvati ih omamica luda 

I sa konja kliznuše u drač... 

Na to treći njega izazvo je, 

Ali on ga kresnu ljut po šljemu 

I da pest mu ne bje već u dr'jemu — 
Bio bi ga rasjeko na dvoje! 

Tako, braćo, ako ste u igri 

I svi redom okretni ko tigri, 

Med vama je jedan ipak lav — 
Zato svatko klikni poput groma, 
Da se čuje diljem sretna doma: 
Neka živi mladi Tomislav! 


Iz tisuć grla klik zaori 

Da se krajem uzduh sav uznjiho — 
Ali za čas sve bi širom tiho 

Ko da ljudstvo kamenom se stvori, 
Što je? pitaš, Ah, ne pitaj, brate, 
Oči mi se s tuge suzom rose: 

Iz čadora Mutimira nose 

A pustinjak i bani ga prate, 

Nosite me — šapće — eno tamo, 
Gdje mi sinu čestitaju suci, 

Da mu i ja kažem r'ječcu samo — 
Ne znam, hoću 1 više smoć u muci... 


I na humak već su eto stigli, 
Namr'jestili nosiljku sa knezom; 
Starješine sa s'jela se digli, 
Odali mu poštu s nekom jezom. 
Tomislav pak do nosiljke kleče 
I zagrliv oca nježno reče: 
Prosti, ako sam ti bilo ičim 
Povećao srca muku velju — . 
Al knez šapćuć vrati: Sinko, ničim 
Ti i zadnju ispuni mi želju, 
Moje skoro zauzet ćeš mjesto, 
Pa nastavi, gdjeno ja sam presto. 

Budi c'jelom rodu štit i brana, 


Jer mu dušman pr'jeti sa svih strana — 


I još nešto bolan reći htjede, 
Ali krv mu zali usne bl'jede; 

A glava mu klone nauznako, 

Da se više nije niti mako.,,. 
Tužan prizor svakoga se kosno 
Ko da s knezom hranitelja gubi; 
Tomislav mu hladne ruke ljubi 
Krijuć u njih lice suzam rosno, . 
A pustinjak šutnji u dubokoj 
Moli se za njegve duše pokoj, 
Sad i zvono s crkve ječat zače 
Ko da slavna pokojnika plače, 

A na oštre, bolne, zvona glase 
Cio narod poljem užurba se 

I sve bliže k igralištu grne, 

Ko od neke gonjen slutnje crne, 
A pustinjak dosle svedj. u šutnji 
Utvrdit će zborom ga u slutnji. 
Braćo — reče — naša divna slava 
Po Promislu turobno svršava: 
Mutimirov život stiže kraju... 
Jutros jošte primi pod krov Krista . 
A sad eto njegva duša čista 

Već uživa naselje u raju.., 

Ali on nam ostavio sina, 

S kojim će se dičit domovina — 
E, pa onda sm'jemo i uz tugu 
Poželjet mu vladu, snažnu dugu! 


I sav narod kliče: Na mnogaja! 
Pozdravljajuć kneza Tomislava, 


Zemlja s klika širom podrhtava 

Kao da ju slavlje to obaja — 

Ali za čas sve se opet smiri 

I na humak starješinski gviri, 

Tu se Dragoš uspravio stari, 

Da još i on jednu rodu kaže, 
Naborano čelo mu se žari 

Kao misli proročke da slaže, 

S Mutimirom — kršni starac kliknu — 
Zv'jezda sjajna s obzorja nam pala; 
Ali na njem odmah druga niknu, 
Koja bi još žarče sjati znala... 

Njine zrake sad već gone tminu 

S budućnosti hrvatskih zemalja, 

I ja gledam duvanjsku nizinu, 

Gdje si narod na njoj kruni kralja... 
Mene dašto ne će više biti, 

Jer će rodna gruda već me kriti: 

Ali kosti smirit mi se trudne 

Ne će dotle, dok se to ne zbudne, 


Tako Dragoš; a svatko je znao, | 
Na što njegov dirljiv govor cilja. 
Sav je narod burno klicat stao 
Knezu mladom od sreće i milja. 
Sad ga nose gle u naslonjaču, 

Da ga rodu c'jelome pokažu; 
Neki eno od ganuća plaču, 
Neki pak mu slavi pjesme slažu. 
A sunašce, što za goru sjeda, 

S udivljenjem narod sretan gleda, 
Pa mu staze i putove zlati, 


Domovima kud će da se vrati.., 
Gjuro Arnold, 


SJENI KRALJA TOMISLAVA 


(o tisućgodišnjici hrvatskog kraljevstva.) 


Sunce nam granu, rastasmo se s mrakom 
Ustani kralju, Tomislave moćni, 

Na dan svoje slave, 

Leprše zastave naše slobodnim zrakom 
Mrak je pao noćni, lanci-su strti, 

. Nema više ropstva, nema više smrti, 
Svoji smo, kralju, ' 
Nismo više roblje, ni prezreni crvi, 
Danas nam vladar kralj naše krvi, 

Tri smo sad brata, djeca junaka, 
Poletna jaka, 

U svojem domu, 

Svoji na svomu. 


Dunav i Sava, Drina i Drava, Morava, Vardar, 


Nad njima šušti barjak slobode, 
Ustani, kralju Tomislave Slavni, | 

Ropstvo je naše sanak već davni, 
Čeka te more slobodno naše. 
Vjetrovi tuđi po njemu više mrazni ne praše, 
Jadran sad bije o slobodne stijene.., 
... Krenite njime kraljske sagen e, 


Krenite napred... Istra vas čeka 
Istra i Rijeka, Zadar na moru, 
Krvava Soča —, — teške nam rane 
U sretne dane, 

... Ustani kralju... Dan je i zora 


Vrh naših gora, 

Ljubljana, Zagreb, Beograd bijeli, 

Tri bratska grada, 

Tri su nam sunca vrh naših nada, 

Ustaj, da vidiš: nismo mi više prezreni crvi 

Sin Karađorđa Petra nas vodi, kralj naše krvi, 


Rikard Katalinić Jeretov. 

KULTURNE PRILIKE IZVAN HRVATSKOGA KRALJEVSTVA 
ZA VRIJEME KRALJA TOMISLAVA 


I, RIM, 


početku desetoga stoljeća hrvatska je 
kraljevina, po svjedočanstvu bizantsko- 
ga cara Konstantina Porfirogeneta, bila 
jaka i dobro uređena država. 

Od vanjskih činbenika, koji su utjecali na sud- 
binu Hrvata, moramo u prvom redu uvažiti rimsku 
papinsku i bizantsku vlast, 

Poslije propasti zapadne rimske države, oku- 
pacijom doseljenih barbara, istočni su rimski ca- 
revi sebe smatrali još vazda gospodarima cijeloga 
rimskoga carstva, Justinijanovim je velikim voj- 
skovođama pošlo za rukom, da natrag predobiju 
cijelu Italiju, a kasnije su pod svojom vlasti za- 
držali Ravenu i ravensku pokrajinu, te istočnu 
obalu Jadranskoga mora, 


Hrvati, kad su se udomili u sadašnjoj svojoj 
domovini, morali su se još dugo otimati za morsku 
obalu i gradove u svome Primorju, 

Ta je politička borba isprepletena crkvenim pi- 
tanjem latinskoga i slavenskoga obreda, 

Važno je zato u prvom redu, da vidimo, u ka- 
kovim je rukama za vrijeme kralja Tomislava bila 
papinska vlast. 

Od godine 914, do 928. vladao je Crkvom papa 


Ivan X., najznamenitiji političar svoga vremena, 


Ta su vremena bila vrlo mutna i žalosna, a po- 
najgora za papinstvo, Rimski je puk prisvojio pravo 
da bira papu; a taj je rimski puk bio ovisan od 
rimskih bogataša, koji su u okolici Rima i u gradu 
imali svoja vlastelinstva, pa su sebi preoteli i svu 
svjetovnu vlast i nazivali se plemenitaškim naslo- 
vima, 

oNaravna je pojava, koja se često ponavlja, da 
se u krugu surovih i razuzdanih vlastodržaca po- 
javljuju isto tako razuzdane, ali puno inteligentnije 
žene, koje se znadu latiti uzda državne vlasti, 


Tako je onda bilo i u Rimu; pa kako je kod. 


izbora pape puk odlučivao onako, kako su njihovi 
boljari htjeli, a ovi, što su njihove lijepe i voljom 
jake žene određivale, to se dogodilo, da su i neki 
pape birani po volji žena, 

Teofilakt, konsul i vojvoda, bijaše jedan od 
najuglednijih članova najvišega rimskoga plem- 
stva, Može se reći, da je bio pravi gospodar Rima. 
Njegova žena pak Teodora  gospodovala je nad 
njim tako, da savremeni pisac Luitprand nj u na- 
ziva pravim i jedinim gospodarom u Rimu, 


S tom Teodorom bio je po svoj prilici u rodu 
biskup Ivan u Raveni, Ona i njen suprug polučiše 
u proljeće 914., da je Ivan postao papom. 

Bez svake je sumnje, da je novoizabrani papa 
bio najsposobniji kandidat, kojega bi svaki kardi- 
nalski konklave za papu izabrao bio, Gregorovius 
ga naziva »eine der denkwiirdigsten Gestalten un- 
ter den Papsten tiberhaupt«, 


Jedna od glavnih zasluga novoga | pape bila je: 
njegov odvažni postupak protiv najbliže pogibelji, 
koja je Rimu prijetila od Saracena, Ti su Moslimi 
zaposjeli tri mjesta Italije, odakle su — kad im se 
htjelo — navaljavali na jedan dio poluotoka te ga 
opljačkali, Jedno je tih mjesta bilo na Jađran- 
skome moru u planini Gargano; drugo je bilo 
na ušću rijeke Garigliano u zalivu kod Gaete; 
treće je bio grad Monaco u grofoviji Nici, 

Polazeći iz Garganske planine pljačkali su po 
Jadranskome moru; iz Garigliana provaljivali su 
do samoga Rima i pustošili okolicu nekadašnje pri- 
jestolnice svijeta, Kad pomislimo, koliko je ta oko- 
lica već tečajem provale tolikih barbara patila, mo- 
ramo se upravo čuditi, da. je tamo u početku X. 
stoljeća još postojao veličanstveni samostan Farfa. 
Oko sjajne glavne crkve bilo je pet drugih bazilika 
a spadala je k manastiru i carska palača i druga ve- 
lika obitavališta i prostrani trijemovi za šetnju. 
Cijela skupina tih zgrada bila je opasana jakim 
zidom. Tomu samostanu pripadale su mnoge gospo- 
štije, iznajmljene plemstvu Srednje Italije, 

Opat Petar branio je samostan sedam godina od 
navala Saracena, Ali kad je vidio, da više ne može 
sili odoljeti, prenio je sve crkveno blago u Rim, u 
Fermo i u Rieti. Malo izatoga zaposjeli su Saraceni 
samostan, ali su ga doskora napustili; domaći zli- 
kovci zapalili su ga i tako upotpunili saracenski 
zulum. 

Gregorovius opisuje i druge saracenske otima- 
čine i njihovu razbojničku vlast, protiv koje nitko 
nije nalazio nikakove zaštite ni s koje strane, dok 
se napckon papa Ivan X. nije zauzeo za nesretnu 
Italiju. On je talijanskoga kralja Berengara, po 
tankoj krvi posljednjeg Karlovića okrunio za cara, 
a ovaj mu je zato stavio na raspolaganje jedan dio 
svoje vojske, Papa je i s pojedinim knezovima 
apulskim sklopio saveze te je sova vojsku, kojoj 
se sam stavio na čelo, 

Potukao je Saracene hametom kod Ostije, i oslo- 
bodio Italiju mjeseca kolovoza 916. 

S velikim slavljem ušao je papa nakon toga u 
Rim, te je mogao nekoliko godina nesmetano raditi. 

On je proveo reformu samostana prihvativši i 
. potvrdivši stroga pravila  pariškoga samostana 
Cluny-a te je kušao, da u savezu s Berengarom 
uredi rastrovane talijanske javne prilike, Stupio je 
u sveze i s vanjskim vladarima, među ostalima i s 
hrvatskim knezom Tomislavom, kojega on prvi na- 
ziva kraljem, 

Nije uspio da u Italiji sredi sasvim rastrovane 
političke prilike, Ni Berengaru nije carski naslov 
mnogo pomogao, Neopisivi rat sviju protiv svima, 
neobuzdana, strastvena nenavist i pakleni egoizam 
stvorili su takove prilike, da je Berengar pozvao u 
pomoć Madžare, Ti su se istinabog hrabro za njega 
borili, ali su po svom običaju svuda užasno harali 
i pljačkali, tako da je Berengar proigrao simpatije 
i maloga plemstva, koje je unapređivao bio protiv 
prevlasti njemu nesklonih velikaša, Velikaši — na 
čelu im Berengarov vlastiti zet — sa Berengarom 
1. — sinom svojim zavjeriše se protiv cara te po- 
zvaše burgundskoga kralja Rudolfa IL., da im bude 
kraljem, On potuče Berengara, koga su onda nje- 
gove najbliže pristalice izdajničkim načinom u Ve- 
roni umorile, 

U strahovitom metežu, koji je zavladao poslije 
smrti Berengarove, nastale su za papu Ivana X. 
vrlo teške prilike, Rimljani, bijesni, što su Madžari 
opet opustošili svu krajinu njihovu oko grada, za- 
boraviše velike zasluge Ivanove, ubiše pred njego- 
vim očima brata i dopustiše, da ga zloglasna kći 
Teodorina Marocija baci u tamnicu, $dje je i za- 
glavio, ; 

Kad čovjek čita povijest desetoga stoljeća, u, 
Italiji, sjeća se glasovite Danteove: »Ahi, serva 
Italija di dolore ostello . 


| BIZANT 
| 


| Razumljivo je, da su u takovim odnošajima la- 
tinski gradovi na istočnoj obali Jadranskoga mora 
gledali svoga zaštitnika u bizantskomu caru, a da 
je kralj Tomislav u pitanju slavenskoga obreda i 
gospodstva nad latinskim gradovima morao vrlo 
oprezno i diplomatski postupati, 

Bizantsko je carstvo bilo oštro centralizovana, 
apsolutistički vladana država. Kao što u takovim 
državama obično biva, izmjenjivali su se mekoputni, 
raskalašeni vladari s jakim vojničkim usurpato- 
rima, pa je prema tomu i vanjski ugled Bizanca 
sad padao, sad se opet visoko dizao, 

Za vrijeme kralja Tomislava pridiglo se bizant- 
sko carstvo pođ prvim macedonskim carem Vasili- 
jem 1, iza dubokoga pada pod raskalašenim carem 
Mihajlom III. Prema tome je i Tomislav svoju po- 


litiku udesio, On je pomogao Bizancu tim, što je 


porazio Bugare i uspostavio srpsku oblast, koju su 


Bugari srušili bili, 

Bizantsko je carstvo još dugo nosilo naslov 
istočnoga rimskoga carstva, ali je uistinu postalo 
bilo sasvim grčko carstvo, 

Rimski narod kao takov nestao je: što je od 
njega ostalo latinštine, to se spaslo u rimsku crkvu 
i u znanost, a iz latinskoga su jezika nastali novi 
romanski jezici, ' 

Zapadno rimska država raspala se u razne ger- 
manske države, a istočno rimska država ostala je 
čitava u bizantskomu carstvu, Bizantinci su pri- 
mali i priznavali kao ravnopravne građane sve, pa 
i barbarske narode te su ih asimirali sredstvom 
vjere, vojske i birokracije, Narodi, što su pripadali 
sferi bizantske vlasti, konačno su pripali i bizant- 
skoj. vjerskoj vlasti, 

Rimska papinska stolica privlačila je poglavito 
Sermanske marode, koji su nastavali nekadašnje -za- 
padno rimsko carstvo, a svima je njima otvorio put 
njemački apoštol Bonifacije priznavši primat rim- 
skoga pape, 

Već je u tom ležala klica razlazu istočne i za- 
padne crkve, Velika ikonoklastična borba bizant- 
skih careva protiv svetih slika, nastala pod utje- 
cajem korana, pojačala je vjersku razliku Istoka 
i Zapada. Konačno je crkveni raskol, god. 867., 
samo očitovao duboku razliku mišljenja i osjećanja 
u pripadnika istočne i zapadne kršćanske crkve, 

Dok je kršćanska vjera još bila skroz jedin- 
sivena, sva su se nova obraćanja pokrštenih pogan- 
skih naroda ubrajala u dobit cijeloj crkvi; ali iza 
velikoga raskola utjecala je na sudbinu naroda nji- 
hova pripadnost istočnoj ili k zapadnoj ckrvi, 

Bizantska kultura, kako se još za rimskih ca- 
reva razvila iz stare klasične i orijentalne kulture, 
bila je kroz stoljeća jedinstvena kod svih naroda, 
koji su nekoč stajali pod utjecajem rimske države, 
Vjerskim raskolom nastao je raskol i u kulturnom 
razvoju, Na grčkom je istoku književnost i umjet- 
nost ostala u cijelosti konzervativna, a na zapadu 
se razvijala na mnogo više načina, 


HI, MOSLIMI, 


Ako hoćemo da pravo razumijemo bizantsku 
kulturu, moramo uvažiti i moslimski kulturni po- 
kret, koji je utjecao ne samo na Bizanc, nego i na 
kulturu cijele Evrope, 

Moslimi su isto kao i Slaveni, Germani, Normani 
i Madžari imali svoje herojsko doba, pa su isto 
kao i prastari Grci i Rimljani bili organizovani raz- 


bojnici, 

Koran je uvelike djelovao na istočne narode te 
ih je preveo visokomu, ali ne sve narode jednako 
visokomu stepenu kulture, O srednje arapskom ple- 
menu, za koje se uzima, da je najčistija rasa, go- 
vore stari izvori, da su prije no su prihvatili koran, 
bili pravi divljaci, 

Nisu vjerovali u neumrlost duše: nisu štovali 
veze krvi. Žene su ubijale djecu, muževi ubijali 
kćeri te ih žive pokapali; nisu vjerovali u jednoga 
Boga; nisu držali riječi; beskrajno su se osvećivali; 


neumjereno su živjeli i gledom na vino i na igru. ' 


Poslije, kako su prihvatili koran, protivno su od 
svega toga rado umirali da dođu u raj; vjerovali su 
u jednoga Boga i štovali ga; zadana riječ bila je 


sveta tako, da su bili na dobru glasu radi poštenja 


i tvrde vjere. Krvna je osveta bila ograničena na 
najbližu rodbinu,  Glasoviti su postali radi svoje 
umjerenosti, gostoljubivosti, čovječnosti prema put- 
nicima, Odlični su bili radi jakosti duše i čovjeko- 
ljublja i radi ustrpljivosti, kojom su znali podnositi 
tegobe i nesreće, 

Ta svijetla svojstva, koja ističu i pristalice i pro- 
tivnici Arapa, ne nalaze se u svim plemenima mo- 
slimskim, U vrijeme kralja Tomislava bio je savre- 
menik njegov Abderrahman (912.—961.) u 
Kordovi, zaštitnik sjajnoga kulturnoga napretka, 
Izvori kažu, da je kordovanska javna knjižnica bro- 
jila 400,000 komada, što knjiga, što pojedinih spisa 
i pjesama, 

Još sto godina prije prijateljevao je Hasan Ar- 
rašid s Karlom Velikim i slao mu sjajne darove, 

Vladimir Mažuranić u svojoj duhovitoj raspravi 
o Meleku Jaši Dubrovčaninu u Indiji i njegovim 
prethodnicima iznosi u poglavlju XIV, za- 
nimljivu bilješku, da je papa Nikola I, g. 866, pisao 
Bugarima, neka seklone knjiga saracen- 
skih, te primjećuje: da je prometanje s Arapima 
vezalo naše ljude već za prve polovice Srednjega 
Vijeka i s Volgom i preko Kavkaza s. Bagdadom i 
dalje s Mekom, Tvrdi, da se naš svijet napose 
preko Jadrana i Sredozemnoga mora, putem Sirije, 
Egipta i Sicilije miješao sa Saracenima. Nama se 
Saraceni u vrijeme kralja Tomislava i pape Ivana 
X. prikazuju kao pravi barbari, pljačkaši i razboj- 
nici, baš kao i Madžari te Normani onoga doba. 

Bit će, da je kraj one organizovane mase raz- 
bojnika bila dakle i kod Saracena mala hrpa inte- 
ligencije, Ta inteligencija među Hrvatima znala 
je sebi po vremenu u moslimskom svijetu ishoditi 
tolik ugled, da je na carskom dvoru u Carigradu hr- 
vatski jezik postao dvorskim i službenim jezikom, 
Zahvalni smo Vladimiru Mažuraniću, da je zabi- 
lježio onu vijest o sarapenskim knjićana u X. 
stoljeću, 


Važna je i bilješka Mažuranićeva, da je za*vri- 
jeme Tomislavova savremenika Abderrahmana III. 
u Kordovi, nekadašnje arapsko svetište u 
današnjoj katedrali, izradio umjetnik Slaven, Ovo 
je istaknuo njemački arabista Hell, Neki su naši 
mladi umjetnici bili u Kordovi, Nije mi poznato 
jesu li vidjeli taj »Mihrab« — umjetnička slika toga 
svetišta bila bi važan dopunjak literarne bilješke. 

Vladimir Mažuranić napisao je k svojim »Do- 
datcima« god, 1923, lijep Predgovor u 5 poglavlja, 
gdje se bavi u II, poglavlju osobito s našim odno- 
sima sa Saracenima u Andaluziji. $ 

Mažuranić potiče mladu generaciju uPtnjeke, 
neka te Slavene u davnini proučavaju, a na 


upozoruje na Habiba, Slavena, ugledna >> SN 


pisca u Kordovi u X. stoljeću, koji je napisao apo- 
logiju Slavena, 
Pridružujem se toj želji Mažuranićevoj, 


BUGARI, 


U doba kralja Tomislava bila je bugarska dr- 
žava velika i jaka, Obuhvatala je današnju Bugar- 
sku, Albaniju, Potisje do Karpata i Erdelj, 

Poznato je, da su Bugari došli sa Sjevera, i da 
su bili pogani, Velik je kulturni događaj da su se 
poslavenili i pokrstili, a u X, stoljeću da je pro- 
cvala u njih staroslavenska književnost. Može se 
za sigurno uzeti, da se nije radilo samo o pučkoj 
i umjetnoj poeziji, Povijest Bugarske ne spada u 
krug ove male radnje, tek moramo prispodablja- 
jući karakter bugarskoga naroda bizantinskim i ta- 
lijanskim istaknuti jedan karakterističan kasniji 
događaj. 

Junački bugarski car Samuel, tečajem svojih 
ratova s Grcima, morao je doživjeti iza svoga po- 
raza, da je grčki car Vasilije Il, dao oslijepiti 15 
hiljada bugarskih junaka, ostavivši svakom stotomu 
po jedno oko, da slijepce mogu kući odvesti, 

Kad je Samuel te svoje nesretnike ugledao, pao 
je od užasa i žalosti onesvješten, a za nekoliko je 
dana umro od klenuti srca, Koji bi od savremenih 
i poznijih vladara drugih naroda ovako osjećao bio? 

Ta Samuelova smrt je svjedočanstvo iskrenoga, 
pravoga humaniteta, 


MADŽARI 1 NORMANI, 


Madžari i Normani za vrijeme kralja Tomislava 
bili su još u primitivnom stanju proste sile i na- 
silja, Normani su imali jaču državotvornu snagu. 
Norvežani su osvojili Englesku, uvriježili se u Bre- 
tagni, osvojili jug Malije te su pače posjetili i Bi- 
zanc, dok su Švedi, druga normanska grana, osvo- 
jili veliki dio Rusije te ondale prodirali do pod zi. 
dove Bizanca, 

. Madžari su unišavši od nužde iz svoje pradomo- 
vine u Podunavlje, i tu još ostali jedna velika raz- 
bojnička četa, koja nije imala ni onu malu hrpu in- 
teligencije na čelu, koja je vlikoj masi naroda ono, 
što je duša Vjridlakome tijelu, Iz Podunavlja su Ma- 


džari navaljivali poglavito na zapad u Njemačku, - 


Pa su joj bili strah i trepet, ali i poticaj, 
Njemačka počela ujedinjavati, 


da se 


Madžari su i u Italiji vojevali pa svuda prosi- 
pavali svoju krv i slabili svoju narodnu snagu a 
bez pravoga državotvornoga cilja, 

Zasluga je i kralja Tomislava, da je znao ika 


.nuti madžarsku bujicu od granica svoje države, 


Istom kasnije, kad su Madžari primili kršćan- 
stvo, postali su politički faktor sudbonosan za ne- 


složnu Hrvatsku. Kršnjazi 


ISPRAVE IZ DOBA HRVATSKE NARODNE DINASTIJE*) 


zmeđu svih Slavena samo su Hrvati došli u ne- 
posredan dodir s rimskom civilizacijom, Zemlje 
ona istočnoj obali Jadranskog mora, u koje su 
dospjeli Hrvati potkraj VI, stoljeća, stajahu u 
doba rimskoga gospostva na vrlo visokom stepenu 
i civilazacije i blagostanja, Tome je doprinijela svoj 
dio na jednoj strani snažna rimska kolonizacija, a 
na drugoj strani dobra uprava, Suštinu rimske ci- 
vilizacije tvore u hrvatsko doba tri elementa: ostaci 
stare rimske civilizacije, upliv Italije i utjecaj rim- 
oske crkve, Ovi se utjecaji odrazuju na svakom 
pravnom području, pa je sasvim prirodna stvar, da 
i hrvatske isprave, u prvom redu one iz doba na- 
rodne dinastije, dišu ovim duhom. Na početku VII, 
stoljeća udaren je temelj hrvatskoj državi, 
koja u svom zametku bijaše ograničena na jedan 
malen prostor na sjeveroistočnoj obali Jadranskoga 
mora, ali se vrlo brzo stala širiti po Dalmaciji, Istri 
i Panoniji. Pravni život, kojim je živjela Italija, 
odrazivao se i na području hrvatske države, ali ne 
svagdje u istoj mjeri, Najjači je odraz na obalama 
Jadranskog mora, a idući dalje prema Dunavu, pri- 
rodnoj + Šranici negdašnje rimske vlasti, on poste- 
peno slabi, Pe 
Poslije invazije Avara i Slavena podijelili su se 
dalmatinski gradovi u dvije skupine, Neki, kao 
Zadar i Trogir, pa gradovi na otocima, ostadoše 
pošteđeni od invazije novih naroda, a drugi, kao 
Salona, propadoše u toj invaziji, i morali su da 
opet ožive na nov život. Prirodna je stvar, da su 
se rimske tradicije mogle jače odraziti u starijim 
nego u novijim gradovima, U starijim gradovima 
mogao je da ostane stanovit broj rimskih činovnika, 
kojih je u kasnije doba bilo vrlo mnogo; oni su 
mogli da vrše svoj posao i dalje, kad je nestalo 
gradskih rimskih oblasti, Ali, osim koje uspomene 
na negdašnje tabulariiiexceptores, nema 


*) Pod ovim naslovom izašao je prvi svezak »Monu- 
menta Diplomatica«, koje izdaje dr, Josip Nagy. Prena- 
šamo odatle ovaj prikaz hrvatskih isprava iz doba narodne 
dinastije, 


o tome nikakove vijesti. Hrvatska isprava iz dobe 
narodne dinastije, — obzirom na ispravu ovo raz- 
doblje počimlje okolo godine 839, a svršava okolo 
godine 1100. — nosi na sebi u prvom redu obilježja 
gradske isprave, Kako su gradovi bili središta ro- 
manskog elementa, tako su i njihove isprave sa- 
stavljene u rimskom duhu, a pravni poslovi, kojima 
su namijenjene, vrše se po načelima rimskog prava, 
Kako su Romani živjeli i ravnali se po rimskom 
pravu, tako su i Hrvati živjeli i ravnali se po svom 
narodnom pravu, Dodir romanskog elementa sa 
slavenskim ima za prircdnu posljedicu reciproci- 
tetno djelovanje rimskog i slavenskog prava, Pod 
ovim utjecajem mijenja se i struktura isprave, dok 
ne dođe od toga, da u javnom životu izgubi mnogo 
od svog značenja, 

Za čitavo vrijeme vladanja hrvatskih narodnih 
vladara, kao i poslije, isprava živi mirno dalje 
svojim životom, Njezin prirodan tok ne prekida ni 
epohalna godina 925., kad se knez Tomislav, do- 
šavši na vrhunac svoje moći, okrunio kraljevskom 
krunom (rex Chroatorum), Struktura joj se mijenja 
tek okolo polovice XII, stoljeća, kad je talijanski 
notariat zahvatio u Dalmaciji čvrst korijen i kad je 
sa sjevera došla isprava s pečatom, 

Jedan te isti duh dominira i u javnim i u pri- 
vatnim ispravama, Kao javne isprave vrijede 
isprave hrvatskih knezova i kraljeva, Javna vjero- 
dostojnost kneževskih i kraljevskih isprava ne ra- 
zlikuje se mnogo od vjerodostojnih drugih fizičkih: 
ili juridičkih lica, Ali su javne isprave ovog doba, 
i sada i kasnije, često značile mnogo više od ostalih; 
hrvatska je kraljevska kancelarija bila često uzo- 
rom dokumentovanju onih pravnih posala, koji su 
se zbivali u njezinoj blizini, ' 

Od kneževskih isprava poznate su samo dvije, 
jedna kneza Trpimira od. 4. marta 852. i jedna 
kneza Mutimira od 28. septembra 892., ali se ni: 
jedna ni druga nije sačuvala u originalu, nego u 
vrlo kasnim prijepisima, Trpimirova isprava saču- 
vala nam je i prvi spomen hrvatskog imena, jer se 

u njoj knez označuje izričito. »dux Chroatorum«, . 


pa onda spomen jedne isprave kneza Mislava okolo 
god, 835,.—845, Kneževske isprave nose na sebi sva 
obilježja diploma IX. stoljeća, Pot-rđujući ih 
kralj Dmitar Zvonimir (1076.—1089,) naziva hrvat- 
ske knezove kraljevima (iuxta donationem et con- 
firmationem regum predecessorum meorum, uide- 
licet Trpimir et Mucimir), Njihove: su isprave imale 
ne samo isto značenje, koje i kraljevske, nego svo- 
jom nutarnjom strukturom stoje na višem stepenu 
od samih kraljevskih, 

Iz jedne isprave hrvatskoga i ugarskoga kralja 
Geze II, od god, 1158, dalo bi se, i ako ne s potpu- 
nom stalnošću, zaključiti, da je i knez Branimir 
(879.—892.) izdao jednu ispravu u korist splitske 
crkve, kojoj su namijenjene i spomenute dvije, 


Serija kraljevskih isprava počimlje s ispravom 
Pelra Krešimira (1058.—1074.), izdanom na po- 
četku god, 1060, u korist samostana sv, Ivana Evan- 
đeliste u Rogovu blizu Biograda na moru. Ona je 
na jednoj strani prva javna isprava, koja se saču- 
vala u originalu, a na drugoj prvi dokaz, da među 
kraljevskim ispravama ima i takovih, koje je izradio 
sam primaoc, kad se sporazumio s kraljem o nekom 
pravnom djelu, Poslije oznake vremena i mjesta 
stoji: »Dragaslauo priore et Theodosio episcopo 
absolutionis et libentatis kartula facta est mona- 
sterio sancti Johannis euangeliste, nuper sito in 
eodem loco, presente Andrea abbate eiusque fra- 
tribus, ipso rge iubente hoc modo«, Darivanja kralja 
Petra Kresimira ovom samostanu potvrdili su ka- 
snije kralj Dmitar Zvonimir oko god, 1076., mle- 
tački dužd Ordelafo Falieri god, 1166., i ugarsko- 
brvatski kraljevi Stjepan IV, (IIL) god. 1166. i 
Bela II. (1I1.) god, 1188, 


U doba kralja Petra Kresimira, negdje oko god. 
1069., pada prva organizacija hrvatske kraljevske 
kancelarije, Kraljevskim je kancelarom biskup 
Anastazije (Anastasius, chroatensis episcopus et 
aule regis cancelarius), Osim kraljevskih isprava 
sastavlja on i privatne, kad ga na to ovlasti kralj. 
Svojim ispravama obdario je kralj samostan sv, 
Tome u Biogradu na moru, samostan sv, Krševana 
u Zadru, samostan sv, Marije u Zadru, pa valjda i 
samostan sv. Petra na otoku Rabu, Isprave nami- 
jenjene zadarskim i splitskim samostanima svojim 
su oblikom mnogo savršenije od onih, Boj e su nami- 
jenjene biogradskim i rapskim. Ta se pojava može 
protumačiti uplivom gradskih privatnih isprava, 
koje su u to doba stajale na prilično visokom ste- 
penu svog razvoja, na javne. Kad kod zadarskih i 
splitskih kancelarijske osobine mnogo jače izbijaju 
na javu nego kod biogradskih i rapskih, lako se 


može. uzeti, da je među ovim zadnjima -bilo više 
isprava, izrađenih po primaocu, 

Kralj Dmitar Zvonimir (1076,—1089.), kad je 
9, oktobra 1076, izabran u bazilici sv, Petra u So- 
linu od svećenstva i svjetovnih velikaša za hrvat- 
skoga kralja, a od legata pape Grgura VII, opata 
Gebizona primio kraljevske znakove, obvezao se 
posebnom zavjernicom, da će vjerno stajati uz 
svetu stolicu i plaćati joj godišnji danak, Kako je 
tadanji splitski sabor u septembru 1076, zaključio, 
da negdašnji ban Petra Kresimira IV. bude uzdig- 
nut na hrvatsko prijestolje, a papa Grgur VII, želio, 
da se obnovi hrvatsko-dalmatinska država, razum- 
ljivo je da je ova isprava na jednoj strani izraz 
papinih želja a na drugoj zaključaka splitskog 
sabora, Ona se nalazi u Liber censuum 
sanctae Romanae Ecclesiae, koji je 
sastavio camerarius Cenciuscanonicus 
S. Mariae maioris. Na dan svoje krunidbe 
potvrdio je Dmitar Zvonimir spliskom nadbiskupu 
Lovri isprave knezova Trpimira i Mutimira, I ova 
potvrdna isprava nije djelo kraljevske kancelarije, 
nego sastavak primaoca, po svoj prilici nadbiskupa 
Lovre, To će isto vrijediti za spomenutu Zvonimi- 
rovu ispravu, kojom je potvrdio onu Petra Kreši- 
mira za samostan sv. Ivana, 

Zvonimirovim kancelarom bijaše pop crkve sv, 
Dujma u Splitu Teodor (Theodorus presbiter et 
ecclesie sancti Domni et eiusdem regis cancellarius), 
On je već kao kapelan Petra Kresimira sastavljao 
njegove isprave, pa i neke privatne, Kancelar Teo- 
dor bio je god, 1078, s kraljem u Kninu i prisustvo- 
vao svečanom posvećenju tamošnje stolne crkve na 
čast blažene djevice Marije, Tada je Zvonimir u 
svom kraljevskom dvorcu (»in uilla regali«) izdao 
ispravu, kojom je ženskom samostanu sv. Bene- 
dikta u Splitu darovao zemljište Pusticu u Laza- 
nima, a koju je naravski napisao kancelar Teodor: 
Ovu je ispravu potvrdio zadnji hrvatski kralj Stje- 
pan II. (1089.—1097.) svojom ispravom, izdanom 
u Šibeniku (»apud castrum Sibinico«) 8. septem'- 
bra, po svoj prilici godine 1089, Kako u obim ispra- 
vama ima pri kraju jedan dodatak, tako se lako 
može pomisliti, da pred nama nijesu isprave go- 
tove za ekspediciju, nego tek prvi elaborat, koji se 
imao pretvoriti u definitivnu ispravu, To naročito 
vrijedi za Zvonimirovu ispravu, Zvonimirova defi- 
nitivna isprava svakako nije bila izrađena, pa je 
Stjepanu II, predočen prvi elaborat, da na njegovoj 
bazi izda potvrdnu ispravu, a to je on i učinio, Sa- 
mostan sv, Benedikta došao je preko ovih isprava u 
vlasništvo imanja Pustice, pa se to imanje moglo 
unijeti u razvod njegovih cjelokupnih imanja, koji 
je god, 1171, dala sastaviti u Splitu njegova opa- 

tica Katarina, i u neki popis tih imanja, koji je 
sastavljen poslije godine 1119, Naprotiv je ostalo 
spotno pravo vlasništva na jedno drugo imanje, 
nazvano Lug Perčinov (Lugoperscina), za koje je 
samostan tvrdio, da ga je dobio opet Zvonimirovom 
ispravom (a rege Suinimiro per priulegii instru- 
mentum). U korist samostana pale su o tome dvije 
odluke, prva god. 1188. a druga god. 1200, 

Svojim drugim ispravama obdario je Dmitar 
Zvonimir splitsku crkvu i potvrđivao Krešimirove 
isprave, izdane u korist samostana sv. Marije u 
Zadru, Znamenite godine 1078. obdarila je njegova 
žena kraljica Jelena Lijepa samostan sv. Ivana kod 
Biograda na moru, a kancelar Teodor je sastavio 
ispravu hercega Stjepana, kojom očituje, da se zbog 
bolesti odrekao hrvatske krune i stupio u samostan 
sv, Stjepana »pod borom« (de pinis) kod Splita. 
Ova hercoška isprava stoji po svom značenju na 
istoj visini, na kojoj i kraljevske. Kralj Stjepan II. 
darovao je ispravom god, 1089, samostanu sv. Stje- 
pana kraljevsko dobro Radinje (Raduna), koje se 
nalazilo kod Klisa, i vratio mu neki svoj dug od 
100 zlatniša, Kao kancelar Stjepana II. spominje se 
neki Grgur, Zvonimir je osim kancelara imao i svog 
notara, koji mu je pisao isprave, kad nije imao 
kancelara, . 

Kancelarijsku instituciju nijesu hrvatski kraljevi 
preuzimali jedan od drugoga. Ona je po svoj pri- 
lici bila samo dio one oblasti, koja je rješavala sve 
javne, i svjetovne i crkvene, poslove, Njom su po 
svoj prilici upravljali oni isti ljudi, koji su u svim 
državnim poslovima imali glavnu riječ, 

Spomenuto je, da se rad tabularija, kad je u 
dalmatinskim gradovima nestalo rimskih oblasti, 
ne da dalje pratiti. Ali ima dokaza, da nam zadar- 
ske privatne isprave pokazuju jedan stariji tip, nego 
isprave ostalih gradova, i da su one, barem djelo- 
mično, odrazom rimske isprave, Kad se u Zadru 
pisar isprave označuje kao »diaconus atque nota- 
rius« ili »sacerdos et notarius« može se odatle za- 
ključiti, da je pravo sastavljanja isprava ovdje mo- 
glo da bude zajamčeno samo onim ljudima, koji na 
to bijahu pozvani. U drugim gradovima može ispra- 
ve da piše i sastavlja svako, I ovdje se kao pisari 
javljaju samo svećenici (episcopus, presbiter, mona- 
chus, diaconus, subdiaconus), i to s razloga, što su 
samo oni raspolagali stalnom količinom naobrazbe 
i vještine koja je trebala za taj posao. Izvan Zadra 
spominju se notari tek polovicom 12, stoljeća, kad 
se već izgrađivao notariat, 

Isprave dalmatinskih gradova javljaju se u dvo- 
jakom obliku, kao poslovneisprave —car- 
taeikao dokazne — notitiae, Poslovna se 
isprava ograničuje na grad Zadar, Kompleciona 


formula post traditam compleui, koja se 
javlja u zadarskim ispravama god. 918, i 1033. 
upućuje na mogućnost, da su naše isprave zadnji 
ostaci rimskog načina rješavanja pravnih posala, i 
da je dalmatinska poslovna isprava mogla krenuti 
cd prilike onim smjerom, kojim i langobardska. 
Kad je formula izgubila svoje pravo značenje, onda 
je tradicionalni »compleui« zamijenjen novim »ro- 
boraui« ili se »compleui« javlja bez obligatnog 
»post traditam«, 

Vezu zadarskih isprava sa rimskim ustanovama 
zamjenjuje u ispravama drugih gradova, kao Splita, 
prodiranje hrvatskih elemenata. Ovdje se javlja 
pristav (pristauus ili pristaldus), koji 
u darovnicima — darovnice tvore veliku većinu 
tadanjih isprava —— ima da izvrši prenos prava 
vlasništva, S pristavom se mijenja karakter 
isprave; ona ne vrši više pravno djelo, nego ga samo 
dokazuje, Prestaje dakle cartaidolazinotitia, 
a ova se zadnja uvijek više širi na štetu prve, I 
cartainotitia postepeno su gubile svoje zna- 
čenje a dokazna je snaga prelazila na svijedok e, 
kojih je s vremenom uvijek više na broju, Svjedo- 
čanstvo je svjedoka glavna stvar, a oblik isprave 
sporedna, pa je za valjanost pravnih dijela dosta, 
ako se pred svjedocima sastavi jednostavan 
akt, Ovakovi jednostavni akti nijesu samo izričiti 
dokazi opadanja isprave, nego i prvi zameci prave 
hrvatske isprave, Kako se njihovo značenje vidi 
prije na području izvan gradova, a tek kasnije, kad 
je dodir slavenskog elementa s romanskim bio već 
vrlo jak, i u samim gradovima, tako su oni spoj- 
nicama gradskih i vangradskih isprava prije nota- 
riata, 

Po formulama protokola i eshatokola stoje javne 
i privatne isprave jedne drugima vrlo blizu. Kne- 
ževske isprave imadu invokaciju: »In nomine 
Patris et filii et spiritus sancti«, koja vuče, svoje 
podrijetlo iz grčko-bizantinske isprave, Ona se 
javlja i u jednoj privatnoj god, 1076. Mnogo su 
češće invokacije: In nomine sancte et indiuidue 
trinitatis, In nomine domini nostri Jesu Christi, In 
Christi nomine i t, d. Osim verbalne invokacije 
javlja se i simbolična, i to kadšto sama a kadšto 
uz verbalnu, Najobičniji je njezin oblik znak jedno- 
stavnog krsta, ali u jednom slučaju dolazi i pravi 
hrizmon. % 

Poslije invokacije dolazi datum, Datira se uvi- 
jek po kršćanskoj eri; spominje se dan, mjesec i 
godina, ali često i ispane po koji od ovih dijelova. 
Kršćansku eru prati redovito indikcija, i to 
grčka, Dalje se spominju vladari, u čije je doba 
izdana isprava: vrlo često bizantinski carevi, a. u 
privatnim ispravama još češće hrvatski kraljevi. 

Spominju se i banovi, mjesni priori i biskupi, a 
kadikad i važni polički događaji. U jednoj ispravi 
god, 1091, spominije se vojni pohod ugarskog kralja 
Ladislava u Hrvatsku. Pojava, da zadarske isprave 
imadu redovitu oznaku mjeseca i dana, a da su te 
oznake u ispravama ostalih dalmatinskih gradova 
samo iznimke, stoji u vezi s jakom dispozitivnom 
snagom zadarskih isprava i s jakom dokaznom osta- 
lih gradova, S oznakom vremena skopčana je često 
i oznaka mjesta, gdje je pala odluka o pravnom 
poslu i gdje se izdala isprava. Nema razloga, da 
se pomišlja, da je između akcije i dokumentacije 
moglo da prođe više vremena, pa se actum i 
datum u hrvatskim ispravama pretapaju u jedno, 
Kad u privatnim ispravama oznaka mjesta stoji na 
početku, onda se pri kraju javlja čudna rečenica 
actum hoc tempore, die loco et con- 
sule ut supra ili consulibus supra- 
scriptis. Ovo dolazi samo u zadarskim i njima 
srodnim ispravama i bezuvjetno vuče svoju lozu iz 
rimskog izvora, ' : 
Intitulatio sastavljena je potpuno u duhu 
zapadnih isprava, Inscriptio je obično jedno- 
stavna s razloga, što su isprave ponajviše namije- 
njene juridičkim licima, Arenga i narratio 
mogu da stoje odjelito jedna od druge ili da se 
stapaju u jedno, Promulgatio redovito glasi: 
notifico omnibus ili testimonium facio ili notum sit 
omnibus tam praesentibus quam iposteris, Sanc - 
tio, prijetnje duhovnim, crkvenim a kadšto i 


svjetovnim kaznama prekršiteljima stvorene odluke, 
redovita je pojava i u javnim i u privatnim ispra- 
vama, Ovdje su često javne isprave služile kao uzor 
privatnima, Bizantinske formule proklinjanja, koje 
su direktnim ili indirektnim putem došle u najsta- 
rije hrvatske isprave dolaze do svog potpunog izra- 
žaja u kasnijim srpskim i bosanskim. Idući od sje- 
vera prema jugu bizantinski upliv postepeno raste, 
Corroboratio ističe kao momente, po kojima 
isprava dobiva svoju pravnu snagu, pečat i svje- 
doke, Pečat kralja Zvonimira opisan je, u jednom 
slučaju, ovako: ... cum sigillo plumbeo pendente 
cum cordula canapis, in cuius una facie est imago 
regis sedeniis, in altera uero scriptum: SVINIMIR 
REX CHROATORUM (et Dalmatiarum)..; Zvo- 
nimirova bi se dakle kancelarija obzirom na pečat 
bila povela za papskom, pa kao i ova, rabila olovne 
pečate, Za potpise izdavaoca, svjedoka pravnog 
djela i njegove dokumentacije, može se reći, da je 
potpisivanje svedeno na najmanju mjeru, Ni zna- 
kovi krsta uz imena nijesu morala da budu vla- 
storučna, Mnogo je češće pisar spominjao imena 
svjedoka, nego što su ovi sami potpisivali. Kad je 
javna isprava proizašla iz kraljevske kancelarije, 
potpisuje je ili kraljevski kancelar dli njezin pisar, 

U doba narodne dinastije javne i privatne isprave 
imadu vrlo mnogo sličnosti i dodirnih tačaka, Javne 
isprave djeluju na privatne, a privatne opet na 
javne. Njihov sadržaj, područje, na kome žive, i 
izvori, iz kojih su postale, upućuje jedne na druge. 

Dr, Josip Nagy. 


ZNAČENJE HRVATSKE GLAGOLSKE KNJIGE 
U NAŠOJ KULTURNOJ HISTORIJI 


rve vijesti što ih dobivamo o prosvjeti hr- 


vatskoga naroda usko su vezane s pokršte.. 


njem Hrvata. Prvi učitelji Isukrstove vjere 

bili su među Hrvatima košto 1 među bra- 
ćom Slovencima latinski svećenici, koje su slali 
među Slovence i Hrvate biskupi iz Oglaja i Solno- 
grada, pa je bilo već za Karla Velikoga dosta Slo- 
venaca, a nešto i Hrvata pokrštenih. Ali sav hr- 
vatski narod primi Isukrstovu vjeru istom nakon 
blagoslovena rada braće Ćirila i Metoda koncem 
9, vijeka, 

Poznato je, da se nakon smrti Metodove (885.) 
zaklonilo više njegovih učenika i u Hrvatsku. Ako 
nijesu već za života braće Ćirila 1 Metoda crkvene 
slavenske knjige prešle iz Moravske i Panonije u 
Hrvatsku, a ono su ih sada donijeli ovi Metodovi 
učenici Hrvatima. Tako su Hrvati dobili sa crkve- 


nim slavenskim knjigama i pismo slavensko, To je 
pismo, kojim su se Hrvati služili skoro tisuću godina 
i koje je danas poznato pod imenom »glagolsko 
pismo«, 

Prvi slavenski učitelji Isukrstove vjere uzgojili 
su jaki podmladak, koji se raširio po cijelom hr- 
vatskom narodu, Slavensko bogoslužje postade već. 
prvih godina 10, vijeka u Hrvata tako rašireno, da 
su stali protiv njega dizati latinski svećenici (bis- 
kupi) razne tužbe, objeđujući svoju braću, koji su 
vršili slavensko bogoslužje, s raskolništva, koje je 
pokrenuo - malo prije carigradski patrijarha Fotije. 
Tako je došlo i do spljetskoga crkvenoga sabora g. 
924., na koji je poslao papa Ivan X. svoje izasla- 
nike jakinskoga biskupa Ivana i palestrinskoga 
(Praeneste) biskupa Lava, pri kojem je saboru bio 
i prvi hrvatski kralj Tomislav, ali koji se je sabor 

vrlo nepovoljno svršio za svećenstvo, koje se je 
služilo slavenskim bogoslužjem, 

Knjige, kojima su se služili ovi svećenici, bile 
su napisane jezikom braće Ćirila i Metoda, koji mi 
jezik danas zovemo starim bugarskim, a neki ga 
zovu starim slovenskim, Taj je jezik bio sadašnjem 
hrvatskomu jeziku mnogo bliži nego današnijemu 
poslije hiljadu godina. Stoga ga je ondašnji hrvat- 
ski narod mogao i razumjeti, a one glasove, kojih 
u svom jeziku nije poznavao hrvatski narod, zamje- 
njivali bi postepeno hrvatski svećenici, prepisujući 
knjige braće Ćirila i Metoda, hrvatskim glasovima, 
Još se je jedna promjena dogodila u Hrvata s tim 
knjigama. Kada se bio hrvatski narod odlučio za 
rimski obred, udesiše hrvatski svećenici ove knjige 
prema rimskomu obredu i prema načelima rimske 
crkve, 

Nažalost nama se nijesu hrvatske crkvene knjige 
slavenske sačuvale starije od 14, vijeka, U tim nai- 
starijim hrvatskim crkvenim slavenskim knjigama 
mi još uvijek nalazimo jezik braće Ćirila i Metoda, 
dotjerivan više ili manje prema izgovoru hrvat- 
skomu, Stoga se i zovu takove knjige »starobu- 
garske ili staroslovenske recenzije hrvatske« (palae 
obulgaricae sive palaeoslovenicae idiomate croatico). 
Ne smijemo misliti, da se je to mijenjanje crigi- 
nala prema hrvatskomu izgovoru dogodilo po ne- 
kom principu ili po nekoj metodi, već se je to mi- 
jenjanje provodilo slučajno, prema prepisivatelje- 
vim sposobnostima, premda se je nastojalo sačuvati 
originalni jezik kao neki sveti jezik. Većih promjena 
ie doživio taj crkveni jezik kod Hrvata u 17. v., po- 
što se je više pravoslavnih doseljenika tečajem 16. 
i 17. vijeka doselilo u hrvatske zemlje, iz kojih je 
brvatski narod pred Turcima pobjegao i potražio 


si novu domovinu (u Italiji u provinciji Molire oko 


1500., u Burgenlandu oko 1530.—1550., u dolnjoj 
Austriji oko 1550, i u Moravskoj g. 1584.). S jedne 
strane, da se te doseljenike privede u krilo kato- 
ličke crkve putem unije, a s druge strane da se 
isprave prema propisima rimokatoličke crkve hrvat- 
ske slavenske crkvene knjige, preuzelo je taj posao 
u svoje ruke društvo za širenje rimokat. knjiga u 
Rimu (rimska propaganda). Povjeren je bio taj po- 
sao Hrvatu rodom iz Jaske franjevcu Rafaelu Le- 
vakoviću, Općeći on u Rimu sa nekim ruskim uni- 
jatima unio je on u hrvatske crkvene knjige mnogo 
rusizama, kojih se mijesu mogli otresti ni kasniji 
izdavači crkvenih hrvatskih knjiga kao Josip Pa- 
strić Splićanin (11708.), Matej Karaman (f1771.), 


Matej Sović (+ 1774.) ni fra A. Juranić, 


U majnovije vrijeme stekli su si zasluga oko iz- 
davanja hrvatskih crkvenih slavenskih knjiga Dra- 
gutin A, Parčić (+ 1901.) izdanjem rimskoga misala 


i Jozef Vajs, profesor u Pragu, koji su nastojali 
prirediti svoja izdanja prema najstarijim sačuvanim 
hrvatskim rukopisima, 

Pored strogo crkvene knjige, koja je bila napi- 
sana u jeziku braće Ćirila i Metoda prema gore 
istaknutim promjenama, gojili su naši svećenici i 
umjetnu knjigu na narodnom hrvatskom jeziku, te 
udarali prvi temelj umjetnoj hrvatskoj. literaturi. 

Neprocjenive su zasluge hrvatskoga svećenstva 
osobito tako zvanih popova glagolaša za hrvatsku 
prosvjetu i za hrvatski narod, Proučavajući dugi niz 
godina gotovo sve sačuvane hrvatske spomenike 
glagolskim pismom napisane, uvjerio sam se, da su 
ti ljudi bili najveći rodoljubi, što ih je ikada hrvat- 
ski narod doživio, Živjeli su među narodom, živjeli 
jednako kao i narod, vjenčali se (do 17. v.) sa dje- 
vojkama iz naroda, udavali svoje kćeri za obične 
seljake, a svoje sinove ženili za obične seljakinje, 
Branili su svoj narod protiv tuđinske najezde, bo- 
rili se zajedno sa narodom obično kao vođe protiv 
neprijatelja (Turčina) i bježali sa narodom pred 
Turčinom i tražili sebi i narodu novu domovinu. 
Kad je narod sve napustilo, nisu ih napustili nji- 
bovi popovi (glagolaši), Ali oni su i uzgajali gotovo 
tisuću godina hrvatski narod uvijek u narodnom hr- 
vatskom duhu i u jakim vjerskim čuvstvima, Samo 
njima imade hrvatski narod zahvaliti, da je uz div- 
ljaštvo tursko, gdje mu je prijetio neprestano kolac 
i handžar, ostao uvijek miroljubivi i blagoćutni 
čovjek, a nije postao divlja zvijer, da nije podiv- 
ljao, — To je i razlogom, da ni danas ne mogu ra- 
zumjeti hrvatskoga naroda oni, koji su pod Tur- 
cima robovali. — Jest istina, da su skromni popovi 
glagolaši hrvatskomu narodu sačuvali u najtežim 
vremenima i jezik i narodnost. Da nije njih bilo, 
progutalo bi ih s jedne strane barbarstvo tursko, a 
s druge strane kultura talijanska. Danas kao se- 
damdesetgodišnji starac sjećam se, da sam u dje- 
tinstvu svome zatekao hrvatski narod još u onim 
jakim vjerskim čuvtsvima, u onoj blagoćutnoj krot- 
kosti, kojoj sam našao toliko jakih dokaza u saču- 
vanim hrvatskim glagolskim rukopisima, Sa bolju 
u duši opazio sam, da su se tečajem moga života 
počeli javljati lažni prosvjetitelji našega naroda, 
koji su kušaki srušiti ono, što je jedno tisućgodište 
uzgojilo u hrvatskom narodu, opazio sam, da su ku- 
šali pod raznim izlikama u narodu ugušiti ili bar 
oslabiti jaka vjerska čuvstva, a da mu u zamjenu 
nijesu pružili nikakve druge duševne hrane, kojom 
bi paralelizovali onaj manjak. Tako je seljačku 
dušu počela ispunjati praznina, u koju ulijeću lako 
kojekakovi pogubni otrovi, 

A sada da ogledamo, kako su hrvatski popovi 
uzgajali hrvatski narod, Već zarana priređivali su 

svećenici narodu hrvatskomu crkvene pjesme na 
narodnom djeziku, da uveličaju razne crkvene svet- 
kovine i obrede, Gotovo sve znatnije crkvene pje- 
sme, što su ih ispjevali na latinskom jeziku razni 
crkveni oci i sveci, preveli su oni na hrvatski jezik, 
pa su se te pjesme u hrvatskom narodu po crkvama 
pjevale gotovo tisuću godina pored starijih slaven- 
skih, što su dh primili od učenika braće Ćirila i Me- 
toda, Pored pjesama, što su ih popovi glagolaši 
preveli na hrvatski jezik iz latinske crkvene poe- 
zije za razne crkvene svetkovine i obrede, ispjevali 
su oni i silu pjesama većinom nabožnih, što su ih 
hrvatski narodni pjevači, većinom slijepci, uz gusle 
narodu pjevali, Ja sam prije četrdeset godina za- 
bilježio nekoliko takovih narodnih pjesama na Su- 
šaku, koje mi je kazivao jedan slijepac, te su neke 
štampane u 1, knjizi Narodnih hrvatskih pjesama, 
što ih je Matica hrvatska izdala. Među tim pjes- 
mama je najbolje poznata pjesma o bogatom Ga- 
vanu, Međutim ne smijemo misliti, da su naši po- 
povi glagolaši obrađivali samo nabožnu poeziju. 
Pjesma o »zloj ženi« u »Cvetu mudrosti vsake« 
dokazuje, da su oni obrađivali u svojim pjesmama 
katkada i svjetovne predmete, 

Nažalost najstariju sačuvanu hrvatsku pjesmu 
nalazimo istom u jednom rukopisu iz 14, vijeka, 

Da narod prosvjećuju i prigodom crkvenih praz- 
nika pozabave, priredili su mu zgodno štivo u prozi, 
To su bile priče (većinom apokrifne) iz svetoga 
pisma i legende, koje su narodu čitali ili u orkvi ili 
u svojim domovima prigodom kršćanskoga nauka. 
Pored priča i legenda zabavljali su narod, čitajući 
mu razna čudesa, koia su se dogodila po svijetu. 
Povodeći se za njemačkim dominikancem Herol!- 
tom, zaslađivali su svoje propovijedi raznim prili- 
kama (parabolama) i ilustrovali tako nauk, koji su 
propovijedali, Neke od tih priča, parabola i čudesa 
postale su prave narodne pripovijetke, kako sam to 
već u raznim zgodama pokazao, 

Najviše su narod privlačili svojim prikaziva- 
njima, Ta su priređivali ili u crkvi ili pred crkvom, 

Već u rukopisima iz 15, vijeka nalazimo nekoliko 
sačuvanih ovakovih prikazivanja, Najstarije bit će 
prikazivanje »Plač gospin«, koje se sačuvalo danas 
u raznim dalmatinskim, bosanskim i slavonskim 
crkvama u različitim oblicima, 

Za podmladak svećenički priređivali su razne 
priručne knjige. Već u rukopisima 14, vijeka našao 
sam priručnu knjižicu o moralnoj filozofiji »Cvet 
mudrosti vsake«, a u rukopisu 15, vijeka prijevod 
poznate sredovječne latinske knjige »Distiha mora- 
lia Catonis«, Za opću naobrazbu imao je poslužiti 
»Lucidarij  hrvatski«, koji se sačuvao već u ru- 
kopisu iz 15, vijeka, Strogo stručne teološke knjige 
iz 15, vijeka jesu: »Antonin hrvatski« ili upute u 
sv. ispovijed, »Dialogi pape Grgura Velikoga«, — 
»Kvadriga« popa Šimuna Grella iz Roča u Istri, 
a & 1507, izašao je štampom u Senju »Naručnik 
plebanušev« (== Manipulum cunatorum), Sva su 
ova djela preradbe sličnih latinskih djela, samo 
»Cvet mudrosti vsake« preradba je talijanskoga 
djela »Fiore di virtu«. 

Kako je jako procvala hrvatska glagolska knjiga 
već u 14, i 15, vijeku, najboljim nam je dokazom, 
što se je osjetila potreba, da se osnuje u prvom kul- 
turnom središtu hrvatskoga naroda u Senju prva 
hrvatska glagolska tiskara g. 1494., iz koje tiskare 
sačuvalo nam se nekoliko dragocjenih štampanih 
knjiga, ' 

Na koncu dodati mi je, da su popovi glagolaši 
gotovo u svakom mjestu osnovali bratovštine, u ko- 
jima su materijalno pomagali svoju braću, budili 
u narodu društvenost i međusobnu ljubav i snošlji- 
vost, a uz to narod moralno uzgajali, 

Popovi glagolaši pisali su kao javni notari isprva 
marodu i sve privatno pravne spise, koji su se odno- 


sili na njegovu privatnu imovinu, 


Eto tako su utrli put naši popovi glagolaši 
prosvjeti u narod hrvatski i udarili čvrsti temelj 
kasnijoj hrvatskoj knjizi, te im pripada u hrvatskoj 
povijesti ne samo odlično već upravo prvo mjesto. 


R, Strohal, 


MOLITVA MAME 


Kroz prozore se u sobu nečujno s večernjim zvonom 
Uvukao mrak, pomiješan cijukom čiopa 

Vikom djece i žena. — U kutu ispod stare slike 
Gospe od Žalosti sjedi mame a na skutu 

Njezin žutko drijema. Drhće svijetlo Gospinog 
Zdravo Marijo! lumina, 
Po sobi se za čas razlila molitva mame, 

Čujem; sreću i zdravlje ona moli za me, 


Poslije kada glava sijeda klone i san 
Počne sklapati umorne vjeđe, 
Molitva postaje sve tiša i tiša 

Kao svjetlo žiška ispred Madone. 

I razgalila je dušu 

Tišina u toj sobi gdje nikoga nema 
Do li Gospe, žiška i mene 

I molitve dobre, sijede mi mame, 


Vinko Vilić. 

SV, KSAVER KRAJ ZAGREBA 


otlina ksaverska s tihim svojim prirod- 

nim ljepotama,  starinskom = bijelom 

crkvom i dvanaest kapelica odvajkada 

je za Zagrepčane bila mila i tajnovita 
priča iz prošlosti čestitoga staroga Zagreba, kad 
su još plemići i purgari iskrenim ufanjem u ispu- 
njenje svojih želja i nada amo hodočastili. A što 
je iza odlaska Isusovaca, te iza prestanka tamoš- 
njih crkvenih funkcija čitava dolina sve to više 
utihnula, oko crkve se sve zapustilo i umrtvilo, a 
kameniti stupovi sa svecima i klimave asimetrične 
kapelice sve više se zarasli tananim žilavim korje- 
njem i prozirnom šuštavom mahovinom, ovo se 
mjesto sve to više primicalo čarima starog napu- 
štenog dvorca, u kojem je nekoć bilo mnogo sjaja 
i veselja, mnogo svečanih povorka, glazbe i pje- 
vanja, radosti i suza, 

A sada, kad su se našle pijetetne ženske duše, 
da uskrise historiju toga mjesta i da po moguć- 
nosti uspostave vjernu sliku slavnog tog prošte- 
ništva, otvaramo u arkivima požutjele i zaprašene 
debele knjižurine, da vidimo, što kronika o Ksa- 
veru piše, Bilo je tamo početkom 17, vijeka, kad 
su Zagrepčani poslali u Beč posebnog svog pokli- 
sara, neka požuri dolazak Isusovaca, da u hrvat- 
skoj prijestolnici osnuju gimnaziju (prvu u Hrvat- 
skoj osnovali su Paulini u Lepoglavi), Zagreb je 
bio željan napretka i prosvjete, pa je na svoj tro- 
šak blizu Katarinske crkve podigao gimnaziju sa 
šest razreda, a obvezao se, da će učitelje Isusovce 
ukonačiti (najprije u kući grad. suca pl. Vlaho- 


vića, a onda kod Petra Kušljana na Markovom. 


trgu), hraniti i oblačiti, da će im dati oltariju 
(dohodak) sv. Fabijana i Sebastijana, pa i unosnu 
prebendu Fraterščicu. God. 1607. zaključio je va- 
roški magistrat, da će ovom svetom redu, dokle- 
god bude potreba, davati godišnjih 40 for. u novcu, 
50 vedara vina, 20 vagana ječma, 12 vagana zobi 
i 10 vagana prosa, Tim potporama pridružili se 
naskoro i imućni građani i hrvatski staleži, pa je 
sam ban Ivan grof Drašković podijelio Isusovcima 
500 zlatnih škuda, nekoliko velikih bačava vina i 
sukna za svu nadošlu braću, Iste godine bilo je već 
i svečano otvorenje prve zagrebačke gimnazije, 
u koju se upisalo 300 đaka, a njihove se porodice 
natjecale, kako će učitelje što obilatije pomagati 
živežem i vinom, 

U to je Ivan grof Thanhausen, stupivši u red 
lsusovaca, njima zapisao sav svoj gibivi i negibivi 


»Za spas slavnoga kraljevstva hrvat- 
skoga«, riječi Mirka grofa Erd6dy-a ml. u 
temeljnom kamenu, postavljenom g, 1748. 


imutak, a zajedno s prvim rektorom zagreb. gim- 
nazije kupio od zagreb, liječnika dr, Rosenberga, 
koji je nekoć bio član Isusovaca velik vinograd u 
kotlini sv, Emerika (Mirka) na putu između Za- 
greba i Šestina. Ispod tog vinograda, koji se uspi- 
njao sve do blizu Jurjevskog groblja, bio je u rav- 
nici hladovit kestenik s mlinom na desnoj obali 
potoka Medvešćaka, koji je bio vlasništvo Eve 
rodj. Istuanfii de Kisazzonfalva, udovice iza hrv. 
bana Ivana Draškovića, Grofica je bila vrlo zabri- 
nuta za svoje pokojnike na drugom svijetu, koji 
su, usprkos čestih opomena u crkvenim propovije- 
dima, živjeli u sjaju, moći, veselju i raskoši, kori- 
steći se svim plemićkim sloboštinama. Da njihove 
Srješne duše otkupi, umolila je Isusovce, neka 
njeno prostrano zemljište smatraju svojim vlas- 
ništvom sve dotle, dok se ne bi jednom iz Hrvat- 
ske iselili, u kojem bi slučaju opet pripalo nasljed- 
nicima iz Draškovićeve loze, Ujedno je svetim 
ocima stavila na dušu, neka se kod svake jutarnje 
molitve sjete njenih grješnih pokojnika. Time se 
isusovački posjed znatno proširio, pa se u svojoj 
cjelini nazvao »Fabijanskom lozom«, 

U toj tihoj kotlini smaragdnog zelenila, u tim 
rodnim vinogradima i tamnim šumama uz žubor 
hitrog Medvešćaka, naišli bi Isusovci na mir i 
nužni odmor, Kako je ondje bila samo jedna 
drvena trošna klijet to je rektor o. Gjuro Forso 
g. 1618. na humku nad cestom podignuo jedno- 
katnicu (sadanje Mallinovo), sa sedam ćelija za 
braću, dok je u prizemlju bila prostrana boltana 
»palača« s biljarom, uz nju kuhinja i spremnica za 
živež, stan za vincelira i njegovu ženu, pralju, a 
niže još i velik podrum. Svoj prijatni novi ljetni- 
kovac nazvali su Isusovci »sv Ksaver«, u čast sv. 
Franje Ksaverskog, koji je u Hrvatskoj bio vrlo 
popularan, pripisujući mu veliku moć nad ljud- 
skim zdravljem i liječenjem od najtežih bolesti u 
ljudi i stoke. A među sobom nazvali svoje opora- 
vilište »locus recreacionis aestivae«, 

Ondje je od starine stajala trošna kapelica sv. 
Emerika ili Mirka, nazvana ovako na spomen 
kaptolske župne crkve, koja je do g 1510. stajala: 
pred stolnom crkvom, na kojem je mjestu Tomo 
Bakač-Erd&dy $. 1517. podignuo  »Bakačevu 
kulu«, Njegovi nasljednici, naročito grofovi Nikola 
i Mirko Erd&dy, podigli su tamo novu kapelicu, 
sv. Ksavera (g. 1658.), a bila je narodu vrlo pri- 
stupačna, jer je stajala kraj šestinske ceste ispod 

portala sadašnjeg križnog puta. U njoj bi postav- 
ljena slika sv, Franje Ksav., djelo velike umjet- 
ničke vrijednosti, kojeg je s vremenom nestalo, 
ali se sačuvala litografirana reprodukcija. 


Ta nova lijepa kapelica ubrzo je omilila Zagrep- 
čanima, pa bi purgari i građanstvo nedjeljom i sve- 
cima rado onamo otšetali, ondje se ispovijedali i 
pričešćivali, okitili oltar darovima u zlatu i dra- 
guljima, a onda olakoćene duše i vedre ćudi, što 
im je vazda bilo prirođeno, odmarali se u tamoš- 
njim šumama, kraj mlinova, gdje bi pekli na raž- 
nju svoj ručak i obilato ga zalili šestinskim vinom. 
Neki bi pak neizlječivi bolesnici po čitav dan ostali 
pred čudotvornom slikom, čineći zavjete uz veli- 
ke žrtve, pa su s vremenom bajoslovne pričice i 
legende o čuvenoj moći sv. Ksavera doprle tako 
daleko, da je narod s bliza i iz daleka ovamo hodo- 
ćastio. To bi bilo naročito pete nedjelje po Uskr- 
su (još i danas), Tamo bi određen jedan Isusovac, 
koji bi u posebnu knjigu tokom ove godine bilježio 
svaki čudotvorni slučaj ozdravljenja, Te bi se zgo- 
de štampale na pozive za priređivanje hodočašća 
i razašiljale po svim župama Hrvatske i Slavonije, 

Najsjajnija zavjetna procesija k sv, Ksaveru bi- 
la je &. 1744, oko blagađana sv, Magdalene, kadno 
je oko Kostajnice i Siska harala kuga, a tamo 
ugrabila vrlo popularnog prefekta, kanonika Stan- 
ka Pepelka, Odanle se pošast širila prema Zagre- 
bu, Tu je procesiju vodio sam zagrebački biskup 
s visokim klerom u skupocjenim crkvenim odo- 
rama iz biskupijske riznice, a grof Nikola Erd&dy 
sinovac slavnog hrv. bana, po tradiciji jedan od 
najpožrtvovnijih crkvenih odanika svoje loze, do- 
veo amo plemstvo, kojemu se pridružio i varoški 
magistrat, Uz gruvanje prangija, sviranje varoške 
bande, te uz pobožne korale sa pratnjom krilnih 
rogova, primicala se procesija prema kapelici i 
vrućom molitvom očekivala svoj spas. Na sreću 
bilo je vrijeme neobično hladno i kišovito, pa: nije 
pogodovalo širenju pošasti. | ' 

Kad je biskup bio očitao pontilikalnu misu, pri- 
redio bi grof Nikola Erd&dy u ljetnikovcu sjajnu 
gozbu za odličnike, a siromasi bi našli obilan ručak 
za sedam dugačkih stolova, gdje su ih dvorili gro- 
fovi inoši. Nikolin brat, grof Mirko Erdčdy, koji 
se nedavno bio riješio mnogogodišnje bolesti, da- 
rovao je tom prilikom za oltar kapelice umjetničku 
sliku, sv, Ksavera, a pred njim na koljenima grof 
Erd&dy sa starinskim plemićkim grbom. Među obi- 
latim skupocjenim darovima, koji je na taj dan na- 
rod ondje žrtvovao: bio je naročito lijep kalež od 
velike vrijednosti, što ga je donijela Helena pl. 


Patačić, udova iza zagreb. podžupana, Ivana pl. 
Rubčića, Primičući se kraju ovog udobnog života, 
pobojala se ona za blaženstvo svoje duše, pa je 
zato mnogo trošila na produljenje kapelice i pot- 
pomagala, da se ondje postave dva pokrajna žrt- 
venika. 

Ta je čuvena kapelica bila još uvijek premalena 
za sjajna bogoslužja, pa je trebalo graditi veliku cr- 
kvu, Opet se našlo mnogo prijatelja Isusovaca, 
jer su ovi u Zagrebu uživali veliko poštovanje. a 
imali znatan utjecaj na društveni i prosvjetni raz- 
vitak grada. Zagrebački je biskup Branjug u tu 
svrhu ostavio oporučno 500 ranjskih forinti, a po- 
magali su i bosanski biskup Thauszi, prepošt barun 
Sinnesperg, kanonici i prebendori, a među žena- 
ma najvećim darom priskočila u pomoć udovica 
iza savjetnika Magdića, Dana 28, maja g. 1748. po- 
lagao je za crkvu temeljni kamen. Veličanstvena 
procesija krenula je iz prvostolne crkve do ksa- 
verske kapelice, Čitavim putem pratila ju jaka 
pljuštavica: Kad se potištenom narodu odjednom 
nad kapelicom ukazao tračak sunca, koji se širio 
i rastao, te protjerao oblake, vjernici se tako odu- 
ševili, da su stali glasno uzdisati. klicati i pjevati. 
Od kapelice uspinjala se povorka kroz grabik do 
humka, na kojem je drvenim krstom bilo označeno 
mjesto, gdje će se graditi crkva. Dok su trublje 
trubile, bubnjevi udararali, a sitna srebrna zvonca 
ministranata zvečila, prepošt je Sinnesperg pola- 
$ao temeljni kamen, u njega položio svete moći, 
bakrenu ploču s tekstom posvete i historički spis 
na pergamentu uz potpis Mirka grofa Erdodya, 
mladjeg. koji je zapravo bio osnovatelj i darovatelj 
te crkve, 

Crkva se u čistom baroknom stilu onog vremena 
gradila kroz četiri godine sve do 1752. pod struč- 
njačkim nadzorom Isusovca o. Matije Jusića. Dok 
su iz kapelice amo prenešena dva pokrajna žrtve- 
nika, prenatovarena zlatnim i mramornim akra- 
sima i figurama, to se glavni oltar gradio posve 
nov, a na njem se rezerviralo mjesto za čudotvor- 
nu sliku, Onogodišnje proštenje (7, maja) priprav- 
ljalo se osobito sjajno, jer je time bila povezana 
i svečanost blagoslovljenja i otvorenja nove crkve, 
koja se širokim svojim pročeljem gizdavo uzdi- 
zala nad čistinom uzvisine, i 

Po ideji o. Jusića čitavi se uspon do crkve iz- 
gradio onako, da profane duše grešnika putem 
pomalo ostavljaju zemske misli, pa da se u nabož- 
nom raspoloženju primiču svetootajstvu spasa, — 
Zato je dolje iza kapelice sagradjen kameniti sla- 
voluk s uklesanim napisom »Ecce sponsus venit, 

exite obviam ei«, a s obih strana kipovi anđela, a 
uz svakog po jedno nevino djetešce, Iza ulaza kroz 
taj portal u grabrov luk, sa svake strane bi po- 
stavljen širok podnožak kao klecalo, nad njim 
okrugli visok stup, koji bi nosio kipove, s lijeva 
sv. Franju Ksaverskog, a s desna sv, Ivana Nepo- 
muka, To su bili darovi zagreb, kanonika, koji je 
svoje ime krio, a tu žrtvu pridonio iz zahvalnosti 
radi izliječene podagre. Zatim je slijedilo dvanaest 
kapelica križnog puta, malene priproste kućice s 
uzdubinom i slikarijom na žbuki, a pred svakom 
smješteno drveno kiecalo, Tlo se pomalo uzdizalo 
do kalvarijskog brijega, gdje bi postavljena tri dr- 
vena križa sa Spasiteljem i oba razbojnika, a ispod 
Kalvarije bi uzidan sveti grob s kamenitim likom 
Isusovim. Puteljci uzbrdo vodili su do čistine i sve 
do ulaza u crkvu, A dok bi se vjernici, po zapovi- 
jedi Isusovaca, teški grešnici po krupnom kamenju 
na koljenima, dovinuli uzvisine i dok bi im se kroz 
Susto zeleno grabrovo granje zabljeskao veličan- 
stveni bijeli portal nove crkve, zaista bi se osta- 
vili svih grešnih misli, i hlepili jedino za čišće- 
njem duše, 


Na dan 7, maja 1752, nagrnulo je amo preko 
6000 duša, ne računajući kler i plemiće. Premda 
je nedcglednu povorku i ovaj put pratila kiša, to 
ne bi nitko uzmaknuo, Prvi u povorci bijahu ce- 
hovi, članovi bratovštine sv. Izidora, za njima 
muško građanstvo, muške škole (ženskih nije još 
bilo), i sva sila svećenstva, isusovci, kapucini, do- 
minikanci, franjevci i svjetovni kler, Pobožni njihov 
pjev pratila je varoška grička mužika, Na iskiće- 
nim nosilima počivala je čudotvorna slika sv, Franje 
Ksaverskoga, koja bi tom prilikom prenesena iz 
«kapelice, Ta slika bi na taj dan od vjernika gotovo 


obasuta zlatninom, draguljima i biserima, a na 


isusovci: rektor o, Stjepan Pepeu, dubokoumni fi- 
lozof, o, Nikola Lovrenčić, prof, filozofije i teolo- 
ije, o. prof, Ivan Galiuff i vrlo učeni o Andrija 
Jambrešić, pisac filoloških studija, koji se mnogo 
trudio oko razvoja hrvatskog književnog jezika, 


Iza nasila stupao pod infulom kanonik i kasniji 
generalni vikar prvostolne crkve Adam Čegetek, 
s veličanstvenom asistencijom u najdragocjenijim 
crkvenim odorama, što su ih hrvatske plemkinje i 
bogatašice kroz stoljeća izradile zlatom, biserjem 
i draguljima u mučnim vezovima, čija je tehnika 
danas nepoznata, Za infulom stupali domaće plem- 
stvo i uvažene ličnosti, Tek na kraju pješaka bilo 
je mjesto ženama, počevši od plemkinja i vlaste- 
linka do gradjanka i seljakinja, Uvažujući staleže, 


kojima pripadaju, vješto bi se one poredale, od 
viših do nižih, ljubomorno čuvajući granice i svoja 
prava, 


A onda su slijedila vozila: paradne kočije ari- 
stokracije, četveroprezi, vozeći zgrbljenu starost ili 
bolest sa svim naslijeđenim gresima u krvi i mozgu, 
cnda građanske kočije s patnicima neizlječivih bo- 
lesti, a napokon seljačke taljige sa slijepima, sa- 
katima, padavičarima i nakazama čovječanstva, 
čija su naricanja i plač češće prekidali pjev vjer- 
nika, Svi su ti nesretnici izmilili na danje svijetlo, 
vjerujući fanatički u čudesa sv. Franje Ksaver- 


skoga, 


Ispod Kalvarije zastala je povorka u dva reda, 
da propusti nosiljku sa sv, slikom, koja je, prola- 
zeći kroz cvjetnati slavoluk, prva ušla u crkvu, 
Kiša je jenjala, pa se putnicima ukazala predivna 
zelena perspektiva, počevši od visoke bijele fasade, 
pa spustajući se kroz svod mladog drveća sa sa- 
krivenim priprostim kapelicama, otvarajući izgled 


na Zagreb i savsku dolinu, Brojni plemićki dupliri. 


u rukama vjernika i gusti dim tamjana zavili sav 
taj put mirisavim oblacima, i opajali grešnike ne- 
beskom mistikom, U žive suze i skrušene glasne 
molitve umiješali se zvukovi kliktavog aleluja, koji 
su iz crkve amo dopirali, To je bio vrhunac vjerskog 
zanosa, kakovog ksaverska dolina nije nikad više 
doživjela, 

Kroz nekih dvadeset godina bio je Ksaver otmje- 
no hodočašće Hrvata, na. koje se mnogo trošilo, 

G, 1758, podignuli ispred crkve široke kamenite 
stube, okitili nutrinju bogatim srebrenim svjećnja- 
cima, okvirima za svete moći i molitve, skupocjenim 
lusterom i vrlo vrijednim velikim kandilom pred 
glavnim žrtvenikom, a gospođe izvezle prekrasna 


misna odijela, ne štedeći ni zlata ni svile, 


Mensa na glavnom žrtveniku, složena od sadre, 
koju su vrijeme i vlaga razmrvili, bi zamijenjena 
mramornom, a slika sv, Ksavera dobila nov težak 
srebren okvir, 


Onda je to hodočašće počelo pomalo da propada, 
Car Josip II, poveo se za primjerom romanskih 
vladara, isusovce god, 1773, iz svojih pokrajina 
odagnao, te njihov red ukinuo, Posljednjih godina 
dočekali su prigodom proljetnog proštenja mjesto 
3000 hodočasnika kao nekoć, tek kojih 30, pa je 
bila samo jedna velika misa i ispovijedanja, a onda 
bi redovnici umjesto sjajne gozbe u svom ljetni- 
kovcu, bez gostiju pošli u grad i tamo blagovali kao 
na obične dane, Iza njihova odlaska dodijeljena bi 
ksaverska crkva k sv. Marku na Griču kao filijalka, 

a skupocjeni predmeti bi otpremljeni što k sv, Ka- 
tarini, a što u državnu pjeneznicu, Vlaga, nevri- 
jeme i surove ruke pomalo su uništavali zgrade i 
kipove, napisi se odrunili i postali nečitljivi, grabik 
podivljao i dugačkim šibama po vjetru lomio kro- 
viće i krstiće s kapelica, kamenitim anđelima iza 
portala otpala krila, a sveci se sa svojih stupova 
srušili, 

No nikakove nepogode vremena ni ljudski ne- 
mar ne mogoše da unište do kraja tog historičkog 
mjesta, ni raskošne ljepote prirode u ksaverskoj 
dolini, Ona se vječito preporađala i ponavljala, 
Jednog se dana god, 1840, prema Šestinama odše- 
tao novi zagrebački biskup i kasniji prvi zagreb, 
kardinal, dr, Juraj Haulik, rodom Slovak,  Ugle- 
davši ljepote ksaverske, mahom odluči, da zapu- 
štenu crkvu popravi, Velikom je ljubavlju sam 
nadzirao, da se temelji kapelice solidno podziđu, 
da se u njih postave nove slike križnog puta u 
limu, ispred njih da se postave rešetke od hrasto- 
vine i nova klecala, Istrunule krstove Kalvarije 
izmijenio je kamenitima, a Spasitelju podao nov 
lijep lik, Trebalo je, da popravi i nutrinju crkve, 
krov, koji je propuštao vlagu i kišu, i kvario vri- 
jedne starinske klupe s bogatom ornamentikom u 
drvu, No grad Zagreb je od toga darežljivog crkve- 
nog dostojanstvenika tražio toliko, a on u kulturne 
svrhe darovao tako obilato, da mije bilo sredstava 
za Ksaver, Po njegovoj želji gradski je magistrat 
naredio sv, Marku, da se u korizmi opet obdržavaju 
pobožnosti križnog puta, ali se naskoro i to na- 
pustilo, 


Veliki je ljubitelj narodnih starina, župnik dr, 
Stjepan Boroša, god, 1896, uspio time, da je grad- 
ski magistrat u Ksaveru poduzeo opet neke po- 
pravke, ali tek na oko, Zatim opet sve utihnulo. 
Vraćalo se k rasulu, A bujna priroda, milostiva 
majka, zelenim plaštem i divljim cvijećem pre- 
krila ta mjesta, i stvorila te tihe ljepote, koje Za- 
grepčane toliko zadivljuju.., 


Ovo mnogodišnje mrtvilo, koje bi prekidala re- 
dovita godišnja proštenja, po jedno u proljeću i je- 
seni, kano da je bilo samo prividno mirovanje, 
pribiranje snage i prava za slavno uskrsnuće Ksa- 
vera, Tomu je mjestu bilo suđeno, da kao nekoć, 
dek je dolaskom isusovaca osnovana prva zagre- 
bačka gimnazija, iznova bude poticajem i domom 
za jednu narodnu tekovinu. Bio pozvan, da poda 
utočište progonjenim hrvatskim redovnicima, koji 
su se sklonuli amo, da ovdje pohrane najstarije 
naše historičko blago, našu glagoljicu, staroslaven- 


sko pismo sv. braće Ćirila i Metoda, čiji su ti re- 
dovnici bili čuvari kroz mnogo vjekova, a koja bi 
bez njih odavna bila zamijenila u prašnim arki- 
vima. 


Misija tih fratara-glagoljaša započela je u du- 


. bokoj našoj prošlosti usred barbarstva u Herceg- 


Bosni, Usprkos najnepovoljnijim životnim prilika- 
ma oni se tamo utvrdili kao orlovi na visokom kršu, 
postali misionari kršćanstva i slavenske kulture, 
pribirali materijal za hrvatsku povijest, tragali za 
našim starinskim književnim blagom, prepisivali ga 
na trajnom pergamentu, sačuvali od zaboravi i naše 
stare narodne priče, bajke, epe, pjesme i napjeve, 
Svoje književno djelovanje i buđenje narodnog 
duha, prenijeli su i u slavonske krajeve, kad se ovi 


oslobodili turskog gospodstva, Svuda po svim kra- 


jevima bili su fratri-glagoljaši branitelji jezika, ši- 
ritelji i pisci prosvjete, Jedan odvjetak tih glago- 
ljaša od reda sv, Franje Asiškoga, bili su glago- 
ljaši-trećoreci, koji su u XV, vijeku pred turskim 
zulumom prebjegli iz Bosne preko golemih planina 
u Dalmaciju, Među njima bio je kasniji njihov du- 
ševni vođa, fra Matej Bošnjak, s nazivom »de litera 
slava«, Ovi se god, 1439, nastaniše na školjiću Ga- 
levcu, osnovali tamo i u samom Zadru svoje sa- 
mostane, a naskoro svoju djelatnost proširili na 
čitavo Primorje dalmatinsko, istarsko i kvarnersko, 
otvorili privatnu svoju hrvatsku gimnaziju, 
anaKrkuvišuškolus novicijatom. 

Ti glagoljaši-trećoreci, iako se nisu bavili dubo- 
kom znanošću i filozofijom, kaošto braća im fra- 
njevci asiški, to su po Dalmaciji moćan štit protiv 
talijanštine, u svojim školama i crkvama imali 
vazda na umu nacionalnu svoju zadaću, a kroz ro- 
đeni jezik Hrvata tim više i tim lakše učvrstili 
kršćansku vjeru i ljubav za slavensku knjigu. Ovdje 
su oni marno prepisivali slovenska djela, koja su 
se od starine gotovo već i raspadala, pa je među 
ostalim sačuvana glasovita zbirka glagoljaških sta- 
rina, zaslugom o, Karla Radića, U to je papa Sikstus 
IV., radujući se procvjetanju katolicizma po čita- 
vom slavenskom Primorju, priznao im samostalnu 
glagoljašku provinciju, s bogoslužjem u starosla- 
venskom jeziku, koji bi time proglašen obligator- 
nim, a ti narodni učitelji bi nazvani »Fratres Illy- 
rici«, U najnovije doba služe se oni novim misalom, 
koji ima naslov »Rimski misal slavenskim jezikom 
presv, oca pape Urbana VIIL, priredio Cerbus Par- 
čić, kanonik sv, Jeronima u Rimu (bivši glagoljaš- 
trećoredac), štampano u Rimu g. 1893. u tipografiji 
Polyglota«, U tom je misalu štampan tekst s lijeva 
latinicom, a s desna ćirilicom, u svrhu da svaki 

mladi misnik, koji još nije potpunoma vješt gla- 
goljštini, može da čita i latinski prevod, Od onog 
. doba konačno su prestali napadaji i objede, da bi 
glagoljaši bili politički buntovnici ili protivnici rimo- 
katoličke stolice, 


U isto vrijeme, kad se Hrvati iz Banovine do- 
sjetiše, da se primiče 1000-godišnjica hrvatskoga 
kraljevstva i prvog narodnog kralja Tomislava — 
s kojom ustanovom nekoć u svijetu im bješe priz- 
nata samostalna država — naši su najustrajniji na- 
rodni borci, fratri-glagoljaši-trećoreci, morali da 
uzmiču pred tuđom silom na rođenu tlu, jednako 
kao njihovi predšastnici prije četiri vijeka iz 
rođene Bosne, Uslijed nasilja talijanskih fašista 
izgubiše god, 1921, svoj velelijepi samostan u Ve- 
likom Lošinju, a g. 1923. protjeraše ih iz Zadra, Tad 
im se tužne oči i srca upraviše prema Zagrebu, pre- 
ma majčici svega Hrvatstva, za koje se oni odvaj- 
kada žrtvuju, Zagreb neka hrvatskim sinovima, 
koji su kroz vjekove barbarstva na brižnim svojim 
rukama vjerno nosili starinsko naše blago, poda za- 
klonište, U Zagrebu, gradu tradicionalnog gosto- 
primstva i darežljivosti, odjeknuo je očajni klik 
progonjenih fratara-glagoljaša, pa su smjesta na- 
stali razni projekti, kuda bi ih smjestili, 


Prvi projekt bijaše od župe sv, Marka, da se na 
župnom zemljištu u Trnju kraj Save podigne 
crkvica sa samostanom, No ogromni troškovi i ne- 
podesno tlo, izvrženo prečesto poplavama Save, 
osujetili su tu namisao. Tada našim Zagrepčan- 
kama od društva »Hrv, Žena«, koje su za jubilarnu 
godinu i naumljene priredbe poprimile naslov »To- 
mislavke«, zape oko o najljepši i najzapušteniji naš 
kraj van grada, o Ksaversku dolinu sa starom 
crkvom, Hrvati neka tamo obnove svoju Kalvariju 
sa svim postajama njihova mučeništva. Kaošto je 
nekoć zagrebački Kaptol Ksaver predao Isusov- 
cima, tako je sada župa sv. Marka poklonila to 
staro proštenište glagoljašima i ujedno riješila 
crkvu od filijalne ovisnosti, »Tomislavke« su pak 
velikim narodnim žrtvama, u kojima su sudjelovali 
i američki Hrvati pobudom župnika Krmpotića u 
Cansasu, podigle i popravile zgrade, putove, Kal- 
variju i križni put. To bijaše za predsjednice Zore 
pl. Trnski i potpredsjednice Marije Kumičić, Pre- 
$radnjama upravljao je arhitekt Lubinsky prema 
ranijim osnovama arh, prof, Ćirila Ivekovića, 


A tad je nadošao historički dan, nedjelja 13. 
rujna 1925., kad su naši bjegunci-glagoljaši ofici- 
jelno preuzeli Ksaver, gdje oni od utrška dalma- 
tinskog svog zemljišta kraj crkve podižu čedan svoj 


dom, pa će se ovdje, kao nekoć Isusovci. baviti bo- 
goslužjem, poučavanjem naroda, ali i čuvanjem naše 
mile tradicije i narodne mise, Ponovilo se na taj 
svečani dan slučajno isto, što se prije 200 godina 
ovdje dešavalo: U rano jutro krenula“je iz Zagreba 
dugačka povorka, s muškim i ženskim, građanskim 
i seljačkim društvima, s glazbom i barjacima, jedino 
je manjkalo naše bogato plemstvo, koje je staru 
crkvu podiglo i zlatom i draguljima je ukrasilo, Sa- 
dašnja čedna obnova, skroz umjetnička prema či- 
stom baroknom stilu, namakla se tek velikim i 
teškim žrtvama, znojem i žuljevima naroda, 


Povorka vjernika i rodoljuba opet je — kao ne- 
koć — prolazila kroz dva zelena slavoluka, kroz 
obnovljeni kameniti portal u zeleni gaj, mimo dva- 
naest kapelica križnog puta, koje se u ovom 
ukusnom ruhu smješkale vedro i zadovoljno, mimo 
sveti grob, pa uz široke stube s balustradama, 
s desna i s lijeva do zaravanka Kalvarije, gdje je 
— kao nekoć — pod zelenom kupulom starog 
drveća postavljen velik žrtvenik, Ovdje je u pri- 
sutnosti zagrebačkog nadbiskupa dra Ante Bauera, 
i biskupa beogradskoga Rafaela Rodića (bivšeg pro- 
vincijala zagrebačkih franjevaca) čitana — kao ne- 
koć — pontifikalna misa, koju je taj put odslužio 
senjski biskup glagoljaš, dr, Marušić, a njemu asi- 
stiralo kaptolsko i glagoljaško svećenstvo, 


Dok je uspon do obnovljene crkve i zelenu li- 
vadu zauzimao silan narod, praunuci onih Hrvata, 
koji su nekoć pribivali prvom posvećenju crkve, to 
je ovdje kao branič u vječnom zelenilu ostao stari 
grabrov gaj, čije drveće, noseći na sebi višestoljetne 
žuljeve i kvrge, sa spuštenim granama duboko se 
klanjalo novoj slavi i novom pokoljenju. Tad je 
zabrujilo novo zvono »Tomislav«, sa žrtvenika 
prvi put zazvučila naša starinska slavenska riječ 
i silnom moći prodrmala staro i mlado, pa i indo- 
lentno i nevjerno, Svako se oko zasuzilo, svaka usta 
zadrhtala i pridružila se besvjesno molitvi: Bože 
sveti, čuvaj Hrvate i majčicu im domovinu! 


Odjednom — kao nekoć — iza višednevne kiše 
kioz oblake prodrlo sunce, upravo za vrijeme pje- 
vanja slavenske mise iz mladih zanesenih grla, a 
živom vatrom obasjalo riječi, koja su nekoć zapi- 
sana na pergameni, kod polaganja temeljnog ka- 
mena, bila položena podno crkve, a sada uskrsnula 
i novim zlatnim slovima usađena u bijelo pročelje 
ksaverskog hrama 


»Za spas slavnoga kraljevstva hrvatskoga«, 


Antonija K, Cvijić. 

JEDNA RIJETKA NAŠA KNJIGA IZ DOBA REFORMACIJE 


eđu raznim knjigama, koje su izašle 

za vrijeme reformacije na sloven- 

skom i hrvatskom jeziku, spominje 

se često i jedna mala knjižica, o 
čijoj se provenienciji nije znalo mnogo, Ta je mala 
knjižica biblija ili kratki katekizam, koju su izdali 
slovenski i hrvatski reformatori pod naslovom: 
Otrozhia / BiBLIA, Ein Handtbiichlein / Darrinn 
ist unter anderm der | Catechismus Vom / fiinfer- 
lei spra / chen, Na koncu oduljeg naslova stoji: 
Anno M.D.LXVI, Drukanu / v Regenspurgi / skusi 
Joannesa ! Burgera, / U sadržaju stoji: Catechisis 
quinque linguarum, Knjižica je izašla u maloj 
osmini na 127 stranica, Najprije dolazi Alphabe- 
tum slavonicum ili slovenski abecedar, dalje Sa- 
chetak katehisma kranskiga ili slovenski Kate- 
kizam, a na trećem mjestu dolazi 3, Katechismus 
hervatski od str. 19-28, Dalje slijedi još njemački, 
latinski 1 talijanski katekizam, 


To je vrlo rijetka knjižica te se nalazi uopće 
poznata: samo u tri primjerka u Rimu, Londonu i 
Ulmu, Sveučilišni profesor dr, Kidrič, u Ljubljani, 
koji se mnogo bavi protestantskom literaturom 
Slovenaca dobio je pomoću svog druga u Londonu 
prepis primjerka iz Londona u British Museju, te 
priopćio o toj knjižici vrlo zanimljive podatke, koji 
se napose tiču hrvatskog dijela te knjižice,* 


Ovakove male katekizme izdavali su prote- 
stanti počevši od Lutherova vremena, a tako i 
slovenski i hrvatski reformatori, Kako se taj abe- 
cedar ili biblija ne slaže niti sa slovenskim abece- 
darima od g. 1551, i 1555., koje je izdao u Nje- 
mačkoj Trubar, a niti sa hrvatskim abecedarima 
od g. 1561, i pokusnim listom od g. 1564, koji su 
izdali u Tibingenu hrvatski reformatori, nastaje 
sada pitanje, tko je izdao tu Otročju bibliju ili 
Tablu za dicu, kako su ih naši reformatori nazi- 
vali, te izdali glagolicom i ćirilicom, a poslije i 
latinicom, Abecedar je tako sastavljen, da ga mogu 
upotrebljavati slovenska i hrvatska djeca. Kate- 
kizam je po tekstu slovenskom i hrvatskom istoga 
tipa, te su oba teksta mogli lako razumjeti i Hrvati 
i Slovenci, Zanimljivo je to, da se tekst ne slaže 
ni s jednim katekizmom, koji su u ono vrijeme 
kurzirali među južnim Slavenima, Dr, Kidrič nije 
imao prilike, da taj katekizam poredi s latinskim 
izdanjem od g. 1564., od kojeg se jedini primjerak 


* Otrozhia Biblia 1566, dr, Fr, Kiidrič, Časopis za sloven- 
ski jezik i književnost in zgodovino. Ljubljana 1924, IV, g, 
p 121. Male vesti. 


stantske vjere od vremena Luthera, 


nalazi u sveučilišnoj biblioteci u Baselu, a do 
kojega nije mogao doći.“ 

Dr, Kidrič spominje, da: je ta Biblija napisana 
u duhu Flacija Illyrika a za očuvanje čiste prote- 
Brenza i 
drugih, U »Sahvaleniu« na koncu slovenskog ka- 
tekizma moli dijete jednako kao i nakon hrvatskog 
teksta: Tako imamo vsi sahvaliti i zhast dati 
Bogu... Sato ie va slovinskeh Semljah i Hervat- 
skoj pokraini ovu spasitelnu usvitlost Svoega Sve- 
toga Evangelia vushgal (17)... 

Izdavač i priređivač te knjige i slovenskog 
dijela ove Biblije jest po dru, Kidriču nesumnjivo 
Flacijev učenik Sebastijan Krelj, što om zaključuje 
po poredbi jezika slovenskog teksta, te pravopisa 
u slovenskom i hrvatskom dijelu knjižice, koje je 
dobio dr, Kidrič prepisane po londonskom svojem 
drugu N, E. Jopsonu. Ostale tekste (njemački, 
latinski i talijanski) dr, Kidrič nije imao na dispo- 
ziciju, Prije već spomenuta vjerska orijentacija i 
tiskara, gdje je ta Biblija izdana, potvrđuju još 
više tu supoziciju, Krelj je bio u opoziciji s Tru- 
barom u vjerskom, jezičnom i pravopisnom po- 
gledu, pa je prema tome uzeo za temelj svoje 
biblije neku sasvim drugu knjižicu nego Trubar, 

Sada nastaje pitanje, tko je priredio hrvatsko 
izdanje te Biblije, našto dr, Kidrič ne zna odgovor. 
U ono doba u drugoj polovini XVI, vijeka izdavali 
su hrvatski reformatori pomoću baruna Ivana 
Ungnada, vojvode Kristofora od Wirtemberške i 
drugih gorljivih protestantskih mecena gradova i 
staleža svu silu protestantskih knjiga na hrvat- 
skom jeziku i to glagolicom i latinicom za Hrvate, 
a ćirilicom za Srbe, jednako kaošto je Trubar 


izdavaojwva Slovence kmjige na slovenskom jeziku, 


Taj je pokret trajao od g. 1555.—1578,, za koje 
je vrijeme izdano 43 knjige, a svaka u nakladi 
od 500—2000 komada, sveukupno oko 25,000 
raznih knjiga religioznog protestantskog sadržaja, 
iod kojih nam se sačuvalo tek oko 250 primjeraka 
u raznim najvećim knjižnicama cijele Europe, U 
Jugoslaviji imade tih knjiga najviše u Ljubljani u 
licealnoj biblioteci, a po nekoliko komada imade 
ih i u Zagrebu u sveučilišnoj knjižnici, te u knjiž- 
nici Jugoslavenske Akademije nauka, a nekoliko 
komada u Narodnoj biblioteci u Beogradu,“ 


* U mene se nalazi fotografija početnog lista i jedne 
stranice tog unika, a cijele knjige ni ja nijesam mogao dobiti 
na uvid, 

* Dr, Bučar, Povijest hrvatske protestantske književnosti 
za reformacije, Zagreb, 1910, p. 238. 

Glavni radnici i prevodioci tih knjiga bili su 
Antun Dalmatin i Stjepan Konsul Istranin, obojica 
hrvatski popovi, koji su prionuli uz reformaciju 
te u Njemačku emigrirali, Njihovi su pomagači bili 
Jure Juričić iz Vinodola Jure Cvečić iz Pazina, 


te Leonardo Merčerić iz Dalmacije. Konsul i 


Dalmatin su bili g. 1566. u Regensburgu, no oni 


nisu mogli izdati te Biblije, jer su pisali hrvatski 
latinicom sasvim drugim načinom, Flacius Illyricus 
se u to vrijeme bavio dosta i u Regensburgu, a 
s njime i njegov famulus iz Jene Sebastian Krelj, 


Go 


koji je od njega u svojim knjigama preuzeo dosta 1848, 
kroatizma, pa je moguće i sam Flacius napisao pobor 
hrvatski tekst Otročje Biblije, Ili je i sam Krelj suje 
naučio toliko hrvatski, da je uz pomoć svog uči- Dalm 
telja Flacija ili Merčerića ili Juričića mogao pre- na D 


vesti slovenski tekst na hrvatski, 
imade u hrvatskom tekstu slovenizma 
imade u slovenskom tekstu kroatizma, To bi se 
dalo najbolje lingvistički konstatovati, kada bi 


dr, Kidrič sam sve te tekstove poredio ili negdie , 


cbjavio cijeli tekst hrvatskog dijela Otročje biblije. 
Dr. Bučar. 


DRAGUTIN GALAC, ,ILIRSKI" PJESNIK 


odio se 1819, u Martinskoj Vesi od oca 

liječnika, Izučivši gimnaziju u Zagrebu u 

najboljem jeku Gajeva ilirizma, dade se na 

pravničke nauke, Patriotički ilirski polet 
oko godine 1835, dovede darovitoga i umnoga slu- 
šača pravoslavne akademije zarana već u kolo onih 
istaknutih hrvatskih mladića, koji nastojahu da 
okušaju svoju snagu i na polju literarnom, Jer, 
kakav bi bio domoljubac svaki idealniji školovani 
mladić onoga doba hrvatskoga narodnoga prepot 
roda, koji ne bi priklonio svojih patriotskih osje- 
ćaja i vilovitu Pegazu i harfi Apolonovoj? 

Kada su počele godine 1835, izlaziti u Zagrebu 
Gajeve »Ilirske Novine«, bilo je Drag. Galcu 16 go- 
dina, pa su mu već na prijelazu s gimnazijskih na 
akademske nauke i novine i sve kasnije edicije 
»ilirskih« rodoljuba bile putokaz i vademekum dalj- 
njega mentaliteta i rada, Vidljivi odjek tih Galče- 
vih poetskih i domoljubnih aspiracija sačuvao nam 
se do danas u izvornom rukopisu savremene nje- 
gove bilježnice, koja nosi izvana skromni natpis: 
»Slobodne ure uvežbavanja u mom narodnom je- 
ziku 1841.<') 
Među poetskim diletantima ilirskoga doba za- 
služuje Dragutin Galac posebnu pažnju. Iako 
iskrice njegove pjesničke žice ne vrcaju svojim 
sjajem baš s vrha Parnasa, ali su one prirodno i 
skromno nikle u osami poput ljubičica na mekanu 
čuvstvovanju domoljubne duše. Dakako, da u spo- 
menutoj. zbirci Galčevih pjesama (ima ih oko 200) 
prevlađuju. lirske ljubavne pjesme i domoljupke, 
Među njih su upletene aforističke pametnice u 
pjesmi i prozi, pa i rukovet satiričkih pjesničkih 


1) Tu mi je dragocjenu uspomenu na svoga pok, oca 
dobrohotno ustupila gđa, Marija Stepinski rođ. Galac u 
Požegi, Ta se bilježnica nalazi sada u prosvjetno-kulturnoj 
zbirci grada Požege pod brojem 815, 


priloga, kao i zapisaka za spomenare, te sentencija 
u stihovima, i 

Sam je Galac označio svoje pjesme u zbirci bro- 
jevima, negdje natpisima, a ispod nekih je stavio 
i datum. Tako se vidi, da neke pjesme zalaze po 
vremenu i u godinu 1844., kada je Galcu bilo 25 
godina, Tada je već postao bilježnikom banskoga 
stola, 

No u isto se doba davao mladi Dragutin Galac 
i na drugi književni rad pod utjecajem tadašnjih 
zagrebačkih domoljubaca i književnika, naročito 
Ljudevita Gaja, Stanka Vraza, Mirka Bogovića, 
Vjekoslava Babukića i dr., s kojima je drugovao i 
prijateljevao, Kako se ispod krila društva narodne 
»Ilirske čitaonice« razvijao oko godine 1840, i dalje 
sav prosvjetno-kulturni život, radilo se i o osniva- 
nju Narodnoga kazališta sabiranjem novčanih pri- 
nosa i spremanjem izvornih i prevedenih igrokaza. 
Na tom polju utirao je već putove dr, Dimitrija 
Demeter svojim izvornim i prevedenim dramama, 
I poletarac Dragutin Galac oglašuje prvu knjigu 
svojih dramatskih prijevoda »Pozivnu cedulju«, 
»Tri oca na jedamput« i »Tko zna čemu je to do- 
bro« — same šaljive igre plodnoga i preplodnoga 
njemačkoga pisca A, Kocebu-a, »Ilirske Narodne 
Novine« od 17, prosinca 1842. pavljaju, »da je 
upravo sada izašla ispod tiska perva knjiga teatral- 
nih prevodah od Dragutina Galca pod naslovom 
Buturica igrokazah ilirskoga kaza- 
lišta i može se dobiti u narodnoj tiskarnici i u 
Čitaonici; cena joj je 25 krajcara srebra«, 

Tako eto vidimo, kako mladi Galac kao korjeniti 
Hrvat živo sudjeluje kroz cijeli peti decenij pro- 
šloga stoljeća uoči odlučnoga sukoba Hrvata pro- 
tiv hegemonije Madžara u. zbijenim i složnim na- 
rodnim redovima, Mladi jurat i od godine 1847, 
»advokat« Dragutin Galac nalazi se već u ožujku 

1848, u Beču, gdje već 5, travnja 1848. s ostalim 
pobornicima narodne neodvisnosti i slobode potpi- 
suje u ime 400 poslanika iz Hrvatske, Slavonije i 
Dalmacije znameniti proglas »Slavjanski poročniki 
na Dunaju svojim bratom Slovencem na Krajnskim, 
Primorskim, Štajerskim in Koroškim« u zaštitu po- 
tlačenih narodnih pravica nesamo Hrvata, već i svih 
ostalih Slavena bivše monsrhije, 

Kad je ban Josip Jelačić u proljeće 1848, ime- 
novao nove članove magistrata zagrebačke župa- 
nije, koja je vodila kolo u narodnom pokretu ta- 
dašnjega doba, počašćen je službom župan, biljež- 
nika pored Roberta Zlatarovića, te Baltazara Je- 
lašića i Dragutin Galac, Jednako sudjeluje Galac 
i u sjednicama hrvatskoga sabora 1848., u kom je 
kao zastupnik stubičkog kotara podjedno izabran 
u odbor državni, koji: je imao da izrađuje »osnovu 
za obranu domovine« (organizacija Narodne stra- 
že), Još iste godine imenovan je Galac po banskom 
namjesništvu članom i perovođom župan, odbora, u 
kom su odboru bili Ivan Kukuljevič, Ivan Mažu- 
ranić, Vjekoslav Bobukić i Bogoslav Šulek, Kao pe- 
rovođa izvješćuje Galac redovno u »Novinama 
dalm, hrvat. slavonskim« o.radu sjednica župan. 
upravnoga odbora, 

U narednom desegodištu austrijskoga apsolu- 
tizma, koji je kao mora tištio dušu razočaranih 
austrijskih Slavena, a osobito Hrvata i Srba, morao 
jo i Galac kao i mnogi njegovi istomišljenici pri- 
hvatiti državnu službu. Malo se našlo prodanih 
duša, jer sva tiranija novih prilika nije bila kadra, 
da poništi prijašnju samosvijest istinskih narodnih 
pregalaca, Među takove je muževe pripadao-i Dra- 
gutin Galac, premda ga nalazimo krajem godine 
1851, kao perovođu vrhovnog sudišta u Beču, 

Poslije njegove ženidbe s Adelom, kćerkom 
odlične hrvatske porodice Hrvojića iz Zagreba, na- 
lazimo Galca već godine 1852, kao predsjednika 
(asesora) c, k, zemskog suda u Požegi. Tu mu se 
rodio 9. studenoga 1853. sin Bogdan Ljudevit, komu 
je kumovao kod krštenja sam dr. Ljudevit Gaj, 
s kojim je Galca vezalo sve do Gajeve smrti staro 
prijateljstvo. 

Već god, 1855, bude Galac premješten iz Po- 
žege u Osijek, gdje dočeka s oduševljenjem kao 
čeličan Hrvat ukinuće apsolutizma i povratak 
ustavnih prava hrvatskoga naroda (1860.), U Osi- 
jeku mu se rodio dne 26, travnja 1858, sin, već 
pok, Đuro, koji se istakao osamdesetih godina pro- 
šloga stoljeća kao pripoznat i plodan hrvatski pš- 
sac, recenzent, pa i urednik »Obzora«, 

Naredne godine postao je đakovački biskup Jo- 
sip Juraj Strossmayer velikim županom virovitičke 


DRAGUTIN GALAC, 


županije u Osijeku, koji odmah 1861, imenova ro- 
doljubnoga i zaslužnoga Dragutina Galca prvim 
podžupanom. Kao što je za ilirskoga pokreta bila 
Galcu zvijezda prethodnica ličnost dr, Ljudevita 
Gaja, tako je Galac poslije dva decenija sve do 
svoje smrti priklanjao svoje srce velikoj pojavi 
narodnoga ljubimca Strossmayera, I danas resi ve- 
lika uljena slika biskupa iz šezdesetih godina dom 
Galčevih nasljednika u Požegi, 

Zakratko se biskup Strossmayer odrekao službe 
i časti velikoga župana u Osijeku, To je bio i po- 
vod, da se i Galac dao ponovno na sudačku. struku, 
te postao predsjednikom sudbenoga stola u Požegi 
1862. Godine 1867. bio je Galac — jedva 48 go- 
dina star — umirovljen, baveći se dalje sve do 
svoje smrti odvjetničkom praksom u Požegi i ško- 
lovanjem svoga sina Đure, te dviju kćeri Marije 1 
Jelice, Kuća »branitelja sirotinje i pravice« Dra- 
gutina Galca i njegove supruge Adele bila je u Po- 
žegi dobro poznata i poštovana kao toplo ognjište, 
na kom nije ni do danas ostala zapretana vatra hr- 
vatskoga domoljublja, zapaljena značajnim i nepre- 
dobljivim srcem toga staroga »Ilirca«, savreme- 

nika i jednoga od najvjernijih suradnika narodnoga 
preporoditelja dra, Ljudevita Gaja, 

Kad se početkom godine 1863. obnovila već oko 
20 godina stara požeška čitaonica (Societas lecto- 


ria) pod novim imenom »Narodna čitaonica«, ku- 


movao je tome kulturnome uskrsnuću narodnoga 
duha u Požegi pored velikoga župana Miroslava 
Špun-Strižića, Ivana Filipovića, Filipa Thallera, 
dra, Al, Teodorovića i drugih, baš i prokušani do- 
moljubac Dragutin Galac, koji je izabran i pred- 
sjednikom, Kao predsjednik otvara Galac u velikoj 
građanskoj skupštini dne12, veljače 1863. svečanim 
i oduševljenim govorom znameniti naš građanski 
prosvjetno-kulturni zavod Narodnu čitaonicu i 
knjižnicu, ostajući joj na čelu sve do godine 1867., 
t. j. do svoga umirovljenja, 

Nekoliko godina kasnije uhvati Galca trajna ko- 
stobolja, koja ga prikova uz krevet punih 10 go- 
dina, dok se nije zauvijek smirio dne 22, kolovoza 
1883. Sahranjen je na požeškom groblju sv. Ilije, 

Na početku spomenuta bilježnica »Slobodne ure 
uvežbavanja« iz god, 1841, ne sadržaje ni izdaleka 
svega pjesničkoga rada Dragutina Galca, 

Prolistamo li Gajevu »Danicu Ilirsku« četrdese- 
tih godina, a tečajem 1843. i dalje »Danicu Horv, 
Slav, Dalm.«, naći ćemo počesto u njima plodova 
revnoga Gajeva suradnika Dragutina Galca, God. 
1842., 1843, i 1844, redovno šalje »Danici« pjes- 
ničke pozdrave o Novoj godini, koji su puni sadr- 
žajem i pjesničkom dikcijom. Pored uvodne poz- 
dravne pjesme nalazimo u godištu 1842, njegovu 
baladu »Vjernost prieko groba« i budilicu »Mladoj 
bratji«. U godišnjaku 1843, priopćuje Galac svoj 
prijevod njemačke novele »Nenadano ozdravlje- 
nje« i vrlo uspjelu pjesmu »Mornari« (Zastarla je 
sinje more — Carna magla slična noći — Ladju 
vihar bez pomoći — Diže i baca u ponore itd.), 
koja se mnoge decenije kasnije nalazila u našim 
školskim čitankama, U godišnjaku 1844, otisnute 
su pored »Pozdrava Danici« (Oj Danice zvezdo 
jasna! Tebi glasna — Svud neka se slava ori 
— Gde se goder slavski zbori — I vesela gde 
si deva — Slavski peva itd.) pjesmice »Pro- 
miena«, »Slavulju« i »Pitanja«, zatim Galčev re- 
ferat o muzikalnoj zabavi u zagrebačkoj građan- 
skoj streljani, kod koje je dne 8, rujna 1844, ispje- 
vala dva napjeva i čuvena rodoljupkinja Sidonija 
Rubido grofica Erd&dy, God. 1845. u nekoliko 
brojeva rukovet »Soneta« i članak »Cecilinje u 
Petrinji« (izvještaj o koncertu od 22. studenoga 
1845.). Pogotovu je Galac mnoge priloge i izvje- 
štaje priopćivao slijedećih godina, a osobito 1848. 
i Gajevim »Novinama dalm, hrvat. slavon.« o ra- 
zličnim narodnim pitanjima, 


Knjiga V./8—9. 


Rijetku danas knjižicu  »Buturicu igrokazah 
ilirskoga kazališta« (Štampana 1842. u tiskarnici 
dra, Ljud, Gaja) primio sam _na dar za gradsku 
prosvjetno-kulturnu zbirku u Požegi, kao i foto- 
grafiju pok, Dragutina Galca, od njegove kćerke 
Požežanke, gđe, Jelice pl. Domjanić u Sv, Ivanu- 
Zelini. Tako i nekoliko podataka iz života njezina 
zaslužnoga oca i brata Đure, s kojim sam drugovao 
sve do njegove smrti, 


Primjerak »Buturice«, koji se nalazi u našoj 
zagrebačkoj sveučilišnoj biblioteci pod brojem 
156.202, uvezan je u tvrde korice s zlatoreznim 1i- 
stovima, pa jamačno potječe iz privatne knjižnice 
dra Ljudevita Gaja, Prvi list toga primjerka pro- 
viđen je naime namjenom, koju je upravo kali- 
Srafski crnilom i svojom rukom napisao i potpisao 
Dragutin Galac, a glasi ovako: 


Velečastnomu i visokoučenomu gospodinu 
LJUDEVITU GAJU 


slobodnih umietnostih i mudroljublja 
doktoru, slavnih varmegjah: Zagrebačke, 
Križevačke i Varaždinske, sudbenoga 
stola prisedniku, narodnosti i sloge ilir- 
ske uzbuditelju i utemeljitelju, u znak 
velecienjenja i štovanja posvetio 


Dragutin Galac, v, r. 


Iz repertoara hrvatskog zemaljskog kazališta 
(Isporedi Nikola Andrić: Spomen-knjiga, Zagreb 
1895.) razabiremo, da je Drag, Galac preveo za naše 
kazalište i Kotzebuov »Srebrni pir«, prikazan u 
Zagrebu 1861., dok je igrokaz »Tri otca na jedam- 
put« prikazivan 1855., a »Tko zna, čemu je to do- 
bro« 1874, 


U spomenutoj već Galčevoj bilježnici »Slobodne 
ure uvčžbavanja u mom narodnom jeziku 1841.« 
nalazi se — kako je rečeno — mnoštvo još ne- 
priopćene poetske građe. Pod glavnim natpisom 
»Mali uspomenici« nižu se sitnim čitljivim slovima 
vlastite Galčeve ruke verzovi. i strofe na 44 gusto 
ispisane stranice, Najviše je u toj zbirci dakako 
lirskih pjesama uz nekoliko domoljubnih prigod- 
nica, a zanimljiv je i odio »Satirička pokušenja«, 


Za upoznavanje pjesničkoga mentaliteta našega 
Dragutina Galca, što ga nalazimo u ovom — kako 
Gaj 1842. ističe u svojoj Danici — »duha punom 
mladiću«, donosimo nekoliko izvornih priloga s čuv- 
stvenih polja Galčeve erotike, prijateljstva, satire, 
patriotizma i mudrih rečenica u prozi, 


Svi su prilozi priopćeni u pravopisu tadašnjega 
doba, 

MALI USPOMENICI, 
L 
Sretna budi, ostaj zdrava, 
Zlo nek bčži, prava slava 
Samo neka te! ophadja. 
Svakog dana nova zora 
Nek ti nosi sreću s' gora, 
Angjeo te nek sprovađa! 


S bogom ostaj, s bogom bila! 
Primi kletvu od mene: | 

Ja te ljubim, dušo mila, 

Dok sardce ne uvene, 


Tebi, mila, sreće 
Nikad manjkad ne će, 
Jer nju bozi dčle 
Medju duše vele, 


Prie će u strme gore 
Rčke silne put primiti, 
Prie jarko sunce v more 
Utonuv se ugasiti: 

Neg bi mogla slika tvoja 
Z včrna sardca izginuti, 
Ili tvarda ljubav moja 
Prama tebi utarnuti, 


Rččjom, činom, dušom, tčlom 
Tebi včran do smarti 
Želim, da b' te htčla cčlom 
Sreća moćju obstarti, 
“Samo tada nemoj, mila, 
Na me zaboraviti, 
Ja ću, dok mi bu u žila 
Karvce — na te misliti, 


Kad na ovom malom listu 
Čitati ćeš ime moje, 
Posveti mi suzu čistu 
Na spomen ljubavi tvoje, 


Glasila bi moja lira 

Al me tužno sardce boli, 
Ljubav jer mu neda mira 
Cčlov jedan — pa je zdravo, 
Ah ono te milo moli: 

Čini dčvo, što je pravo! 


Sve imati jest mA želja, 

S tobom možem da dčliti — 
Sve bi dao, kad bi htčla 

Ti jedina — moja biti, 

Ure, dani, tjedni, ljeta 
Projdu hitro veoma, 

Ali moja ljubav sveta 

Bit će tvoja včkoma! 

Za spomenu ah, što ću ti dati ? 
Nek te moje včrno sardce prati. 


S bogom ostaj, mila moja, 

Ja idem u dalek svčt, 

Ja ću vazda bez pokoja 

Samo tvoju slavu pčt. : 
U molitvah, mila, blaga, 

Včk ću na te misliti, 

A _ hoćeš li moja draga 

Ti to isto činiti? 


Sreća neka bude, 
Gdi budeš ti mila 
Ruže neka niču, 
Kuda god hodila.  * 
Razumieš li mila, 
Dobra djevojčice, 
Razumieš li govor 
Modre potočnice? 
Taj te cvčtak moli, 
I ja molim s njime: 
Krasna, mila devo 
Nezaboravi me! 


Što na svčtu teže može biti, 

Neg od mile morat se dčliti? 

Al što sladjeg može nam svčt dati, 
Nego I' s milom opet se sastati? 
Zdravstvuj! — dok te opet vidčt oči, 
Ljubit sardce i štovat će moći. 


IL 
Majko mila, majko draga, 
Dušo bitja moga, : 
Vazda sretna, sretna bila, 
Za života svoga! 
Ljubi mila tvoga sina 
Pa misli na njega, 
I on tebe od sve duše 
Ljubi v&rhu svega. 


Biserom i zlatom 
Roba ćeš kupiti, 
Ali prijateljstvom 


Bratca obljubiti, 


Nek se žarke strčle krese, 

Nek se zemlja strahom trese, 

Od istoka «do zapada, 

Što 'e na zemlji, nek propada: 
Brat tvoj ipak stalan je! 


Sav svčt nema te jakosti, 
Ka bi savez prekaršila, 
Kim su sardca naša bila 
Svezana jur od mladosti, 

Priateljstvo jeste dar najveći, 
Kog mogoše bozi podčliti, 
Ono bo nas vazda vodi sreći 
I pomaže tuge podnositi, 


Priatelja svaki će imati, 
Koj sam znade priateljstvo dati. 


Samo hrabrost vodit može 
U stalnu od vihra luku, 
Zato, brate, ništ se ne boj,- 
Već daj hrabro amo ruku! 


Priateljstvo jest najveća 
Našega živlenja sreća; 

I da nju nam otmu bozi — 
Mi smo brate svi ubozi, 


Priatelji, koji kažu vedra lica, 
Kad te sreće traci obkoljivaju, 


Prude tolko, kolko vura sunčanica 


Kad oblaci markli nebo zastiru, 


Ah kak hitro odlaze 

Od nas Ičpi sati 

(Proti volji) 

Ali koji dolaze, 

(Bog će nam to dati) 
Bit će bolji! 

Što je tebi moj ljubezni brate, 
Da ti bčžiš radosti? 

Budale su, koji vrčme trate 
Včk u vččnoj žalosti, 


Znaj, da prazna sardca, prazne glave, 


Ne mogu se veselit, 
Jer je njima samo včk do slave, 
Ku ne mogu dokučit, 


III. 
Oberstar i stotnik, 
 Oberstar: 
Oj stotniče, što opazit moram, 
Vi na ledjih ranah da imate? 


Stotnik: 
Da ja vraga svakoga preziram, 
Oberstaru, to vi dobro znate; 
Zato leđa njemu včk obratim, 
Da se njegvov susretu odvratim. 


Omnis homo mendax. 
Tako pisac Šušljević nam kaže, 
Jer on malo piše — mnogo laže, 

Križonosci. 
Ako svaki karstjan 
Križ uzme na pleće, 
Niti jedna žena, 
Pčške ići ne će, 

Fakultiste, 
Mudroljubi uče nas 
Mišljenja razviti, 
Pravnici pomažu nam 
Pravicu dobiti, 
Bogoslovci uče nas 
K bogu se podići, 
Ljekari pomažu nam 
S ovog svčta ići, 


Mudri odgovor. 


i Oj susčde kolovrate, 


Hoće 1 skoro mir prispčti? 
Kaži, što je miso tvoja, 
»Ja tak mislim, Marko brate: 
Ak ne pridje mir nam sveti, 
Bit će, bogme, jošte bojal« | 
IV, 
Ustanite! 
(Polag napčva: Tužno spčva vitez). 
Ustanite bratjo — i mislite 
Kakva tužna vremena živite, 
Vele gore, burno more, sve ustaje gore. 
Gledaj vraga; 
Koj će draga 
Da nas liši blaga. 
Ali svemu pomoći će sloga, 
Oj Iliri! uzdajte s u boga, 
Negva ruka našeg puka čuvat će od muka. 
A mi grozno, 
Hajdmo složno 
Branit ime zmožno! 
Četiri redka na... 
Ko što cvčtak rosu, 
Ko što putnik sčnu, 
Tako ljubim tebe 
Krasnu i milenu, 
Ko što žedna sarna 
K bistroj mora vodi, 
Tako misao moja 
Svedj za tobom hodi, 
Da te moje oko 
Nikad nij' vidilo, 
Ne bi mi sad sardce 
Tako tužno bilo, 

Oj: da mi je kruna 
I prčstolje moje, 

Metnuo bi žezlo 
Pred nožice tvoje, 


Uzrok ljubavi, 


Što je uzrok dčvo, 
Koja je to sila, 

Da se j' moja duša 
Uže s tvom savila? 
Da I' je uzrok vatra 
Tvojih očiuh bila, 
Što mi se u sardcu 
Ljubav upalila? 
Nisu same oči 

To učinit mogle 

Al su ipak one 
Mnogo tom pomogle, 
Il je uzrok bila 
Tvoja rččca čedna, 
Ili tvoja usta 

Mala, krasna, medna? 
Istina je, da te 
Lčpo čednost kiti, 
Al to ona nije 
Mogla učiniti, 

I tvoja su usta 
Medna, krasna, mala, 
Ali sama nisu 
Ljubavi mi dala, 

II je to Ičpota 
Tvoja učinila, 

Da si me ubogog 
Sasvime stravila? 


Nije to Ičpota 
Sama učinila, 

Ak je ipak mnogo 
K tomu doprinila, 
Kazo sam ti dčvo, 
Da si krasna, mila, 
I da je velika 

Tve krasote sila, 
Nu to jošte nije 
Onaj uzrok pravi, 

Da čeznem od vruće 
I včrne ljubavi. 

* Veće što si moga 
Plemena i karvi, 
Što si mi Ilirka 
To je uzrok parvi, 


Minka, 
Minko krasna, Minko mila, 
Što si z mene učinila? 
Prč sam bio čovčk svoj, 
A sada sam — sužanj tvoj. 
Zašt su tvoje oči jasne, 
Zašto lica, tako krasne? 
Zašto usta carvena, 
Zašto rččca medena? 
Zašto j' pogled tvoj mileni 
Uništio sardce meni? 
Zašt si tako nemila, 
Zašto si me stravila? 


Ali zašto jadikujem, 
Za slobodom zašt' tugujem? 
Prosti Minko, ja s' kajem, 
I ko rob se predajem, 
Ne ću Minko ja slobode, 
Tvoje nek me oči vode, 
Kuda one — tuda ja, 
Jer mi bez njih nij" raja. 
14, veljače 1841. 


Pitanja. 
Kad te gdi opazim 
Sladjana gospoje, 
Radostno u grudih 
Kuca sardce moje. 

Kuca I tako tvoje? 
Kad u te pogledam, 
Zabunjen sam tako? 
Da mi progovorit, 
Nije posve lako, 

Je li tebi tako? 
Kad nježnom ručicom 
Povučeš me k sebi 
S nijednim se kraljem 
Tad mčnjao ne bi, 

Kako je tad tebi? 

Kad u tamnoj noći 
Spavam u pokoju, 
Vazda vidim samo 
Milu sliku tvoju, 
Vidiš li ti moju? 


U Grobniku, 19, ožujka 1844, 
(Isporedi »Danicu« 1844.) 


V, 
Dobri zlim, zli dobrim priatelji ne mogu biti, 
Život čovččanski bez priateljstva jest narisana 
vatra; zalud tražiš svčtlosti ili topline u njoj. 
Sladku opisuju pčsnici ljubav priatelja, još 
sladju ljubav dčvojakah; al ljubav otca ili matere 
opisati nije nijedan kadar, | 


* 


Razstanak je zima priateljstva, a sastanak pro- 
letje. Čim je zima duža, tim će nam ožudjeno pro- 
letje milie biti, 


* 


Kada ti tugu sardce tišti, ne traži utčhe u velih 
zabavah, jer ljudi, kojim se sreća smije, ne razu- 
miju turobna sardca, 

Ljubav prama domovini jest najviša krčpost. U 
$rudih, gdč ova ne živi, posve nikakve ljubavi, 
dakle ni krčposti nije, 

U »ilirsko« doba, kad se svaki pismeniji Hrvat u 
domoljubnom zanosu natjecao, da nauči naizust * 
što više strofa iz starih dubrovačkih pjesnika, posve 
je prirodno, što je taj utjecaj izbijao na mjestima 
u formi i metrici i kod mićenika vila prije 80 go- 
dina, Stoga se i Galac uza svoje originalne osebine 
ne može da otme onome utjecaju, što vrije u Gun- 
dulićevu »Osmanu«, a u drugu ruku u lirskim i raz- 
likim pjesmama Clana slavnoga savremenika i 
prijatelja Vraza, ; 

Završujem, U lovor-vijencu kulturnih uspomena 
o tisućnici hrvatskoga kraljevstva ne smije da pred; 
licem naroda povene listić, o koji se veže u naj 
znatnije doba hrvatskoga kulturno-političkoga pre- 
poroda zanos, oduševljenje i domoljubno nastojanje 
jednoga značajnoga Hrvata »ilirca« — Dragutina 


Galca, Slava mu! Julije Kempt. 


IZ STAROGA ZAGREBA 


Kamenita vrata, 

tvrđeni gornji grad (Grič) imao je troja 

glavna vrata, »Mesnička vrata« stajahu 

na onome mjestu, gdje se iz Lisinskove 

ulice silazi u današnju Mesničku ulicu, 
Na kraju Opatičke ulice (uz Popov toranj) stajahu 
»Poljska vrata«, Ova dvoja vrata već su odstra- 
njena poput onih malih vrata (»Sirove dverce«) na 
Strossmayerovu šetalištu, Danas postoje samo još 
»Kamenita vrata«, po kojima se zove također Ka- 
menita ulica, Uz Kamenita vrata vidi se i jaka če- 
tveuglasta kula, koja je vezana s kućom broj 2 u 
Kamenitoj ulici, 

Ipak se tečajem vremena nešto promijeniše i 
Kamenita vrata, Nekada su imala samo jedan kat, 
dočim je prostor u današnjem drugom katu bio bez 
prozora, mjesto kojih zijevahu puškarnice, Ova 
zgrada pogorjela je 31, svibnja 1731., kada je izgo- 
rio velik dio Kaptola i gornjega grada. Među osta- 
lim zgradama nastradalo je tada u gornjem gradu 
isusovačko sjemenište sv. Josipa (kasnije plemićki 
konvikt), a na Kaptolu franjevački samostan sa 
crkvom; na franjevačkoj crkvi izgorio je krov, te 
se u tornju rastališe. zvonovi, 


U prvom katu nad Kamenitim vratima nalazio 
se kip blažene djevice Marije, Pošto je vatra za- 
hvatila cijelu zgradu, izgorjelo je pokućstvo u 
prvom katu, No ireći dan nađoše spomenuti kip 
Majke Bažje neoštećen u pepelu, Zagrepčani sma- 
trahu to nekim čudom, te je udovica Modlar dala 
pod svodom Kamenitih vrata podići žrtvenik i na nj 
staviti spomenuti kip blaž, djevice Marije, Tako o 
tomu pripovijeda suvremeni hrvatski historičar Bal- 
tazar Adam Krčelić, (Annuae«, str, 573 i 574). 


Još i danas stoji taj kip u udubini zida ispod 
Kamenitih vrata, Ova udubina može se i zatvoriti 
starim željeznim vratima, koje služe i kao ukras, 
Na oltaru gore svijeće i uljenica, što daruju po- 
božni Zagrepčani, koji se rado zavjetuju Majci 
božjoj ispod Kamenitih vrata, Ima tu na oltaru i 
drugih darova; pod oltarom pak često je vidjeti 
ljude, kako kleče i vruće se mole, Pod svodom Ka- 
menitih vrata vide se dva dućana, koji nam poka- 
zuju, kakvi bijahu nekada zagrebački »štacuni«, 
Prvi kat nad svodom uredila je god, 1907, »Družba 
braće hrvatskoga Zmaja« kao muzej grada Zagreba, 
a drugi kat kao gradsku javnu knjižnicu i čitonicu, 

Uredba nekadašnjih gimnazija u Zagrebu. 


Prvu latinsku školu (gimnaziju) osnovaše re- 
dovnici Pavlini godine 1582, u Lepoglavi, Isusovci 
otvoriše godine 1607. gimnaziju u Zagrebu, godine 
1630, na Rijeci, malo iza toga u Varaždinu, 1709, 
u Požegi, a godine 1766. u Osijeku i Petrovaradinu. 
Piariste osnovaše god, 1766, gimnaziju u Karlovcu, 
a god, 1769, u Bjelovaru; Pavlini su pako godine 
1674. udarili temelj gimnaziji u Križevcima, a god. 
1771. u Senju, 

Gimnazija iz Petrovaradina prenesena je god. 
1779, u Vinkovce, dočim je gimnazija u Križevcima 
ukinuta godine 1786., kada prestade i gimnazija u 
Bjelovaru, Gimnazije u Karlovcu, Senju i Varaž- 
dinu pretvorene su u novije doba u realne gimna- 
zije, Sve ostale srednje škole novijeg su datuma, 
Tako je god, 1838. osnovana realka u Mitrovici, 
god, 1854, u Zagrebu, god, 1858. u Bjelovaru i u 
Zemunu, god, 1860, u Petrinji, god, 1890, u Vuko- 
varu, a god, 1906, u Koprivnici i Krapini, a godine 
1912, u Rumi, gdje je nekada (godine 1779,.—1784.) 
bila mala gimnazija; neko vrijeme (godine 1852. do 
1873.) postojala je realka također u Varaždinu, 
Srpska gimnazija u Karlovcima osnovana je go- 
dine 1792, ; 

Realka i realne gimnazije razmjerno su još 
mlade, Sve dakle, što ću ovdje pripovijedati, odnosi 
se na uređenje starih naših gimnazija, kakve po- 
stojahu prije godine 1850, 


I, Što se do godine 1850. učilo u hrvatskim 
gimnazijama? 
Sadašnji sustav gimnazija u Hrvatskoj i Slavo- 
niji osniva se još uvijek na t, zv, Thunovoj osnovi, 


koja je kod nas stupila na snagu godine 1850, Pro- 


mijenilo se doduše iz pojedinih predmeta (n, pr. iz 
zemljopisa) dosta toga, ali uglavnom sačuvan je 
isti naučni cilj, Sasvim drukčije bijaše prije godine 
1850. Tada se naime kod nas obučavalo po naučnoj 
osnovi, koju je kraljica Marija Terezija objeloda- 
nila u rujnu godine 1777, pod naslovom »Ratio edu- 
cationis totiusque rei literariae per regnum Hunga- 
riae et provincias eidem adnexas«. Naravno da je 
i ova osnova bila tečajem 70 godina svoga opstanka 
znatno mijenjana. 

Po toj osnovi imale su naše gimnazije isprvice 
pet, a godine 1806, šest razreda, Dijelila se pak 
gimnazija na dolnju i gornju, Dolnja je gimnazija 
isprvice imala tri, a kasnije četiri razreda; oni se 
nazivahu »gramatikalni razredi«, jer se u njima 
učila gramatika latinskoga jezika, Ovomu jeziku 
posvećivala se najveća pažnja, te ga je svaki uče- 
nik morao naučiti posve dobro, jer se od 2. razreda 


predavahu svi predmeti na latinskom jeziku, La- 
tinskomu jeziku bio je opredijeljen najveći broj 
sati takoder u gornjoj gimnaziji, koja je brojila dva 
»Humanistična« razreda, Humaniste su naime u 5. 
razredu morali sastavljati latinske govore; zato se 
ovaj razred i zvao »retorika«, Šesti razred gimna- 
zije zvao se »poezija«, jer su humaniste druge go- 
dine morali kovati latinske pjesme. Time se do- 
duše postigla okretnost u govoru i pismu, te su 
učenici međusobno morali govoriti latinski; ali to 
nije bio »klasični« jezik latinski, jer se nije učio 
iz rimskih klasičnih pisaca.  Gimmnazijalci su za- 
pravo učili t, zv. sredovječnu latinštinu, koja je 
imala većinom latinske riječi, dočim joj se skladnja 
osnivala na materinskom jeziku; obučavala se pak 
od prilike po sličnoj metodi, kako đaci danas uče 
t.zv. žive jezike, 

Osim latinskog jezika nije se u hrvatskim gimna- 
zijama isprvice učio nijedan drugi jezik, Grčkom 
jeziku nema u analima hrvatskih gimnazija spo- 
mena sve do godine 1850., kada ga također nije 
k nama uvela realna potreba, već njemačka peda- 
goška pedanterija. Bilo bi bolje, da se mjesto 
$rčkoga jezika uvela kemija i risanje! Njemački je- 
zik nije kod nas nikada prije Thuna bio »obligatan 
predmet«; ali ga je zato kralj Josip II, godine 1787. 
uveo u hrvatske gimnazije kao »nastavni jezik« 
mjesto latinskoga. Postupno dopro je njemački 
jezik do trećega razreda, a bio bi se uveo i u cijelu 
$imnaziju, da nije god, 1790, kralj Josip IL umro. 
Josipov brat i nasljednik Leopold II, vrati opet la- 
tinskomu jeziku njegovo suvereno pravo, te ukine 
njemački jezik; ali zato — na zahtjev Madžara — 
uvede godine 1792, u hrvatske gimnazije madžarski 
jezik. Ovaj bijaše isprvice samo »neobligatan« 
predmet; no tko je učio madžarski jezik, lakše je 
dobio štipendij ili bio primljen u konvikt, Godine 
1834. postade madžarski jezik »obligatnim«, Odsada 
su Madžari išli za time, da madžarski jezik učine 
u hrvatskim gimnazijama »nastavnim« jezikom, t, j. 
da se svi predmeti podučavaju na madžarskom je- 
ziku, Tako bi se istisnuo latinski jezik, koji je sme- 
tao širenju madžarizacije,  Nastojanju  Madžara 
slade na put sama hrvatska mladež, koju je vodio 
dr, Ljudevit Gaj. Rodoljubna mladež počne naime 
tražiti, neka se u hrvatske gimnazije uvede hrvatski 
jezik kao »nastavni«, jer je uvidila, da se protiv 
madžarizacije teško boriti pomoću mrtvog latinskog 
jezika,  Isprvice zadovoljila se hrvatska mladež 
time, što je hrvatski jezik postao »neobligatnim« 
predmetom, Na zagrebačkoj akademiji počne god. 
1831, hrvatski jezik u »izvanrednim satovima« (da- 
kle ne za redovite obuke) predavati dr, Matija Smo- 
dek: on je bez nagrade predavao do god, 1840, Isto 

je na varaždinskoj gimnaziji počevši od god, 1839. 
činio rodoljubni franjevac  Hinko Hergović, Ne 
treba ni spominjati, da je mladež upravo hrlila na 
ova »izvanredna« predavanja, (Ljubav za hrvatski 
jezik rasla je istodobno s mržnjom na madžarski 
jezik, Ovaj se kod nas prestao predavati g, 1848., 
kada su zagrebački Simnazijalci spalili madžarske 
slovnice na trgu sv, Katarine, ne htijući polagati 
ispita iz madžarskoga jezika), Na jesen god, 1848, 
počnu neki profesori predavati svoje predmete hr- 
vatskim jezikom, Ovo je odobrio ban Jelačić, koji 
3. rujna 1849, naloži, da se odsada moraju svi 
predmeti predavati hrvatskim, a ne latinskim jezi- 
kom, Drugom pak naredbom od 32, studenoga 1848, 
uvede Jelačić hrvatski jezik kao obligatan predmet, 
naloživši, da se njemu u svakom razredu posvete 
po 2 sata na tjedan, 

Po naučnoj osnovi od godine 1777, morao je 
svaki profesor predavati sve predmete u svome raz- 
redu, jer nije bilo spacijalista za pojedine struke, 
Tako su profesori predavali i vjeronauk u nižim 
(&ramatikalnim) razredima, dočim je za »humani- 
ste« postojao poseban kateketa, t, j, njima je koji 
od profesora predavao vjeronauk uz posebnu nez- 
natnu nagradu (6 dukata na godinu), Vjeronauk 
predavao se isprvice dvaput na tjedan Po pol sata 
iza redovite obuke, Godine 1800, postade vjeronauk 
redovitim predmetom, a godine 1801, pače »naj- 
važnijim« predmetom uz opasku, da ni jedan učenik 
ne može prijeći u viši razred, ako ne dobije - do- 
voljnu ocjenu iz vjeronauka, U svim razredima 
predavao se vjeronauk po istoj knjizi (veliki kate- 
kizam), koju su tako učenici proučili šest puta, da 
bolje zapamte vjerske istine, Počevši ipak od godine 
1826. obavljao se ispit iz vjeronauka u prisutnosti 
biskupova povjerenika, 


Iz povijesti nisu gimnazijalci učili drugo, nego 
li povijest kraljevine Ugarske i »pridruženih joj 
zemalja«, Upravo je nepojmljivo, zašto se nije 
učila opća povijest, koja učenike toliko zanima. 
Mnogo više pažnje posvetilo se zemljopisu, Ovaj 
se naime predavao u svim nižim (gramatikalnim) 
razredima, i to po knjizi »Geographia regni Hun- 
gariae«, koju je napisao Matija Bel Počevši od 
god, 1846, učio se također zemljopis drugih država 
cijeloga svijeta, a me samo zemljopis Ugarske, 

Malo se pažnje posvećivalo matematici, Gimna- 
zijalci su naime učili samo aritmetiku, a ne također 
algebru i geometriju, Samo neko vrijeme učila se u 
VI. razredu t, zv, praktična geometrija, Aritmetika 
bijaše podijeljena u tri stupnja, te se prvi stupanj 
učio u svim nižim razredima, a drugi i treći stupanj 
u 5, razredu, S fizikom se stari sustav nije mogao 
nikako sprijateljiti, Isprvice učili su doduše gimna- 


zijalci u 5, razredu barem »lakše početke fizike«; 
no kasnije nije se učilo baš ništa. Kao da ova lijepa 
nauka nije za gimnazijalce, preniješe ju na ta- 
dašnju akademiju, gdje se fizika učila u II, tečaju 
filozofije. (današnji osmi razred $imnazije), Mnogo 
više pažnje posvećivalo se prirodopisu. U 2, razredu 
učili su gimnazijalci životinjstvo, u 3, razredu bilin- 
sivo, u 4, rudstvo, u 5, opet rudstvo, a u 6. razredu 
bilinstvo i životinjstvo, Prirodopis predavao se po 
jednoj te istoj knjizi, koju je oko $od, 1779, u Bu- 
dimu napisao sveučilišni profesor Piler, Kasnije se 
s prirodopisom počelo drukčije postupati, pa je on 
bio iz nižih razreda Simnazije sasvim istisnut, da 
se dobije vremena za obuku u vjeronauku, O ke- 
Miji i risanju nije na gimnazijama bilo ni govora! 


Il, Pedagoške prilike, 


21, Zbirke, Neki su predmeti takve naravi, da 
ih nije dosta učenicima samo tumačiti, već ih treba 
upravo predočiti, To se u prvom redu tiče fizike, 
prirodopisa i zemljopisa na Šimnaziji, a na realci 
jošte kemije i-risanja, Pomagala za zornu obuku 
dobro dolaze i nekim drugim predmetima, n, pr. 
Povijesti i učenju jezika, Zato se danas vrijednost 
škole prosuđuje također po zbirkama njenim, Sve- 
ga toga nisu imale nekadašnje hrvatske gimnazije. 
Ondje se primjerice zemljopis učio ponajviše na 
pamet, jer đaci nisu imali u ruci atlase, a profesor 
im je mogao samo po gdjekoju zemlju pokazati na 
zemljovidu, Tada je vrijedni eksjezuita dr, Antun 
Raišp kao ravnatelj varaždinske Simnazije godine 
1782. sam crtao mape, koje će njegovim učenicima 
služiti kod obuke u zemljopisu, Za prirodopis. nisu 
postojale nikakove zbirke sve do god, 1779., kada 
je profesor Piler putovao po cijeloj Hrvatskoj, da 
na račun naukovne zaklade nabavi potrebite rude, 
životinje i slike za prirodopisne zbirke na Simnazi- 
jama, Isprvice nije nigdjebilo ni fizikalnih kabi- 
neta; nabava fizikalnih strojeva i predmeta prepu- 
stila se revnosti &imnazijalnih ravnatelja i darežlji- 
vosti pojedinih građana.  Isličem još i to, da na 
gimnazijama nije bilo učeničkih knjižnica, koje bi 
đacima posuđivale knjige za čitanje, Nigdje ne 
bijaše kakvoga društva za potporu siromašnih uče- 
nika; pogotovo pak nije nitko mislio na to, da 
osnuje kakvo literarno društvo, u kome bi se đaci 
pod vodstvom kojega profesora vježbali u knji- 
ževnom radu, 


2. Školarina, U najstarije doba ne nalazime 
školarine, koju bi učenici morali plaćati stalno 
svakog proljeća, No zato je postojao »stari običaj«, 
da učenici između sebe sabiraju novce za opće 
školske svrhe, S ovim prinosima podmirivao se u 

prvom redu trošak za nabavu drva, jer se ova ni- 
jesu plaćala iz kakve zaklade, Prinosima učenika 
plaćao se t. zv, »familijaš«, tt j. podvornik, koji 
je ložio peći i čistio školske prostorije. Napokon 
se prinosima učenika podmirivahu takodjer troš- 
kovi za svečanu proslavu školskog patrona, Ovo 
sabiranje ukinuo je kralj Josip IL, koji je godine 
1785, uveo plaćanje školarine, Svaki učenik (izu- 
zevši štipendiste) morao je tečajem školske godine 
platiti 6 forinti, što bijaše u ono doba znatna svota, 
pa je mnogim siromašnim đacima onemogućila na- 
stavak školovanja, Tako je primjerice u Varaždinu 
broj gimnazijalaca spao od 140 na 60, Tadašnji fo- 
rint imao je 60 novčića; učenik je dakle u ime 
školarine morao platiti 360 novčića, što se ubiralo 
u mjesečnim obrocima po 36 novčića, Radi ove 
školarine vikalo se na kralja Josipa II. isto tako, 
kao i radi drugih njegovih reforma, Zato je Josipov 
nasljednik Leopold Ii, odmah god, 1790, »za uvi- 
jek« ukinuo plaćanje školarine, te opet uveo »fa- 
miliaciju«,y tj. dobrovoljno sabiranje prinosa 
između učenika, Ipak bude u vrijeme apsolutizma 
10, listopada 1855, mjesto »familiacije« po drugi 
put uvedena školarina, i to 8 forinti 40 novčića na 
godinu, Školarina se plaćala u dva polugodišnja 
obroka po 4 forinta 20 novčića, ali su od nje mogli 
ishoditi oprost siromašni i vrijedni učenici, 

3, Vrijeme obuke, Već u najstarije doba 
dijelila se školska godina u dva poljeća; na koncu 
svakog poljeća obavljao se ispit, i to svaki dan iz 
drugoga predmeta, Tečajem zimskoga poljeća pre- 
davalo se danomice od 74 do 10 sati prije podne, 
te od 1% do 4 sata poslije podne. U ljetnom po- 
ljeću trajala je obuka od 614 do 9 sati u jutro pa 
cd 244 do 5 sati poslije podne, U utorak poslije 
podne i u četvrtak cijeli dan nije bilo obuke, (Samo 
pripadom spominjem, da se tako sve do danas odr- 
žalo u nadbiskupskom sjemeništu zagrebačkom; 
ondje klerici nemaju predavanja u utorak poslije 
podne i u četvrtak cijeli dan). Da đaci uzmognu 
svojim roditeljima pomagati prigodom berbe grožđa 
i kukuruze, nije bilo škole od 15. rujna do 1, stu- 
denoga, Ove »velike praznike« prenio je kralj Jo- 
sip IL na drugo vrijeme, On je naime 6, lipnja 
1181, odredio, da će odsada veliki školski praznici 
trajati puna 2 mjeseca, te je za praznike »s obzi- 
rom na vrućinu« izabrao mjesece srpanj i kolovoz, 
Naravno da je smrću Josipa Il. morala pasti i ova 
reforma njegova, te je već školska god. 1790/91. 
počela 1, studenoga mjesto 1, rujna. Održala se je- 
dino ustanova, da školski praznici traju čitava dva 
mjeseca, a ne samo 1% mjeseca. Mjesto rujna i 
listopada odredio je kralj Franjo 17. svibnja 1831. 
za školske praznike mjesece: kolovoz i rujan, Tako 


ostade sve do godine 1892, kada su za školske praz- 
nike opet odredjeni mjeseci: srpanj i kolovoz, 

4, Vjerske dužnosti. Više nego li na samu 
nauku pazilo se nekada u školi na odgoj mladeži. 
Propisi bijahu vrlo strogi, a provađahu se oštrim 
kaznama, Svaki je učenik morao točno vršiti vjer- 
ske dužnosti svoje, Ovamo spadaju u prvom redu 
školske mise, kojima je svaki dan morala pribivati 
mladež zajedno s ravnateljem i s profesorima svo- 
jim, U nedjelju i na blagdane slušali su đaci ta- 
kođer propovijedi (exhorte), a poslije podne po- 
dučavao ih je kateketa čitav sat u kršćansku nauku, 
Ispovijed obavljala se svakoga mjeseca, a trodnevne 
duhovne vježbe (exercitije) u velikom tjednu, Mla- 
dež je sudjelovala kod svih procesija, kojih bijaše 
nekada mnogo više, nego li ih danas imade, Kraij 
Josip Il, ukine god. 1783, duhovne vježbe i Mari- 
janske kongregacije, a isto tako i svečanosti, koje 
se držahu na čast školskim patronima; podjedno 
odredi, da se obuka u školi ima započeti takvom 
molitvom, koju mogu moliti učenici svake vjero- 
ispovjesti, Josipove odredbe propadoše s njegovom 
smrću god, 1790, 

5, Disciplinarni propisi Kralj Josip 
II, dozvolio je učenicima polazak plesova i kaza- 
lišta, Josipov brat i nasljednik Leopold II, dozvolio 
je to gimnazijalcima u pratnji roditelja njihovih. 
Naprotiv je to Leopoldov sin kralj Franjo posvema 
zabranio, i to ne samo gimnazijalcima, već tako- 
đer i slušateljima tadašnjih akademija, jer da se 
mladež na plesu i u kazalištu samo kvari, Napose 
je đacima bilo strogo zabranjeno polaziti kavane, 
gostione i krčme, Velika je globa od strane poli- 
tičkih oblasti čekala takve kavanare, gostioničare 
i krčmare, koji bi đacima dali posebne sobe, da se 
tamo sakriveni uzmognu zabavljati, Sve se ove 
odredbe morahu strogo provoditi; ako ne djelovahu 
šibe i zatvori, onda bi učenik dobio drugi red iz 
vladanja, pa je time bio isključen iz škole, Tako 
je n. pr. godine 1822, iz varaždinske gimnazije 
otpravljen šestoškolac Juraj pl, S. jedino zato, što 
je opetovano pošao na ples! — Uza sve mjere i 
kazne ipak se općenito govorilo, da mladež po- 
staje sve lošija, Građani su radi toga po običaju 
krivili profesore, dočim su profesori držali, da je 
tomu krivo druženje đaka s vojnicima, kojih bijaše 
u vrijeme Napoleonovih ratova vrlo mnogo po gra- 
dovima hrvatskim. Na bečkom dvoru smatralo se 
francusku revoluciju izvorom svega zla, Zato izađe 
odredba, da se đacima zabranjuje francuska moda. 
Nijedan đak ne smije šišati kosu tako, da bude na- 
lik na Titovu ili Brutovu glavu, Đacima se strogo 
zabranjuje nošenje špencera, ostruga i odviše ši- 
ljastih cipela! Ako koji profesor ne bude htio kod 


\ 


196 


iš Moć kaćać AKĆ Gad ZA M 


Godina IL 


»VIJENAC« 


Knjiga V./8—9, 


svojih đaka provoditi ovu zabranu, mora ga ravna- 
telj prijaviti školskoj oblasti, Počevši od godine 
1798, čitahu se đacima na početku školske godine 
disciplinarni propisi; profesori pak morahu sva- 
koga mjeseca držati sjednicu, te na njoj pretresivati 
ćudorednost i napredak mladeži, 


111, Đaci i profesori. 

Poput cijeloga naroda hrvatskoga bijahu tako- 
đer đaci podijeljeni u tri stališa: plemićki, gra- 
danski i seljački. Plemići su osjećali dužnost, da 
svoje sinove dadu u škole, jer će kao naobraženi 
ljudi imati više ugleda, a osim toga lakše postići 
vojničke časti i državne službe, Osim toga bijahu 
plemići redovito imućniji ljudi, te su lako mogli 
podnijeti troškove za školovanje sinova svojih, 
Građanima je školovanje olakoćeno time, što za 
svoje sinove ne trebaju plaćati opskrbnine, jer se 
Simnazije nalaze po gradovima. Osim. toga imaju 
svoje sinove uza se, te ih lakše mogu nadzirati i 
tjerati k učenju, Najteže je seljacima (kmetovima). 
Oni su redovito bili vrlo siromašni, daleko siro- 
mašniji nego li današnji seljaci naši, Nije im dakle 
bilo tako lako svoje sinove uzdržavati u gradu, 
premda je onda godišnja opskrbnina iznosila to- 
liko, koliko se danas plaća mjesečno, Seljacima je 
školovanje bilo oteščano još i zato, što po selima 


obično nije bilo pučkih škola; tko je htio poći u  ; 


fimnaziju, morao je dovršiti dva razreda, a od 
$od, 1844, pače tri razreda pučke škole, Osim toga 
bijaše seljačkim sinovima kao kmetovima, ako i 
svrše sve škole, onemogućeno stupiti u državnu 
službu, radi čega se gotovo isključivo posvećivahu 
svećeničkom zvanju, Sam kralj Josip Il, htio je 
seljačku mladež odvratiti od polaska gimnazija, 
Zato je odredio, da se u gimnaziju može primiti 
samo takav seljački sin, koji je pučku školu svršio 
s odlikom: oni pak seljački sinovi, koji se već na- 
laze u gimnaziji, mogu se iz nižega razreda pustiti 
samo onda, ako imaju odliku, dočim časnički i či- 
novnički sinovi mogu imati prvi ili drugi red, a 
opetuju razred jedino tada, ako dobiju treći red! 
Godine 1785, nalazimo na gimnaziji u Zagrebu 52 
plemića, 34 građana i 34 seljaka; u Varaždinu 45 
plemića, 35 građana i 33 seljaka; na Rijeci 15 ple- 
mića, 27 građana i nijednoga seljačkoga sina; u 
Križevcima 8 plemića, 10 građana i 9 seljaka; u 
Požegi 9 plemića, 24 građana i 8 seljaka; a u Osi- 
jeku 3 plemića, 40 građana i 20 seljaka, 

Prvi profesori na hrvatskim gimnazijama bijahu 
sami redovnici, i to Isusovci, Pavlini i Piariste, No 
isusovački samostani budu u Hrvatskoj ukinuti god, 
1773., a pavlinski god, 1786., dočim su Piariste god. 
1783. otišli iz Karlovca, Redovnici obučavahu bes 


platno, dočim je drugim profesorima kralj Josip 
I, odredio godišnju plaću od 350 forinti, Dugo nije 
bilo na hrvatskim gimnazijama nijednoga svje- 
tovnjaka profesora, već su i nadalje podučavali 
bivši Isusovci i Pavlini, a uz njih takodjer gdjekoji 
svjetovsi svećenik, Svaki profesor predavao je u 
svome razredu sve predmete, a putovao je sa svo- 
jim đacima svake godine u drugi razred, Na gimna- 
ziji dakle bijaše samo 6 profesora; uz ove služio je 
i jedan suplenat, koji je suplirao bolestne ili za: 
priječene profesore, Premda bijaše malo profesora, 
ipak ih je vlada teško plaćala, te je počela tražiti 
jeftinije sile, Izbor pade na Franjevce, koji su kao 
redovnici dobivali godišnju plaću od 40 forinti! 
Franjevci zapremiše sve gimnazije osim zagre- 
bačke; oni su kroz dugi niz godina profesori varaž- 
dinske, riječke, karlovačke, požeške i osječke gim- 
nazije. Bitna promjena u profesorskom stališu na- 
stupila je kod nas godine 1850., kada je ministar 
grof Leo Thun u Hrvatskoj proglasio »Osnovu za 
organizaciju austrijskih gimnazija i realaka« od 16. 
rujna 1849, Po toj osnovi dobije gimnazija zadaću, 
da svoje učenike pripravlja za sveučilište, a realka 
za tehniku, Gimnaziji se pridaje 7. i 8, razred, koji 
su tada na akademiji činili t. zv, filozofiju, Profe- 
sori na srednjim školama moraju biti osposobljeni 
za predavanje pojedinih struka, a ne svih pred- 
meta, Pojedini profesor predavat će latinski i grčki 
jezik, odnosno povijest i zemljopis ili njemački je- 
zik kao glavnu struku, a za sporednu struku latin- 
ski i grčki jezik ili povijest i zemljopis, odnosno 
prirodopis kao glavnu, a matematiku i fiziku kao 
sporednu struku (za niža 4 razreda), Tako će se 
razviti stručnjaci, koji će se onda posvetiti speci- 
jalnim naukama, Matija Mesić, Josip Torbar, 
Adolfo Veber, bijahu prvi Hrvati, koji podjoše u 
Beč, da se na tamošnjem sveučilištu izobraze za 
siručne profesore, Da se dobije dovoljan broj pro- 
fesora, povišena im je 5, ožujka 1854, godišnja 
plaća na 735 forinti, pa omogućeno, da iza dovr- 
šene 30 godišnje službe postignu 1365 forinti, Kada 
se opet osjetila nestašica profesora, povisio je hr- 
vatski sabor god, 1872, profesorima beriva onako, 
kako su ih brali sve do god, 1905., t. j. 900 forinti 
temeljne plaće, zatim petgodišnje doplatke po 200 
forinti i stanarinu prema mjesnim prilikama, 


Žarište hrvatskih preporoditelja, 

Svaki je početak veoma težak, Nova ideja ra- 
zvila se veoma polagano, te nailazi na nebrojene 
zapreke, Mnogi će na tome putu sustati ili će po- 
dleći postavljenim zaprekama, No zato će njihova 
mjesta zapremiti novi borioci, koji će onda poma- 
gati, da ideja dozrije, 

Najvećim je poteškoćama bila izvrgnuta ideja 
hrvatskoga preporoda, Protiv nje ustadoše naj- 
ugledniji državni dostojanstvenici i činovnici, Svi 
veliki župani predsjednici banskoga stola, podžu- 
pani, veliki suci i veliki bilježnici bijahu upravo 
opojeni duhom klasične latinštine, Naprotiv se za 
hrvatsku narodnu ideju zagrijaše sami mladi ljudi: 
kerici, kapelani, jurati, vicenstari i jurasori, Ne 
treba se dakle čuditi, što su ugledna sterija gospoda 
u Hrvatskoj pokret naših mladića držali »sanja- 
rijom i pukom igrarijom«, Zauzeti za »madžarski 
konstitucionalizam« (ustav) smijahu se hrvatski 
magnati novomu »ilirskomu pokretu«, Prve pjesme 
naših preporoditelja bijahu upravo ruglu izvrgnute, 
pa većinom parodisane i u veselim sastancima re- 
citirane, Kada su pak hrvatski preporoditelji god. 
1836. počeli pisati štokavskim narječjem, ismjehi- 
vahu gospoda ovaj »vlaški jezik«, 


Medjutim je krug čitatelja »ilirskih književnika« 
bivao svake godine sve širi, Malo po malo prilju- 
bila se uz novi hrvatski pokret gotovo čitava mla- 
dež, »Ilirci« počnu šta više svoje težnje iznositi 
takodjer na županijskim skupštinama, Naskoro se 
za njihove ideje našlo promicatelja u županijama: 
zagrebačkoj, varaždinskoj i križevačkoj, dok je 
Slavonija u kolo preporoditelja pristupila nešto 
kasnije, 

U varaždinskoj županiji stajahu na čelu hrvat- 
skog preporoda: Metel Ožegović, Tomo Blažek, 
pa Vinković, Horvat, Kazimir Jelačić, Mihajlo 
Košćec i Škender Šimunić, a u križevačkoj župa- 
niji: Ljudevit Vukotinović, Antun Nemčić, Nikola 
Zdenčaj i Franjo Žigrović, Ipak je središte borbe 
ilirske bilo od prvoga časa preneseno u zagrebačku 
županiju, U samom Zagrebu bijaše glavni štop hr- 
vatskih preporoditelja, Ovdje redovito stanovahu 
ilirski književnici: Vjekoslav Babukić, dr, Ljudevit 
Gaj, dr, Dragutin Rakovac, Antun Mažuranić, dr, 
Ljudevit pl, Jelačić, dr, Matija Smodek i drugi. 
Književnike podupiru političari, naročito: Nikola 
Zdenčaj-Zahromićgradski, Petar Očić, Vancaš, Bu- 
njevac, Zengeval, Očić, Rober i drugi. Moralnu i 
materijalnu potporu pružaju »Ilircima« neki za- 
grebački kanonici, poimence: Kralj 1 Mato Vuko- 
vić, Uz njih pristadoše takodjer nekoji velikaši u 
prvom redu: grof Janko Drašković, grof Juraj Or- 
šić, grof Albert Nugent i barun Franjo Kulmer, 

Najviše je hrvatskim preporoditeljima koristilo, 
što su u svoje kolo predobili grofa Janka Draško- 
vića, Vukotinović u svojim uspomenama, koje se 
čuvaju u arkivu jugoslavenske akademije, crta 
grofa Draškovića ovako: »Grof Janko Drašković, 
veoma izobražen kavalir u potpunom smislu riječi, 


vodio je narodnu stranku ne samo svojim savjetom, 
nego on ju je pomogao takodjer svojim uplivom u 
najvišim krugovima, Njegova je kuća u Zagrebu 
bila otvorena kroz cijelu zimu. Drašković je u 
svome salonu primao otmjenije društvo iz narodnih 
krugova, i to ne samo stariju gospodu (vlasteline, 
svećenike, županijske činovnike i odličnije  gra- 
dane), već takodjer i mladiće, osobito književnike 
i članove narodne čitaonice, koja je tada bila sre- 
dištem književnoga gibanja. 


Ti sastanci djelovali su osobito korisno na mla- 
diće, koji se mogahu u tako izabranom društvu so- 
cijalno naobraziti, slušati savjete iskusnih muževa, 
pa tako crpsti novu snagu za daljni svoj rad, Gaj, 
Rakovac, Babukić, Vukotinović, Užarević, Kuku- 
ljević, Vraz, i Stoos nijesu nikada izostali iz gro- 
fove kuće, Drašković ih je upravo ljubio i cijenio 
kao rodjenu svoju djecu, On bi svakoga zvao krs- 
nim imenom: Ti moj Lujo! Moj Dragutine! Junače 
moj Vjekoslave! Stanko! Sinko moj Ivane! Zato su 
ga svi mladići ljubili više, nego li se ljubi otac, 
Ono pak, što bi rekao grof Janko Drašković, to bi 


se držalo više, nego li sveto pismo. 


Koliko je ljubezan i ljubljen bio vrijedni starina 
Janko, toliko je štovana i visoko cijenjena bila nje- 
Sova supruga: grofica Franjica Drašković, Ona je 
svojim umiljatim ponašanjem i prijaznošću znala 
predobiti svakoga, tko ju je poznavao, Ova vrlo 
duhovita gospođa razgovarala je sa svakim, Oštro- 
umno pazila je na svaki pokret i na svaki proizvod 
mlađahne književnosti hrvatske, Vazda se rado- 
vala, kada bi izašla koja nova pjesmica ili kada bi 
u »Narodnim Novinama« bio napisan koji bolji 
članak, Uz groficu Drašković stajala je grofica Mina 
Oršić, vrlo živahna, ljubezna i odvažna gospođa. 
Ona bi vazda znala bodriti i mladež nagovarati, 
da se ne uplaši i ne odvrne od svoga puta, 

Grof Đuro Oršić, prostodušan Hrvat stare vjere, 
oštar i ponosit aristokrat, bio je vazda pripravan, 
da odvažno postupa. On se ne bi rado dao na po- 
puštanje i dogovaranje, jer je vazda bio za to, da 
se ono, što je odlučio, imade izvesti bezobzirno, 
makar i silom, Kako je Oršić bio bogat, nije štedio 
zasegnuti u kesu, kad ustreba, 

Kad je Nikola Zdenčaj Zahromićgradski — prije 
podžupan križevački — postao velikim županom 


zagrebačkim, postade i njegova kuća sastajalištem 


svih odličnih domoljuba, Zdenčaj bijaše veleučen 
i oštrouman muž, domorodac prvoga reda, mudar 
savjetom, a neustrašiv u izvođenju, On je bitno 
sudjelovao u razvitku narodne stvari. No jer je 
Madžarima bio pogibeljan i zazoran, digoše ga sa 
časti njegove, 

Iz prošlosti zagrebačke gimnazije. 

Osnovaše ju Isusovci, kojima je u tu svrhu grad 
Zagreb poklonio tada već napušteni dominikanski 
samostan. Svečanim načinom bila je na duhovski 
ponedjeljak godine 1607. otvorena zagrebačka 
gimnazija, u koju se odmah upisalo 300 učenika, 
Kada se doznalo za vrstan didaktički rad Isusovač- 
kih profesora, počnu im Hrvati davati sredstava 
za uzdržavanje i razvitak njihove gimnazije, Tako 
je protonotar Ivan Krošelj oporučno ostavio Isu- 
sovcima sav svoj imetak u odgojne svrhe, 

Ban Ivan Drašković poklonio je Isusovcima svoj 
posjed na onome mjestu, gdje se danas nalazi ple- 
mićki konvikt, Ovdje urediše Isusovci god, 1627, 
internat u kome će siromašniji gimnazijalci imati 
opskrbu, Istodobno sagradiše Isusovci crkvu sv. 
Katarine, a do nje i današnju zgradu za gimnaziju. 
Tatla je zagrebačka gimnazija imala 6 razreda, a 
svaki razred samo jednoga učitelja za sve pred- 
mete, Glavni je predmet bio latinski jezik; sve 
ostalo smatralo se više nuzgrednim, No zato su 
Isusovci već godine 1628. počeli misliti na to, da 
na zagrebačkoj gimnaziji uvedu imudroslovni 
tečaj, u kojem će svršeni gimnazijalci nastavljati 
više nauke, Mudroslovci učili su logiku, povijest 
filozofije, matematiku, prirodopis i fiziku, ali da- 
kako sve na latinskom jeziku, Isprvice bijaše na 
mudroslovnom tečaju samo jedan profesor; godine 


1662., počinju predavati već 2 profesora; a godine 
1666, pridođe još i treći profesor, Tko bi svršio 6 | 
$imnazija i 2 tečaja mudroslovlja, mogao je u Za- 
grebu učiti pravo ili bogoslovlje, Po želji biskupa 
Franje Hasanović-Ergeljskoga dodan je zagrebač- 
koj gimnaziji god. 1632, poseban profesor za mo- 
ralno bogoslovlje, Od god, 1724, predaje tu jedan 
profesor crkveno pravo, a od godine 1747, obuča- 
vaju dva profesora specijalnu teologiju, 

Mudroslovni, bogoslovni i pravnički tečaj zagre- 
bačke gimnazije počnu se za vladanja Marije Te- 
rezije nazivati »academia scientiarum«, dočim se 
6 razreda gimnzijalnih zvalo »archigimnasium«. 
Godine 1773, ukinuo je papa Klement XV. red 
Isusovaca, Odsada predavaju na akademiji i na 
Simnaziji svećenici, svjetovni profesori i neki ex- 
jezuite, Godine 1780, bijaše na gimnaziji i na ju- 
ridičkom fakultetu po 6 profesora, a na mudroslov- 
nom i bogoslovnom po 5. Gimnazija zagrebačka 
odijelila se od akademije godine 1842., kad je do- 
bila posebnoga ravnatelja svoga, Godine pak 1850, 
bijaše gimnazija preustrojena po tadašnjoj Thu- 
novoj osnovi, Mudroslovni fakultet bude ukinut, a 
mjesto njega povišena gimnazija od 6 na 8 razreda, 
Tada je uveden takodjer »ispit zrelosti« kao uvjet 
za prijelaz na sveučilište. God. 1895, utemeljena je 
u Zagrebu posebna gimnazija za donji grad, 

Dr. Rudolf Horvat. 


DANAŠNJI ZAGREB 


kogod je poznavao Zagreb prije rata, 
ostat će mu vazda u pameti onaj. mali i 
tihi grad, kako se svakog jutra bijeli na 
suncu, čist i umiven kao dobro odgojena 


djevojčica, Tadašnji Zagreb bio je idealno sklonište . 


udovica i penzioniranih činovnika, grad školskoga 
podmlatka, nedostižan ideal čitave hrvatske pro- 
vincije zbog svoga električnog tramvaja, poploče- 
nih ulica, i kazališta, krajnji cilj amibicija i pred- 
met želja i straha svim činovnicima, označen rije- 
čju: vlada. Ta je vlada bila tada sredina i krajnja 
suština našega grada, Uporedo s tim bio je Zagreb 
još nešto: centar kulture, sijelo gotovo sviju hrvat- 
skih kulturnih institucija, grad Akademije, Univer- 
ziteta, kazališta i koncerata, i maleno, ali neuga- 
sivo ognjište svake slobodarske misli. 

No to je bilo gotovo sve, 

U trgovini i industriji Zagreb je imao samo se- 
kundarnu važnost jednog provincijskog centra, koji 
nije nigda, i ni od koga, bio favorizovan,  Kruti 
gospodarski centralizam Beča i Pešte posmatrao je 
područje našega naroda samo kao polje eksploata- 


cije u svoju korist, a gospodarskom svojom politi- 
kom odvraćao je s našega teritorija u Beč i Peštu 
sve industrijske i trgovinske faktore, koji su se 
ikako mogli tamo odvući, te je Zagreb na trgovač- 
kim putevima Austrougarske bio samo mala, pro- 
lazna stanica, manje važna nego, n, pt. Novi Sad. 

Sprečavajući tako razvoj domaćih kapitalističkih 
snaga u našim krajevima, prepuštao je naše pri- 
rodno bogatstvo bez teškoća eksploataciji svojih 
kapitalista, a svi su, osjećajući se stalno protežirani 
od državne vlasti, i bez osjećaja ikakvih moralnih 
dužnosti prema našem narodu i zemlji, bezobzirno 
izrabljivali svoj povlašteni položaj, te je naša do- 
movina bila u gospodarskom pogledu zarobljena od 
strani eksploatatori da zadrže svoje predratne pc- 
drugom pogledu, 

Posljedice toga stanja odražavaju se i u današ- 
njim našim gospodarskim prilikama, Nacionalizaci- 
jom, često samo prividnom, svojih poduzeća nastoje 
strani eksploatatori da zadrže svoje predratne po- 
zicije u našoj bogatoj domovini, No predratni duh 
bezobzirnosti prema našoj sredini nije se vazda na- 

cjonalizacijom promijenio, te je i danas mnoga in- 
dustrija u nas orijentirana jednako kao i prije rata, 
Naročito nam Zagreb, s onim bezbrojem tuđinskih 
»stručnjaka«, ad oculos dokazuje staru istinu da 
vuk dlaku mijenja, ali ćudi ne, No nema sumnje 
da će probuđeni i osviješteni Zagreb uputiti svoj 
temperamentni patriotizam prije ili kasnije k osva- 
janju i nacionalizaciji sviju ostataka prijašnjega 
gospodarskog robovanja, 

Ispad rata učinio je nagli kraj našoj ekonomskoj 
skučenosti, 

I ako nije nestalo onih velikih stranih kapitala, 
koji su iz naših polja i gora vukli obilne kamate, i 
ako nije nestalo njihove akcije u našem gospodar- 
skom životu, ipak je za vazda iščezla ona kruta, ne- 
prijateljska sila, koja je s devizom »Drang nach 
Csten« preko živoga mesa našega naroda utirala 
nesmiljene puteve svome novcu, Jednim mahom 
nestalo je okova koji su sapinjali naše narodno 
Saspodarstvo, 1 ono je elementarnom snagom na- 
valilo na puteve koji su mu dotada bili nepristu- 
pačni, 

Na raskrsnici dvaju važnih puteva: onoga što 
dolinom Save veže Srednju Evropu s Balkanom, i 
onoga što preko Krasa spaja Jadran s Podunav- 
ljem, Zagreb je preko noći stekao onu gospodar- 
sku važnost koja mu je dotada na umjetan način 
oduzimana, i koja odgovara njegovu položaju. U 
Austrougarskoj potisnut na stepen manje važnoga, 
u novoj je državi postao upravo najvažnijim že- 
ljezničkim čvorištem, vratima, kroz koja prolazi 
svaki stranac, svaka pošiljka robe na putu iz Evrope 
na Balkan. Periodički izvještaji zagrebačke željez- 
ničke direkcije najeklatantnije dokumentuju kolo- 
salan porast prometa putnika i robe na zagrebač- 
kib željezničkim stanicama, u razmjeru prema au- 
strijskoj eri. Spojem Zagreba sa Splitom novom lič- 
kom želježnicom važnost je Zagreba u tom pravci 
još vanredno porasla, 

U povodu toga navalila je u Zagreb, kao željez- 
ničko čvorište, podjednako udaljeno od tri su- 
sjedne granice, rijeka domaćeg i stranoga kapitala, 
dižući tvornice, i udarajući osnove jednoj na veliko 
zasnovanoj trgovini, S kapitalom došla je i vojska 
radnika, tražeći hljeba i zarade, 

Predratni Zagreb nije imao dovoljno mjesta za 
tu bujicu novih, oslobođenih snaga koje je trebalo 
u Zagrebu sapeti, Svi se sjećamo onih prvih, posli- 
jeprevratnih mjeseci: Zagreb je ličio više ma jedno 
veliko, improvizirano logorište, nego na normalan 
grad: hoteli, privatni stanovi, lokali — sve pre: 
puno, nigdje suvišna ni prazna mjesia, nigdje ras- 
položivih stanova, ni dućana; ulice i ceste, razro- 
vane za rata, nepopravljene radi teških ratnih pri- 


lika, ne mogu da odole mavali novoga prometa; 
gradski vodovod, munjara i plinara ne mogu ni uz 
napon sviju svojih sila da dadu dovoljno vode i 
svijetla onoj stotini hiljada novih stanovnika  Za- 
greba, Prašina leži kao teška zavjesa nad ulicama, 
i čini nam život nesnošljivim,  zabijajući nam u 
glavu misao da će to stanje potrajati još dug niz 
godina, jer ima suviše mjesta gdje je potreban po- 
pravak, i jer se čini da nema dovoljno ruku ni očiju 
da uklone sve zlo što se je nagomilalo, A dotle pra- 
šina davi i uvećava onaj i onako strašan procenat 
smrti od tuberkuloze, 

Pa ipak, ono što se je tada činilo dalekim, i ne- 
dosežnim, danas je već postignuto; čak je u mno- 
Some učinjeno više no što se tada moglo očekivati, 
Oni koji živu stalno u Zagrebu, gotovo ni ne opa- 
žaju toga, jer se promjene zbivaju polako i sukce- 
sivno; no stranac koji dolazi u Zagreb u većim raz“ 
macima, opaža to smjesta. 

Što je dakle sredilo i svelo u prave puteve ovu 
bujicu nepovezanih snaga što su po pravratu nava- 
lile u naš grad? 

Bila je to s jedne strane privatna inicijativa, koja 
je dala impuls i novac, ne oklijevajući, dižući tako 
reći preko noći nove dijelove grada; a s druge 
strane inicijativa onih koji su, po izboru građan- 
stva zagrebačkog, i po svojim položajima, bili zvani 
da vođe brigu oko potreba i porasta grada, 

Posmatrat ćemo najprvo ono što je izveo prvi 
od ova dva faktora, 

U prvom redu susrest ćemo tu na djelu zagre- 
bačke banke, kojima se poslovanje upravo neobično 
razgranalo, s jedne strane zbog snažnog poratnog 
prometa, a s druge strane zbog važnosti što su je 
stekle po gospodarskom oslobođenju nakon pre- 
vrata. Intenzivno poslovanje tražilo je proširenje 


poslovnih prostorija, pomnožavanje činovnika i — 


kao posljedicu — stvaranje stambenih prostorija 
za nove činovnike. Naskoro po prevratu stale su da 
grade velike zgrade i palate, djelomice posve nove, 
djelomice adaptirane, Jugoslavenska, Jadranska, 
Slavenska, Eskomptna banka, Prva hrvatska i 
Gradska štedionica, Wiener-Bank-Verein, i t. d,a 
za njima velika domaća i strana trgovačka, import- 
na i eksportna poduzeća, i konačno industrija, Iz 
dodanog pregleda (vidi tabelu 1.) vidi se upravo 
kolosalan broj novogradnja, prigradnja i adapta- 
cija, koji rapidno raste iz godine u godinu, i ko- 
jemu je tek posljednjih mjeseci usporio tempo te- 
žak položaj novčarstva u ovoj godini, Trgovačke i 
bankarske novogradnje čine zaseban tip zgrade, 
dosele nepoznat u malom, predratnom Zagrebu: 
tip četverokatne poslovne zgrade, s mansardom, 
s velikim oknima u čitavom prizemlju, i s niskim 

mezzaninom, Među njima ih ima markantnih po li- 
jepoj i strogoj arhitektonskoj izvedbi; u glavnome 
može se ustvrditi da je stil novih gradnja strog, 
suzdržljiv u nakitu, proračunat na efekte ritmom 
linija i ploha, 1 da na sreću nema onih nametljivih 
i lažnih elemenata koji, n. pr., nove peštanske ulice 
čine nepodnošljivo parvenijskima, Svakako je po- 
treba štednje kod građevnih investicija razlog stro- 
gosti i uzdržljivosti stila, Moglo bi se čak kazati da 
velike zagrebačke novogradnje imadu neko speci- 
jalno zagrebačko stilsko obilježje, Naročito se ističu 
novogradnje  Eksploatacije drva, Jugoslavenske 
banke, Slavenske banke, Tekstila, 1 t, d, 

No privatni kapital nije se zaustavio na samom 
stvaranju prostorija što ih je trebao, Iz davne po- 
trebe za jednim uistinu evropskim hotelom nastalo 
je društvo za izgradnju velikog hotela, koji je do- 
vršen u blizini glavne stanice: u njegovoj neposred- 
noj blizini imalo bi se u najskorije vrijeme početi 
s gradnjom palate Centralnoga ureda za osiguranje 
radnika, u kojoj će podjedno biti smješteno veliko 
javno kupalište, a zatim s gradnjom Seljačkoga 
Doma, Ove će tri građevine stajati kao ogromne 
kule na vratima novoga, velikoga Zagreba. U isto 
vrijeme gradi se na jednom od najistaknutijih 
mjesta Zagreba palata Burze, koja će svojom mar- 
kantnom fizionomijom dati dostojan ulaz u podru- 
čje velike industrije i trgovine— staro Sajmište, 

Uz privatnike, i država je uzela zamah da za- 
počne s naveliko zasnovanom serijom paviljona 
medicinskoga fakulteta, no nažalost bez dovoljno 
sila da se započeto nastavi i dovrši jednakim tem- 
pom, Ipak se je blaga oblina Šalate obogatila lije- 
pim silkouettama četiriju velikih paviljona, kojima 
treba da se sada i peti pridruži, dok je Savska cesta 
dala mjesta zgradi veterinarskom fakultetu, a Mli- 
narska uzornom Bakteriološkom institutu, 

Za poslovnim svijetom povedoše se i privatnici, 
i neočekivanom brzinom izgradiše se ulice i ceste, 
ioš pred pet godina puste i prazne; svi se obronci 
Zagrebačke gore prekriše kućama i vilama, i danas 
ima — brojeći po prostranstvu — pouzdano veći 
dio Zagreba po brdima, nego u dolini, Šetalac, koji 
mijenja pute svojih šetnja, začudit će se danas na 
svakoj šetnji: poslednji put kad je prolazio ovim ili 
onim putem, nije bilo zacijelo ni traga onoj ili onoj 
vili što je sada vidi, 

Spomenemo li da se na Kanalu, uz Lašćinšćak 
(famoznoga imena), i na Savskoj cesti dižu tvornica 
za tvornicom, da je na istoku Zagreba izgrađena 
velika stanica za ranžiranje, da se uz Lašćinšćak 
počelo s izgradnjom moderne tovarne stanice, a 
uskoro da će se početi s izgradnjom željezničarske 
kolonije i velikoga državnog aerodroma, dok su na 


zapadu podignuta velika carinska skladišta, i ne- 
koliko tvornica, prešli smo na vrlo sumaran način 
sve što su privatna i državna inicijativa stvorile po- 
slije prevrata za porast Zagreba, 

No nije manji dio na tom poslu ni onaj grad- 
skoga zastupstva, i gradskoga poglavarstva kao nje- 
Sova organa. Uistinu je gradsko zastupstvo potpuno 
shvatilo zadatak što su mu ga nametnule prilike i 
s rijetkom uviđavnošću, i s poletom što ga daje sa- 
mo velika ljubav prema rođenome gradu, pošlo na 
mučan posao stvaranja, Sretnim izborom načelnika, 
koji je, kao arhitekt i bankar, imao dvostruku kva- 
lifikaciju za taj položaj, i kome je želja da svoj 
&rad dovede iz ratne zapuštenosti opet na visinu 
kulturnoga grada dala nesatariv polet, ono si je u 
mnogome olakšalo zadatak, No taj zadatak nije bio 
malen. Pri posljednjem predratnom brojanju sta- 
novništva imao je Zagreb 79.000 duša; dok je 10 
godina kasnije, 1920., imao već 108.000 dakle se 
je povećao broj duša za 36.71%, Isporedimo li s 
time porast Berlina, koji je od sviju evropskih ve- 
likih gradova najbrže rastao, naročito po dobive- 
nom ratu 1871, vidjet ćemo da je Berlin 1871. bro- 
jao 825.000 duša, 1880.: 1,122,000, dakle porast od 
36%, 1890.: 1,579,000, dakle porast od 40.73%, 
1900.: 1,889.000, dakle porast od 20.90%, 1910.: 
2,071.000, dakle porast od 9,63%, dakle je zabilježio 
najveći porast od 40,73% u 10 godina, dok Zagreb 
pokazuje porast od 36.71%, No uzevši u obzir ne- 
pouzdanost zvaničnih rezultata posljednjega popi- 
sa, kao 1 činjenicu, da je brojenje obavljeno samo 
2 godine po svršetku rata, možemo očekivati da će 
porast u dekadi 1920—1930, znatno nadmašiti 1 
najveći zabilježeni porast Berlina, 

Nije bio dakle malen zadatak da se gradsko lice 
i gradske institucije podignu tako da odgovaraju 
povećanom broju stanovništva barem onako kao 
prije rata predratnome; a naročito je to bilo teško 
izvesti u kaotičnim poratnim godinama sređivanja 
i ponovnog orijentiranja ukupnoga javnoga života, 

Pa ipak, ne samo što uprava grada nije čekala 
da bude zvana na posao, nego je nasuprot sama 
preuzela incijativu. Bez oklijevanja omogućila je 
u pravi čas brz razvoj građevne djelatnosti dono- 
šenjem parcijalnih regulacionih osnova za staro 
Sajmište, za krajeve istočno od njega, za dijelove 
na obroncima gore, i prodavanjem gradilišta uz ba- 
gatelne cijene, na jednoj strani usred grada, na 
Sajmištu, zgodnih za trgovačke i poslovne gradnje, 
a na drugoj strani malih parcela na Pešćenici, Bo- 
rongaju, Hercegovačkoj cesti, i na Kanalu, dava- 
jući tako i manje imućnom građanstvu mogućnosti 
da si podigne vlastite udobne i zdrave domove, 
Biagotvorni rezultati danas se već vide: stambena 

dogradnje 


L = 
stambene zgrade obrt. zgr. stambene zgrade obrt, zgr. stambene zgrade obrt. zgr. 
s E 4 E 4 u 
S 7 n S rg H BI "o H 
Godina 3 ; e = sa 3 o e s 18 8 o & kTE:: 
g lalalšlalalal lslzlglelžialalšlalalal [slrlšlelž ia glšlalel& [slzlšlole 
Se PElSg |S alšiglsla|Sl3pglglžisialolšislelalsloajal gl a|sižlolslglolal's 
PIEJS|IBI BE &IOIE RIE alga z BISERE ale BIE gale %loiBimlalal 38 
SEIDJENRNIKHIKMIIKIKIMEKENEIFIKI E INKIKOKIMHEEHEEIKIKIHINKGIHEMHRHE: 
Šš = 2|B5|.2 o o| 818]. 4 Lb a E a ai o o I o: o od + ON o cE m Ra E“ "I 
BIS |BE E SI5 |A 4 E| 5 [815 8,8|EB S(B/A ŽE s 1815/5188 Ž AH E/ S] < 
1919 —| 8 11/25/52[—122| 5[14/28| 1|156[ —|—| 2|1—15|—|— 1|2|—|>— 0[—|—| 2/10[139[—| 5 21140[1—1—| 68 9 
1920 1117. 8) 38/83] — | 491111291 46| 2([ 284] — —|1N]| 8/17[—|1|—i—|21—,| 39[1—1|15 21 8118 —1|13| 719| 7| 2161| 54 
1921 —|24 141 86/1671 38 | 76| 9147] 48112, 521| 2/111/119121 1l1[| 2| 1|[ 2 1|— 1|—>| 31 5112/22, 21 3, 1] 6/—/|—[54][ 162 
1922 10 361 22 | 95 /195[ 27 /107[ 14 | 45[ 671211 639[ — [19125128 7.29| 1 1 1 11—>11121—| 2[ 1116/22[ 21 3/ 11.3|1/—1[51]|229 
1923 4,20 13164 12171251 64| 6[ 36[ 33115] 497| — | 14114 21|— HN 1 1[|—[11—| 63[|—|—| 2113/32( 1|41[ 5 4[—162]| 168 
dot. VL1924. | 2 TP A4l1i7l47l Tin — 17| 6| 115| —|—| 4| 4|—| 2[ 1|—|—| 1|— 12|— —|—|6| 5 —|[5| 2[ 3 4/—125| 40 
Ukupno 2212] 2 | 44 
IL Radnje na uređenju prometnih puteva 
Novo popločeni kolnici Nakasljeni 
Godina granitnim kockama bazaltnim kockama asfaltom Novi pločnici tučenac za Ukupno 
Uk i 
velikim malim velikim ' malim comkrim& coulć mu popravak ulica 
m? Din m? Din m? Din m? | Din m? Din m? | Din m? Din m? Din m Din Din 
1921 2.000 150.000 — — 2.000 150.000 | — — 22.000 | 900.000 | 1,050.000 
1922 5,900 | 2,300,000 | 12.000 | 2,700,000 | — |. — — — 4.900 | 1,385.000 | 750 | 185.000 | 23.550 | 6,570.000 | 3.500 | 600.000 | 20.000. 1,400.000 | 8,570,000 
1923 3,000 | 1,200 000 | 4.200 | 544.000 (8.000| 4,000,000 [2.000] 96.000 | 8.260 | 2,700.000 | — -— 25.460 |  8,540.000 | 8.000 | 1,000.000 | 48.000 / 2,890.000 | 12,430.000 
1924u progr. | 8.400 | 4,200,000 — — — — — — 12.900 | 4,257.000  — — 21,300 8,547,000 | 6.000 | 510.000 | * 30.000 | 2,760,000 | 11,727,000 
Ukupno | 19,300 | 7,850,000 | 16 200 | 3,244/000 8,000, 4,000,000 (2.000! 96,000 | 26.060 8,342,000 750 185.000 72.310) 23,717,000 | 17.500 2.110.000 | 120.000 | 7,950.000 [33.777.000 
viti s oi =a = our o ma oi i a PNP e 1 at a svi 1. o I e ree Zo o O. 
Vodovodne radnje Radnje na kanalizaciji 
nove hi ulazim ukupni Novi bedonsi zatvoreni pitozesi vodo- ikuagad Ša tozak 
vodovod. |zasuni rani! gd : cijevni | kanafi sabirni | sabirni vodna a 
pruge si Bois trošak kanali som kanali kanali | grla trošak 
I m! kom. | kom. | kom, Din m! ku! m! m! kom. Din Din 
1921 4.897 36 26 — 456.960 — 1.900 — — — 300.000 756.960 
1922 6.178 59 78 16 1,232.470 2.890 2.170 420 = = 1,646.000 2,878,470 : 
1923 17.180 65 71 34 3,635,450 140 3.490 840 1500 | 209 4,455,000 8,090.450 
1924 u progi. 2.949 59 51 27 2,048,468 620 2,810 1.800 — — 4,629.000 6,677,468 
Ukupno | 2.24, 29] 226| 17| 1,313348 | 3,650 | 10,370, 3.060 | 1.500 | 209 | 11,030.000 | 18,403.348 | do 1: 1X. 1924, 

je kriza znatno ublažena, spekulaciji sa zemljišti- 
ma podrezana su krila, poslovni život ne samo što 
nije zapeo, nego je dobio snažan zamah, iza kako 
je na razmjerno jeftin način stvoreno nekoliko hi- 
ljada prostorija i stanova, a pogotovo preko noći 
nikle su u pustim krajevima otmene i bogate ulice 
staroga Sajmišta, vile Pešćenice, i građanske ku- 
ćice Borongaja, 

No to nije sve, Gradska općina pregla je da i 
vlastitom građevnom akcijom smanji stambenu bi- 
jedu, te je o svom trošku digla šest trokatnica na 
Ciglani sa 102 činovnička stana, 4 trokatnice na 
Kanalu i 4 dvokatnice na Selskoj cesti sa 116 ra- 
dničkih stanova, koji su svi sagrađeni sa svim po- 
trebitim komforom, Osim toga sagradila je 6 pri- 
zemnih zgrada za deložirane, i one najsiromašnije, 
sa 73 stana, ukupno dakle 291 stan. U programu 
je i dalje građenje zgrada s malim stanovima, 

Podjedno je rasparcelirano i prodano sitnim gra- 
đanima i radnicima stotinjak malih parcela na Ka- 
nalu, na kojima je već do danas iznikla, poput gljiva 
poslije kiše, čitava četica sitnih kućica. 

Time je gradska općina uz velike žrtve izvršila 
socijalno djelo koje zaslužuje svaku pažnju, 

U primjer gradske općine ugledala su se i neka 
industrijska poduzeća, te su digla na Selskoj cesti 
tri dvokatnice radničkih stanova, po tipu gradsie 
općine, a dvije dalje dići će se u najskorije vrijeme. 

Tako su na Kanalu i na Selskoj cesti nastala 
naročita, od grada odijeljena, čista i zdrava rad- 
nička naselja, iz kojih će, bez sumnje, proizaći 
snažna i zdrava nova generacija radničkoga Za- 
greb, 

Silan porast Zagreba pokazao se je na vrlo ne- 
ugodan način na školama. Osim toga što je medi- 
cinski fakultet zauzeo tri najveće i najljepše grad- 
ske škole, povećao se je i broj učenika i tečajeva 
tako jako, da su sve ostale školske zgrade bile od 
jutra do mraka toliko intenzivno zauzete nastavom, 
da gotovo nije preostajalo vremena za zračenje i 
čišćenje školskih prosterija, I tome je zlu trebalo 
doskočiti, pa je to učinjeno bez krzmanja, ponaj- 
prvo prigradnjom borongajske i trnjanske škole, pa 
nadogradnjom kaptolske i krajiške, i konačno novo- 
gradnjom jedne lijepe i velike škole za kraj sta- 
roga Sajmišta, koji je gubitkom škole u Draškovi- 
ćevoj ulici najosjetljivije pogođen, Danas se već, u 
neizgrađenoj ravnici Zavrtnice, ističu konture ove 
najnovije škole, koja će podjedno biti i od naj- 
ljepših, ' 

No građevna aktivnost gradske općine ide još 
dalje. Ponajprvo valja spomenuti da je na Zelenom 
Brijegu izgrađen moderno uređeni Raskužni Zavod, 
koji se ove godine proširuje izgradnjom dviju gos- 


podarskih zgrada, Time je gradska općina sagradila 
pendant Bakteriološkom zavodu, što ga je, pred 2 


godine, država nabavila na račun reparacija, i po- 


digla na Mlinarskoj cesti. Osim toga dovršena je 
ljetos nova zgrada gradske uredovnice unutar jed- 
noga bloka novih četverckatnica na starom Saj- 
mištu, 

Konačno je prošle jeseni započelo s izgradnjom 
novoga Sajmišta, koje će do nastupa zime biti to- 
liko uređeno da će se sajmovi moći da premjeste 
s dosadašnjega mjesta, 


Spomenemo li još jedan paviljon kužne bolnice, 
Dječji ambulatorij na gradskom majuru, i ambu- 
latorij škole u Krajiškoj ulici, prešli smo uglavnom 
sve gradske novogradnje, Možda će ovaj prikaz još 
jače ilustrirati činjenicu da je za sve te gradnje 
dosada potrošeno u posljednje četiri godine 30 mi- 
lijuna dinara, 

Ako je gradska općina razvila veliku aktivnost u 
građenju, još je veći trud uložila u to da prometne 
puteve istrgne iz strašnoga stanja u kome ih je 
ostavio rat. Rezultati, postignuti u tom pravcu, 
upravo su sjajni, i ništa mije toliko podiglo Zagreb 
ni u prometnom, ni u sonitarnom pogledu, koliko 
posao izvršen na melioraciji cesta i ulica. Namjesto 
zaprašenog, blatnog grada, s cestama gotovo nepro- 
hodnim za pješake i za kola, danas imamo opet 
čist grad taracanih i asfaltiranih ulica. Koliki je 
posao tu izvršen, vidi se iz tabele II: 72,000 m? po- 
plečane površine ulica u 4 godine je za grad kao 
Zagreb ogromna rubrika, Pri tome poslu radilo se 
je sistematski, Počevši s taracanjem najvažnije i 
najtrošnije ceste — gornje Ilice — prešlo se je na 
sukcesivno taracanje trasverzalnih, s Ilicom para- 
lelnih, ulica, idući postepeno od Ilice prema željez- 
ničkoj pruzi: 1922.: Ilica; 1923.: Sudnička, Kuko- 
vićeva, Boškovićeva ul, i Wilsonov trg; 1924: 
Trenkova, Hatzova ulica, istočna partija Zrinjevca, 
Akademičkoga trga i Trga I, Podjedno su se sukce- 
sivno taracale 1 spojne ulice: Gundulićeva, Draš- 
kovićeva i ulice izgrađenoga dijela staroga Sajmi- 
šta, kao i druge neke važnije ulice i ceste, n. pr. 
Cesta B, a na periferiji grada popravljeni su svi 
važniji prometni putevi, 

Paralelno s time proširivala se je i gradska ka- 
nalizacija, vodovodna, električna i plinska mreža, 
a ove se godine prešlo na izmjenu trošnih električ- . 
nih kabela i na preuređenje ulične električne ra- 
svjete. Osim toga, čitav je Zagreb svjedok velikoga 
posla na izmjeni podvala i tračnica električnoga 
travaja na glavnim prugama od Mesničke do. Draš- 
kovićeve ul., i od Strossmayerove do glavne željez- 
ničke stanice, Tabela III. predočuje troškove za 

vodovodnu i  kanalizacione 
godina, 

Nije bez interesa činjenica da su gotovo svi ovi 
radovi gradske općine pokriveni redovnim njenim 
prihodima, jedino je izgradnja malih stanova i dje- 
lomice izgradnja novoga Sajmišta pokrivena zajmo- 
vima gradske općine kod zagrebačkih novčanih 
zavoda, 


radnje posljednjih 


Ovim poslovima, međutim, nije iscrpen sav pro- 
$ram gradske općine, Najvažniji dijelovi njegovi 
nisu dosada, nažalost, naišli na mogućnost realiza- 
cije: to su hidroelektrična centrala, i eksportna 
klaonica, I ako su predranje za obe ove institucije 
dovršene, ili barem blizu dovršenja, ipak do nji- 
hove realizacije može da dođe jedino postignućem 
velikoga i povoljnoga zajma, zbog nedostatka veli- 
kih kapitala u državi, i zbog preopterećenosti ukup- 
noga domaćeg kapitala bezbrojnim investicijama 
posljednjih godina, može da dođe u račun za zajam 
jedino strani kapital. Svima faktorima koji su Za- 


Sreb zadužili svojom brigom i trudom za njegov 
procvat, može se samo iskreno željeti da uspiju i u 
nastojanju za postignućem povoljna zajma, pa da 
se uzmognu privesti u život i ova dva posljednja i 
najveća projekta, Teško je predvidjeti koliku bi 
golemu korist imao od toga naš grad, Dok bi hidro- 
električna centrala pružila prostrane mogućnosti za 
razvoj industrije zagrebačke davanjem jeftine po- 
gonske snage, i time privukla k nama i nove kapi- 
tale, i nove radne snage, klaonica bi prvenstvo Za- 
greba u izvozu stoke za vazda učvrstila, i učinila 
Sa u toj grani trgovine prvim emporijem čitave dr- 
žave, Ne samo Zagreb, nego i njegova uža i šira 
okolica osjetile bi naskoro blagodati organizovane 
domaće produkcije, koja ne eksportira, nego podaje 
mogućnosti plodna rada i zarade, Zbog toga nisu 
ova poduzeća jedino problemi Zagreba, nego i pro- 
blemi čitave njegove okolice, i konačno i same 
države, 


Ing. Milivoj Petrik. 


POSLANICA BARUNA IVANA KOBENZELA OD PROSEKA BISKUPU 
JURJU DRAŠKOVIĆU O PRILIKAMA U RUSIJI (1576) 


od, 1662. prvi put bi štampom izdana u 

Amsterdamu kratka povjesnica o bor- 

bama izmedju kraljeva Ferdinanda L i 

Ivana Zapolje (1526.—1540,), koju bi- 
jaše napisao savremenik Ivan Zermegh, hrvatski 
plemić iz križevačke županije, Knjižica ima napis: 
»Historia rerum gestarum inter Ferdinandum ei 
Joannem Ungariae reges, usque ad ipsius Joannis 
obitum, auctore Joanno Zermegh, Amstelaedumi 
apud Jacobum Lepidium, MDCLXIL« Suviše je 
iza ove historije, premda nema s njom baš nikakve 
veze, štampana i neka poslanica, koju je god. 
1576. barun Ivan Kobenzel upravio na zagrebač- 
koga biskupa Jurja Draškovića, i u kojoj je rečeni 
barun obavijestio biskupa o svome poslanstvu na 
dvoru ruskogo cara Ivana IV, Vasiljevića Groz- 
noga, kao i o vjerskim i drugim prilikama u mos- 
kovskom carstvu. Toj je poslanici naslov: »Epi- 
stola clarissimi viri D, Johannis Cobenczel a 
Prosseck,  Equitis Mariani,  Caroli, Archiducis 
Austriae, Consiliarii et Cancellarii, De Legatione 
sua, nomine Maximiliani IL Gloriosae memoriae 
Imp(eratoris) apud Magnum Moschoviae Ducem 
Johannem Basilidem anno 1576. obita, ad Geor- 
gium  Draskovithium, Archiepiscopum  Colocen- 
sem, Episcopum Zagrabiensem scripta, et missa 
eodem anno 1576,« Zermeghova historija zaprema 
100 stranica, a Kobenzelova poslanica 39 (pravo 


37). Već po svom opsegu ta je poslanica zanim- 
ljiva; no još više radi Rusije, o kojoj se u njoj 
govori, a i radi biskupa Draškovića, na kojega je 
ona upravljena, 

Zasebne svoje poslanike ruskim velikim knezo- 
vima u Moskvi šiljali su već pređašnji carevi nje- 
mački Maksimilijan L., Karlo V, i Ferdinand L Od 
svih tih poslanika osobito se je istaknuo barun 
Sigismund Herberstein (1486.—1566.), 
rodom iz Vipave u Kranjskoj, koji je u dva maha 
(god, 1517. i 1526.) bio carskim poslanikom u Ru- 
siji, te je to carstvo tako proučio, da je o njem 
napisao posebno djelo u latinskom jeziku s napi- 
som: Rerum Moscoviticarum com- 
mentarii«, koje je god. 1549, u Beču (Vienae) 
prvi put štampom svjetlo ugledalo, Ovo geograf- 
skom kartom i zgodnim ilustracijama snabdje- 
veno djelo smatra se i danas još najboljom knji- 
gom o starijoj Rusiji, a u svoje je doba gotovo 
otkrilo evropskomu svijetu dosta slabo poznato 
carstvo slavensko. Prevedeno bi više puta i na 
njemački jezik (kao god, 1557.); suviše bi mnogo 
izdavano i komentirano, Tako je i ruski profesor 
E. Zamislovskij napisao o njemu zasebnu studiju 
s napisom: »Herberstein i ego istoriko-geografi- 
českija izvestija o Rossii, S priloženiem materi- 
jalov dlja istoriko-geografičeskago Atlasa Rossii 
XVI. včka, Sanktpeterburg 1884.« 

Poslije Herbersteina mnogo se je isticao kao 
poslanik njemačkih careva Maksimilijana IL i 
Rudolfa II. jedan drugi nutarnjo-austrijski velikaš, 
po imenu barunlvanKobenzel (Cobenzl) od 
Proseka (a Prosseck), Započeo je svoju karijeru 
u dvorskoj kancelariji kralja i cara Maksimilijana 
IL.; kasnije stupio je u red njemačkih vitezova, te 
je bio komturom toga reda najprije u Ljubljani, 
onda u štajerskom Gracu i napokon u Novom 
mjestu kod Beča, God. 1571—1573. boravio je 
kao carski poslanik na papinskom dvoru u Rimu, 
a god. 1576—1581. dolazio je kao poslanik cara 
Maksimilijana Il, i Rudolfa IL pred Ivana IV. 
Vasiljevića Groznoga u Rusiju (Moskvu). God. 
1582—1594, bio je prvi doglavnik i najmoćniji 
ministar na nadvojvodskom dvoru u Gracu kod 
Karla, i onda kod njegove udovice Marije i mla- 
doga im sina Ferdinanda, Suviše je god. 1592. 
postao zemaljski kapitan u Kranjskoj. U to je 
doba mnogo izvješćivao papinski dvor o prilika- 
ma u susjednoj Hrvatskoj, Te je njegove izvje- 
štaje objelodanio pred nekoliko godina profesor 
dr, Karlo Horvat s napisom: »Kobenzelovi izvje- 
štaji (1592—1594.) kardinalu Cintiju Aldobrandi- 
niju, državnomu tajniku pape Klementa VIIL« 
(Starine jugoslavenske akademije, knjiga XXXII. 
1913. str. 131—316), Vrijedno je još spomenuti, da 
je kralj Rudolf II. dekretom, izdanim u Pragu 1. 
svibnja 1594,, uz baruna Ambrozija Thurma odre- 
dio i »Joannem Cobenczela Prossekta, baronem in 
Lueg, Mossau et Lenttenburg, ordinis Teutonici 
commendatorem in Gracz et priorem in Pri- 
xerney« za svoga poklisara na hrvatski sabor, 
(Šišić F., Acta comitialia, V. str, 304, 306, 311 
i 312). Ali nema spomena, da je Kobenzel na 
hrvatskom saboru zaista i bio, 


Kako je već spomenuto, Kobenzel je o svom 
poslanstvu u Rusiji god. 1576, napisao zasebnu 
poslanicu zagrebačkomu biskupu Jurju Draško- 
viću, Ne znade se za sada, kako i kada su se upo- 
znala ova dva znamenita muža; ali se po samoj 
ovoj poslanici može ustanoviti, da su već i prije 
nje medjusobno dopisivali. Kobenzel naime kaže 
na početku ove svoje poslanice, da je boraveći 
još u Poljskoj primio Draškovićevo pismo od 8. 
travnja 1575., u kojem je javljao, kako mu je drago 
bilo ono, što je barun njemu nedavno općenito o 
ruskim ili moskovskim stvarima pisao (charum 
fuisse id quod summarie de rebus Moscoviticis 
eidem nuper perscripseram). Po tom možemo 
dakle nagadjati, da je izmedju njih bila živahna 
korespondencija, koja se je ili zamela ili je posve 


propala. 


Lako razumijemo, da se je rimokatolički i gor- 
ljivi Hrvat Juraj Drašković živo zanimao za sla- 
vensku i pravoslavnu Rusiju, Po jasnoj poslanici 
razabiramo, da su ga poglavito interesirale vjerske 
prilike, jer mu o njima Kobenzel najviše i piše, Ni- 
je ni čudo, da je Drašković kao bivši poslanik kra- 
lja Ferdinanda I. na crkvenom saboru u Iriđentu 
i gorljivi pobornik protivureformacije, koji je ne- 
tom god, 1574. na crkvenoj sinodi u Zagrebu dao 
osuditi medjimurskoga župnika Mihajla Bučića ra- 
di njegova pristajanja uz Kalvinovu nauku, s ne- 
kim pouzdanjem i nadom gledao na pravoslavnu 
Rusiju, koja bi pristupom rimokatoličkoj crkvi mo- 
Sla nadoknaditi teške gubitke, što ih je ona pre- 
trpila na zapadu pojavom Martina Luthera i Ivana 
Kalvina, Ta baš u ono vrijeme radilo se je uopće 
o uniji istočne i zapadne crkve medju Slavenima, 
što se je donekle unijom u Brestu god, 1596, i po- 
stiglo. Pa i sam srpski patrijarha Jovan u Peći po- 
slao je slijedeće godine 1597, u Rim svoje poslanike 
papi Klementu VITI, javljajući mu, da je gotov pri- 
znati ga svojim duhovnim glavarom, 

Imajući sve ovo na umu možemo sngnajeki da 
je Juraj Drašković ili naustice ili pismeno zamolio 
Kobenzela prigodom njegova polaska u Poljsku i 
Rusiju (Moskoviju), da ga o svemu izvješćuje, što 
ondje vidi i čuje. Samo tako možemo razumjeti nje- 
govu poslanicu, koja je više izvještaj nego pismo, 

Prije nego što se potanje upustimo u proučava- 
nje te znamenite poslanice, treba izjasniti. zašto je 
car i kralj Maksimilijan II, poslao zasebno poslan- 
stvo u Poljsku i Rusiju. Car Maksimilijan naime 
živo se je zanimao za kraljevinu Poljsku. gdje je 
vladao njegov šurjak Sigismund II. August, po- 
sijednji muški član slavne porodice Jagelovića, Još 
za života Sigismundova mnogo je Maksimilijan ma- 
stojao, đa nasljedstvo u Poljskoj osigura ili sebi ili 
svojemu sinu Ernestu, Glavnim pomagačem u tom 
nastojanju, bio mu je hrvatski plemić Andrija Du- 
dić od Orehovice (u hrvatskom Zagorju), kojega 
bijaše još kano pečujskoga biskupa poslao za svo- 
ga poslanika u Poljsku, da ondje skuplja oko sebe 
privrženika Habsburgovaca, Kad je medjutim god. 
1572, kralj Sigismund 1. August umro, te se je 7, 
siječnja 1573, sastao poljski sabor u Varšavi, nije 
Dudić mogao izraditi, da se izabere Habsburgo- 
vac, već je kraljem proglašen fiancuski kraljević 
Henrik Anžuvinac (Valois), Ali novi kralj već se 
je slijedeće godine vratio u Francusku na što je 
Poljacima i Litvancima po Kina pri trebalo .. 
kralja, ' 

Kandidata bilo je više; neki su . pola € na 
Maksimilijana i sina mu Ernesta, drugi na ruskoga 

(moskovskoga) cara Ivana IV, Vasiljevića i sina 
mu Feodora, treći napokon ma erdeljskoga voj- 
vodu Stjepana Batora, Nakon duljih priprava 
urečen bi izborni sabor u Varšavu za mjesec stu- 
deni 1575, Na taj sabor poslao je Maksimilijan 
nove poslanike, na čelu im Ivana Kobenzela, da 
budu u pomoć Andriji Dudiću, koji se bijaše u 
to odrekao katoličke crkve i oženio, Novi posla- 
nici iznesoše pred staleže poruke svoga gospo- 
dara, No budući da nijesu primili izvjesno odgo- 
vora, već se je konačni izbor odgodio na 5, lipnja 
slijedeće godine 1576., ostavio je Kobenzel sa 
svojom družinom Varšavu, te je prema dobivenom 
naputku pošao preko Vilna u Rusku ili Moskoviju, 
da ondje obavi poslanstvo kod cara i velikoga 
kneza Ivana IV. Vasiljevića Groznoga, Staleži 
medjutim poljski i litavski ostali su i dalje na okupu 
u Varšavi, gdje je Andrija Dudić i dalje radio za 
Maksimilijana, pomagan od Vilima od Rožemberka, 
koji je zamijenio Kobenzela, Na to se staleži 
poljski razdvojiše i odijeliše, te su 12, (dotično 14.) 
prosinca 1575. jedni proglasili kraljem Maksimi- 
lijana, a drugi vojvodu Stjepana Batora, Kad je iza 
toga Andrija Dudić morao ostaviti Poljsku, preo- 
timala je sve više maha stranka Batorijeva, te bi 
on napokon 1, svibnja 1576. u Krakovu okrunjen 
za poljskoga kralja, 

Ivan Kobenzel bijaše još u studenom 1575, po- 
šao preko Vilna put Moskovije, Pratila ga je dru- 
žina od trideset lica, od kojih je potonji prisjednik 
prizivnoga suda u Pragu, po imenu Daniel Printz a 


studenoga (prvih dana adventa) prešao je u Ku- 
siju, te se sklonio u međašnji grad Orša, koji je 
od nekoga vremena pripadao ruskomu carstvu. 
Odavle je zatražio audienciju u cara Ivana. Ali 
tek negdje u drugoj polovici siječnja 1576, primljen 
bi od njega u gradu Možajsku, Car Ivan odlučio 
je tada uzvratiti caru Maksimilijanu svojim poslan- 
stvom, pa je već prigodom audijencije odredio one 
boljare i druge muževe, koji će poći u Njemačku 
u grad Regensburg, kamo je Maksimilijan sazvao 
njemački državni sabor. To je poslanstvo, na čelu 
mu knez Zaharija Ivanović Sigorski i dijak Andrija 
Arcibašev, stiglo u megensburg mjeseca srpnja, 
gdje je 18, istoga mjeseca bilo primljeno od cara 
i kralja Maksimilijana, Oko 15. rujna vratilo se je 
u svoju domovinu, Ali sva ta poslanstva nijesu 
imala nikakovih zamašnih posljedica, jer je car 
Maksimilijan već 12. listopada 1576, umro, 
Nema nikakve sumnje, da je Kobenzel još za 
svoga boravka u Poljskoj i Rusiji redovito izvješ- 
ćivao svoga gospodara o svemu, što je radio i do- 
življavao. Nakon povratka iz tuđine podnio je caru 

i kralju posebni izvještaj, Tom je prigodom i bi- 
skupu zagrebačkomu napisao opsežnu poslanicu, 0 
kojoj je bilo već spomena, i koja je god, 1662. prvi 
put štampom izašla, Poslanica biskupa Draškovića 
štampana je poslije još jedamput u XIX, stoljeću 
i to u zborniku, koji je izdao Adalbert Star- 
czewski s napisom:  »Historiae ruthenicae 
scriptores exteri saeculi XVI., volumen I, & II., Be- 
rolini et Petropoli 1841,.—1842.«, U drugom svesku 
toga zbornika, a na strani 11—20 nalazi se doslovce 
čitavo pismo Kobencelovo zagrebačkomu biskupu. 
Ali po uvodu i završetku sudimo, da ga nije pre- 
štampao naprosto iz prvoga izdanja od god, 1662., 
nego da ga je na svijetlo izdao po jednom ruko- 
Pisu, koji. se je tada čuvao u carskoj dvorskoj 
knjižnici u Beču (codex autographus eius exstat in 
Bibliotheca Vindobonensi inter codices manse, hi- 
storiae profanae, sub numero 169—171), Izdavač 
dodaje još (na strani VIII, uvoda), da taj rukopis 
imade ovaj napis: Epistola Clarissimi Viri Joannis 
Cobenzl (a Proscek) equitis Mariani, Archiducis 
Austriae Caroli ete, Cancellarii etc, de legatione 
sua nomine Maximiliani II, Imperatoris apud 
Magnum Mossoviae ducem obita; ad N. Drasco- 
vitium etc, Archiepiscopum Colossensem et Epi- 
scopum Zagrabiensem scripta, et ex lingua 
Illyrica seu Croatica latina facta, 
A, 1577.« Gotovo je nevjerojatno, što se ovdje 
piše, da je poslanica Kobenzelova bila izvorno 
sastavljenauilirskomilihrvatskom 
jeziku, i da je iz njega prevedena na latinski, 
Ali posve nemoguće ipak nije, pa bi se potraživa- 
njem u Beču moglo ustanoviti, da li je to možda 
kakova mistifikacija ili nije. Vrijedno je još istak- 
nuti, da je i drug baruna Kobenzela, spomenuti već 
Daniel Printz a Buchan, sastavio neki spis o Rusiji 
i o svom boravku u njoj s naslovom: »De Mosco- 
viae ortu et progressu«, koji je $. 1681. štampan 
i koji je poslije preštampan u drugom svesku zbor. 
nika »Scriptores rerum Livonicarum«, Njegovo se 
pričanje razilazi u nekim nebitnim stvarima od ka- 
zivanja baruna Ivana Kobenzela (Bestužev Rjumin, 
Russkaja istorija, tom II, S, Peterburg 1885., p. 
284—285), 

Ostavljajući za sada neriješeno pitanje, da li je 
poslanica Kobenzelova bila izvorno sastavljena 
hrvatskim ili latinskim jezikom, prelazimo na izla- 
ganje njezinog sadržaja po onim latinskim teksto- 
vima, koji su nam pristupačni u oba štampana izda- 
nja, Gdjegdje obazirat ćemo se na neke varijante, 
po kojima se razlikuju, 

Izuzevši uvod, u kojem se, kako već spome- 
nusmo, Kobenzel osvrće na svoje prijašnje dopi- 
sivanje s biskupom i na svoj boravak na poljskom 

saboru u Varšavi, govori on u poslanici poglavito o 
trima stvarima, i too vjeriicrkviruskoga 
naroda, o svojoj audijenciji pred 
zuskim caremi velikim knezom u Mo- 
žajsku, i napokon o financijalnim, 
vojničkim i kulturnim prilikama u 
Rusijiili Moskoviji, Kobenzel piše, da je 
o svemu već izvijestio cara i kralja, i da se u ovoj 
poslanici ogleda jezgra toga izvještaja (quarum 
summa haec fuit), Njegovo Veličanstvo možda još 
nije sve to priopćilo svetomu ocu papi, jer hoće prije 
objaviti svetomu carstvu (njemačkomu državnomu 
saboru), te po njegovom savjetu obznaniti njegovoj 
svetosti i ostalim kršćanskim vladarima, i to stoga, 
da bi se i oni mogli pridružiti savezu (konfedera- 
ciji) protiv Turaka, koji Moskovljanin gorljivo želi. 
Stoga se ova šutnja cara Maksimilijana ne smije u 
drugom smislu (in alium sensum) tumačiti (inter- 
pretari), nego baš ovako, 

Poslije toga govori Kobenzel najprije o vjeri i 
crkvi u Rusiji, On veli, da bi seruski na- 
rod mogao s malim trudom privesti 
ukrilokatoličkecrkve,itotimlakše, 
šlo se nije nikad odijelio od one 
vjere, kojujeprimioodgrčkecrkve,i 
koju sve do današnjega dana čuva s 
najvećom gorljivošću, tako te se je- 
dva vjerovati može, Stoga se mora 
nadati, da će on kad spazi bludnje, u 
koje je zapao (premda ni one nijesu 
od bitnih), smjesta pristupiti ujedi- 
njenju (subito ad unionem accedent), pa će 
se takovim paktom naš broj (katoli- 
ka) znatno povećati, te ćemo tri ili 
četiri put više zadobiti, negoštosmo 
pređašnjih godina u Germaniji i 
Francuskoj izgubili, Zato moramo 
s najvećim trudom poraditi, da onaj 
narod predobijemo, jer će ta dobit 
(lucrum) jamačno biti slavnija, nego 
ikoja druga natomsvijetu, 

Da bi opravdao ovo svoje mišljenje, iznosi pi- 
sac razloge, koji ga u tom utvrđuju. U prvom redu 
ističe, kako veliki knez do skrajnosti i iz duše 
(extreme et ex animo) želi utanačiti savez (con- 
foederationem) s carskim veličanstvom, rimskim 
papom, kraljem španjolskim i ostalim kršćanskim 
vladarima, što je jamačno proizašlo iz Božjega 
nadahnuća, »I premda su neki pisali, da je taj na- 
rod vrlo neprijateljski prema nama, koji prizna- 
jemo apostolsku stolicu, možete ipak sigurno vje- 
rovati, da stvar nije tako, Pače je nada sve sigurno 
(certissimum), da i oni uzdišući živo žele viditi Rim 
i pohadjati sveta mjesta, gdje su, kako su raza- 


brali čitajući historiju, muku mučili i sahranjeni 
mnogi sveci, koje oni više nego svi katolici pošti- 
vaju i slave, Jednako su tako isto oni, koji su mi 
bili dodijeljeni za pratioce, često s menom o toi 
stvari vijećali, tvrdeći vazda, da u životu ništa više 
ne žele nego obaći ona mjesta, a najviše blaženu 
djevicu Lauretansku (u Loretu), koja je njima 
bolje poznata nego mnogim Francuzima i Nijemci- 
ma, I za veći dokaz i potvrdu te stvari neka pre- 
svijetlo gospodstvo vaše znade, da mi je, kad sam 
molio za ovlast da vidim ikonu sv, Nikolaja, koga 
oni osobito poštivaju najljubaznije bilo odgovoreno, 
da mi se to ne će zakratiti, ako sam stare rimske 
vjere, a ne luteranske, Jer i oni rabe riječ Luto- 
rane (za novovjere), te ih progone većom mržnjom 
nego Turke, — tako mi Bog pomogao«, 

Sada prikazuje potanko vjerovanje, obrede, 
crkvenu upravu i kršćansko življenje pravoslavnih 
Rusa, Poglavitom bludnjom njihovom smatra on 
što tvrde, da u kršćanskoj crkvi vrijedi samo prvih 
sedam koncila, koje i oni priznavaju, sve ostale 
koncile oni zabacuju, pa se tako glede njih ne po- 
koravaju apostolskoj stolici. Jednako niječu pur- 
gatorij, ali ipak mole, za pokojnike, da ih Bog primi 
u nebesku domovinu, pa tako se od katolika ne ra- 
zlikuju u stvari, nego samo po imenu, Značajno je, 
što piše, da nije nikoga mogao naći, koji bi razumio 
razliku između katolika i Grka u pogledu riječi 
»homousion«  /ouovarov].. Govoreći dalje o sakra- 
mentima (krstu, pokori, euharistiji) nastoji svagdje 
pokazati, da ni tu nema velike razlike među njima i 
katolicima, lako obavljaju sv. krst poput katolika 
(eodem modo), a i sv, pričest dijele samo pod podo- 
bom kruha, tek što se poput Grka služe kruhom 
S kvascem, Napokon štuju uvelike i svece, te ih 
zazivlju i mole za zagovor kod Božjega veličan- 
stva, Posebice pak štuju sv. Nikolaja, kojega drže 
osobitim zaštitnikom ili patronom. Njegovu ikonu 
čuvaju u varoši Možajsku u hramu, te ga vanredno 
časte i poštivaju. Veliki knez i car Ivan IV, daje mu 
svednevice veliko mnoštvo kruha, mesa, piva i 
medovine, pa se to dijeli poslije među službenike 


onoga hrama, koji neprekidno vrše službu Božju, 


moleći se Bogu za sreću velikoga kneza. Nedaleko 
od Možajska, tek nekoliko milja od te varoši stoji 
manastir presvete Trojice, u kojem živi vazda po 
700 kaluđera, koje isti veliki knez uzdržaje. U 
tom manastiru stoji grob sv. Ignjatija, pri kojem 
se često javljaju čudesa, Svi ti kaluđeri pripadaju 
redu sv, Vasilija, te živu pobožno i uzorno kao i' 
opatice u svojim manastirima, Tih manastira imade 
pak sva sila (frequentissima), tako da se u prosto- 
riji od dvije do tri milje vazda nalaze samostani. 
Kako u čitavoj Rusiji ili Moskoviji nema škole, niti 

drugoga načina za učenje jezika, nego što se podu- 


čava u manastirima, to se između tisuću 


ljudinađetekjednobiće, koje umije 
čitatiili pisati 

Kobenzel dobro opaža, kako se pravoslavni Rusi 
naročito ističu vršenjem vjerskih i crkvenih obreda. 
Oni da drže više do obreda nego katolici (magis 
ceremoniosi quum nos catholici), Pri svetoj misi 
služe se svećenici odorama sličnima . katoličkima 
(vestimento nostro simili), Njihova misa traje dulje 
nego dvije katoličke, a čita se slavenskim. jezikom 
(linqua vulgari), Vazda pomažu po dva do tri đa- 
kona, koji bez prestanka pjevaju sa »Gospodi po- 
miluj« sada opet uzdišući »Alleluja, Alleluja«, 
Jednako i mazočni narod pjeva neprekidno, križa- 
jući se znakom sv. križa, Rabe kandila i slike, pa 
i sve drugo poput katolika (instar catholicorum), a 
posebice služe se posvećenom vodom. Na koncu 
(mise) dijeli svećenik stanovite komadiće kruha, 
koje narod s velikim počitanjem prima, pa ih nosi 
kućama da bar mrvice razdijele među one, koji 
nijesu pri misi bili, U manastirima se dnevice u 
zoru čim se pijetli jave, čita sveta misa, kojoj sami 
muškarci pribivaju. Mnogi od gorljive pobožnosti 
probdiju noći zajedno sa samostancima, koji svaki 
dan pjevajući psalme Boga slave, tako te jedni odi- 
laze a drugi iza njih dolaze, Kobenzelu udarile su 
osobito u oči svečanosti i procesije na dan Bogo- 
javljenja 6. siječnja. Kad je. on godine 1676, na taj 
blagdan boravio u varoši Dorogobužu (civita- 
tem Drogobursam), gledao je sam takvu procesiju, 
Ma da je toga dana bila prežestoka zima, ipak je 
čitavo svećenstvo s narodom izašlo iz varoši 
te je noseći krstove i zastave pošlo k obali rijeke 
Dnjepra, gdje su govorili mnoge psalme i molitve 
više od jednoga sata, Kobenzelu su rekli, da tako 


čine na uspomenu krštenja našega Spasitelja u ri- 


jeci Jordanu, 


Govoreći o upravi ruske pravoslavne crkve kaže 
pisac, da joj na čelu stojimetropolita, kojemu 
su podložni svi episkopi i sav kler, i koji je njima 
cno, što katolicima rimski papa. Metropolita ne 
poriče, da je zavisan od patrijarhe u Carigradu, ali 
je posve izvjesno, da među njima imade malo spo- 
razuma i ljubavi (parvam inter ispsos esse corres- 
pondentiam et affectionem), jer je jedan podanik 
Turčina, a drugi Moskvićanina, a ti su vladari me- 
du sobom veliki neprijatelji, Taj moskovski metro- 
polita obdržava pojedinih godina sinode, na 
koje moraju doći svi arhiepiskopi i episkopi, Bo- 
raveći u Dorogobužu (Drogobursae) sam je Koben- 
zel vidio nekoliko njih, koji su se vraćali od metro- 
polite u Moskvu. Nosili su pred njima pastirske 


palice, kao što se nose krstovi pred papinskim po- 
slanicima; pratilo je pak pojedine biskupe nekoliko 
kaluđera, a onda po pet ili šest službenika, Nikad 
se ne uzima za biskupa nego jedan od kaluđera, 
koji se stoga još više trse uzorno živjeti, da bi 
mogli polučiti to dostojanstvo, Kako su piscu kao 
posve izvjesno tvrdili, mnogi su od tih kaluđera 
tako ljubavi i službom Božjom usplamtjeli i pla- 
nuli, da su i živi i mrtvi čudesa stvarali, pa su ih 
poslije za svece proglasili (et tales postea canoni- 
zantur). 


Kobenzel ne može da dosta nahvali pobožno i 
kršćansko življenje pravoslavnih Rusa, Ceste i 
kuće njihove prenapunjene su krstovima i ikonama 
majke Božje i svetaca, Svaki svoj rad i poslovanje 
započinju zazivljući presveto Trojstvo, i to tako 
gorljivo i pobožno, da se jedva vjerovati može, 
Nitko ne izilazi iz kuće i ne ulazi u nju, da se ne 
pokloni podobi krsta ili majke Božje, pred kojima 
u sobama i komorama gori vječito svjetlo. Tada se 
križaju i neprestano govore »Gospodi pomiluj«. 
Prije nego tu ceremoniju obave, niti se medjusobno 


. pozdravljaju niti govore. Pa i prije, nego sjednu za 


stol, često se križaju, Pa i sam veliki knez svaki 
put se prekrsti, prije nego uzme komadić hljeba 
i popije čašu napitka,  Kobenzel se je tomu živo 
čudio, kad je s njime sjedio za stolom, Prolazeći 
ulicama kraj manastira i crkvi klanjaju se svakomu 
križu i kipu; mnogi njegovi pratioci sjašili bi s konja 
ili izašli iz kola, pa bi padali na koljena, te bi se 
po tri put prekrstili i govorili »Gospodi pomiluj, 
Gospodi pomiluj«, Kad dolaze pred crkvu, u kojoj 
se govori misa, ne idu dalje već ulaze u crkvu, da 
pribivaju misi, pa pregibaju koljena udaraju gla- 
vama, bliže zidove, naročito pak, kad se podiže i 
nosi presveto otajstvo, Njegov pratilac knez Di- 
mitrija Alemon nije nikad primao hrane, dok nije 
bio pri svetoj misi. Sam Kobenzel gledao je pred 
crkvom, kako su Rusi sve to pobožno vršili u crkvi. 
U samu crkvu nije ulazio da ne bude dionikom 
šizme, a i zato, što ga bijaše knez Dimitrije opo- 
menuo, da svi ne gledaju dragovoljno inovjernika 
u svojoj crkvi, 


Uz samo vršenje obreda iznosi i to, kako oni 
mnogo poste, Glavni post njihov je kroz čitavu ko- 
rizmu, koja je u njih za jednu sedmicu dulja nego 
kod katolika, Tada ne jedu ništa kuhano, osim ako 
je možda tko radi lošega zdravlja prinuđen, da se 
služi kuhanom hranom, Jednako rade kroz čitav 
advent, pa to zovu postom sv, Filipa. Tako isto 
poste u sedmici prošnja, i onda u polovici kolo- 
voza, Onaj post zovu Petrovskim postom, a ovaj 
postom blažene djevice Marije, 

Prikazavši ovako vjerske i crkvene prilike u 
Rusa kaže pisac, da se iz svega toga može očito 
razabrati, kako bi vrlo laka stvar bila, 
da se snjima poluči sloga (concordare), 
naročito kad bi se to rađilo pomoću 
zgodnih osoba (medio idonearum  persona- 
rum), koje bi već u prvom početku znale prosuditi, 
što se činiti može, a ne što bi se činiti moralo, 
Treba malene dojiti mlijekom, kako je činio sv, 
Pavao u svojim novijim crkvama, 

Premda je Kobenzelu bila poglavita svrha, da 
biskupu Draškoviću prikaže, kako bi se lako 
dala postići unija pravoslavne Rusije s katoličkom 
crkvom, ipak on još potanko pripovijeda, kako je 
u Rusiji ii Moskoviji živio, i kako se je s njim 
ondje postupalo, Posebice opisuje potanko, kako je 
cn sa svojom družinom bio primljen od cara i ve- 
likoga kneza, i šta je sve vidio prigodom audijen- 
cije u Možajsku, I tim kao da hoće utvrditi sprem- 
nost Rusije za uniju. 

Već bi spomenuto, da je Kobenzel sa svojom 
družinom (u sve 30 osoba) došao u Rusiju ili Mo- 
skoviju na početku adventa, dakle oko 27, stude- 
noga 1575, Čim je prešao granicu, namah je po ta- 
danjem običaju javio caru i velikomu knezu Ivanu 
IV, Vasiljeviću, da je stigao i zamolio ga je za što 
skoriju audijenciju. Na to je primio odgovor, da bi 
. ga car vrlo živo želio vidjeti i zagrliti kao posla- 
nika svoga predragoga i nada sve cijenjenoga brata, 
izabranoga rimskoga cara; ali budući da je od svo- 
iih predaka preuzeo da se kroz čitavo ono sveto 
vrijeme (adventa i Božića) ne radi drugo, nego 
samo pohadja sveta mjesta i u njima vrši pobož- 
nost, ne može sada ni on drugo činiti, Ali čim minu 
bažićni blagdani, on će ga pozvati i primiti u audi- 
jenciju, te će sve učiniti, što bi njegova ljubav 
prema carskomu veličanstvu zahtijevala, U to bi- 
jaše se Kobenzel nastanio u pograničnoj varoši 
Orši, odakle je poslao teklića k palatinu u S m o- 
lensk, grad udaljen od Orše 26 milja. Tekliću 
je bilo najaviti njegov dolazak, te zamoliti pala- 
tina, da ga primi i povede pred lice velikoga kneza. 
Čekajući dotle u Orši primio je već treći dan po- 
voljan odgovor iz Smolenska, O daljem boravku u 
Rusiji piše Kobenzel doslovce ovako: 

»Pošavši dakle iz Orše stigoh nakon nn 
milja na odredjeno mjesto, Sutradan oko sunčana 


ishoda zatekoh tu jednoga plemića sa 30 kola ili 


kočija, jer toliko sam ljudi uza se imao, Taj me 
dočeka s najvećim počastima, te mi reče u kratko, 
kako je primio zapovjed, da me prati i dvori, kako 
se samo može bolje u onim krajevima. Stoga će 
mene i moje stvari prenijeti u one kočije, a moja 
će povratiti, Neka podjem s njim veselo, te ne vo- 


dim nikakve brige, jer će on sve potrebito meni po- 


davati, kako to mjesta i vrijeme dopuštaju, Za to- 
liku dobrohotnost zahvalih se velikomu knezu, te 
učinih ono, što mi bješe rečeno. I tako prevalismo 
prvi dan šest milja, a drugi četiri, Tu mi dodje u 
susret gore rečeni knez Dimitrija, praćen od 100 


konjanika i brojnih kola, te me primi vrlo svečano. 


Opetovao je često, kako je njegov gospodar: oso- 
bito rado dočuo za moj dolazak, pa je poslao 
njega, da mi podje u susret i da me dovede k 
njemu opskrbivši me potrebitim stvarima, Ja mu 
uzvratih i odgovorih, i na to se popesmo na kola, 
te prodjosmo kroz Smolensk, koji je grad po veli- 
čini jednak Rimu, i kojim po sredini teče Dnjepar, 
I toga dana prevalismo šest milja, sutradan pak 
14 od Dorogobuža (Dragobursa). Tu zadr- 
žasmo se čitavih 50 dana radi gore spomenutog 


«uzroka, naime radi pobožnosti velikoga kneza, I 


kad smo tu osam dana boravili, poslala je njegova 
visost (veliki knez) svoga dvorskoga meštra, koji 
se zove Nikita Romanović, s drugim knezom od 
svoga tajnoga vijeća i kancelarom, a u pratnji broj- 
nih boljara, koji su svi bili odjeveni u latak satkan 
od zlatnih i srebrenih niti, i (ukrašen) samurovim 
krznom, Njihova je poruka bila, kako se veliki knez 
zahvaljuje njegovu carskomu veličanstvu, što je 
mene k njemu poslao, izvinjujući se, što me radi 
gore spomenutog uzroka smjesta primiti ne može 
i bodreći me da se strpim, dok me njegova visost 
k sebi pozove, Na to sam ja njima kao drugim 
komisarima uzvratio i odgovorio, zamolivši ih, da 
bi po svojoj mogućnosti moju audijenciju pospje- 
šili, Oni su to obećali, te su se opet knezu povra- 
tili. Nakon osam dana pisao mi je (veliki knez) 
vrlo dragocjeno pismo, koje je u jezgri isto sadr- 
žavalo, što su prije poslanici govorili, da bi me 
naime rado namah htio k sebi pozvati, ali budući 
da to radi već izloženog uzroka biti ne može, neka 
budem dobre volje i strpljiv, jer da će me poslije 
bez ikakva odlaganja pozvati, te se pobrinuti, da 
me što moguće brže otpremi, Pridao je također i 
druge premilostive ponude«, 

»Njegova je visost već to učinila radosno, pa 
kad sam ja dalje pošao, te od nje bio udaljen tek 
tri milje, poslala mi je po jednomu od svojih dvo- 
rjanika na dar jedna kola i jednoga lijepoga konja, 
opremljena krznom bijeloga medvjeda i mekim per- 
zijskim sagom, javivši mi, da me očekuje, da bi me 
se brzo mogao očima nagledati, Ja se za to zahva- 
lih, na što je (dvorjanik) učinio, da podjem pred 
njim sa više od 100 kola! Pošto sam tako opet 
dvije milje napredovao dođoše mi u susret tri ti- 
suće konjanika prekrasno opremljenih, koji su pra- 


tili tri komisara, poslana od njegove visosti, da me 

prime, Prvi od njih zazvavši sveto Trojstvo reče 
meni, kako mu je njegova visost zapovjedila, neka 
me pita, u kakvom je zdravlju njegov predragi i 
vrlo cijenjeni brat, izabrani car rimski, Drugi me 
je istim načinom pitao, kako mi je godilo na pu- 
tovanju, Treći je poslije izjavio, kako mu je veliki 
knez naredio da se pobrine za moj konak (stan), 
i da će to brižljivo učiniti, Pošto sam njima odgo- 
vorio, kako se pristoji, krenuli smo dalje, te su me 


odveli u stan, koji je bio dosta udobno uređen, Tu: 
mi je namah onaj treći komisar javio, kako je ve-_ 


liki knez za mene odredio mnogo hrane, koja bi 
bila dostatna ne samo za 30, nego i za 300 osoba, 
One večeri i slijedećega dana izvršeni biše ondje 
različiti poslovi. Trećega dana zatim rečeni komi- 
sari odvedoše me k velikomu knezu (u Možajsk), 
gdje nadjoh sve ulice prepunjene narodom, a ispred 
kaštela dvije tisuće opremljenih puškara, i poslije 
isto toliko iza prvih vrata kaštela. U prvoj kući 
zatekoh oko 500 boljara, u drugoj malo više, a u 
trećoj dvostruko više, Svi ovi prvi, drugi i treći 
boljari bili su obučeni u dragocjene zlatne haljine 
i samurova krzna, U posljednjoj kući ili komori 
dođoše preda me tri velike osobe, koje me pove- 
doše pred kneza, Uza nj bila su u sve 24 vijećnika, 


sjedeći njih 12 s desne i toliko isto s lijeve strane, - 
Kad sam se već približavao knezu, jedan od. vi-: 


jećnika ustavši reče njegovoj visosti: »Veliki care, 


kneže i gospodaru (ovako ga uvijek zovu), posla- 


nik tvoga predragoga i vele cijenjena brata Maksi- 
milijana, izabranoga imperatora rimskoga čini tebi 


svoj poklon«, I dok je on tako govorio, ja sam se 


spustio na koljena, Kad sam to obavio, veliki je 
knez mene zapitao, u kakvom je zdravlju njegovo 
veličanstvo, na što sam mu odgovorio, da sam ga 
ostavio u najboljem zdravlju. Iza toga pitao je, 
kakove mu stvari donosim, Ja sam odgovorio, da 
sam donio pismo, koje sam njemu i predao zajedno 
s darom poslanim od njegova veličanstva, a to je 
bila jedna medalja, ukrašena sa 52 dosta velika 
dijamanta, na kojoj je bila namještena jedna car- 
ska kruna, vrijedna najmanje osam tisuća krunaša 
(mletačkih dukata), Na to mi je dao znak, da dalje 
govorim, Ja sam to činio gotovo kroz čitav sat, 
kako je to zahtijevao moj. poslanički naputak, 
koji je sadržavao šest poglavlja od velikoga za- 
mašaja, Knez dao si je sve od riječi do riječi pro- 
tumačiti, a na to mi je pružio ruku te me ponudio 
da sjednem na stolicu, koja je bila najotmjenije 
ukrašena, i koja je bila nasuprot njemu namje- 
štena, Prizvavši napokon moje. drugove podao. je 
i svakomu od njih ruku, Kad je to bilo. izvršeno, 
pozvao me je, da bi s njime blagovao (panem man- 
ducare), Ja mu se za to i za druge milosti zahvalih«, 


»Poslije toga (audiencije) odveli su me prvi moji 
pratioci u neku sobu, gdje sam ostao neko po sata, 
kad su me pozvali k stolu kneževu (na ručak). Na- 
šao sam ga kako već sjedi presvukavši svoje odi. 
jelo, Prije je naime imao na sebi neku kabanicu ili 
carski palij, zajedno s krunom na glavi, koja se je 
vrlo slično činila papinskoj kruni, a u ruci držao 
je žezlo. Dragocjenijih i ljepših stvari nijesam 
vidio u životu. Prošle godine vidio sam krune ili 
mitre presvetoga oca našega (pape), koje mi je 
u Anđeoskoj tvrđi (in castro s. Angeli) pokazivao 


tamošnji podkastelan gospodin Malvaggi, Vidio. 


sam također krunu i sve odore katoličkoga kralja 
(španjolskoga), jednako i velikoga vojvode od 
Toskane, onda mnoge stvari francuskoga kralja, 
kao i našega cesarskoga veličanstva, tako u kralje- 
vini Ungariji, kao i u Češkoj i drugdje. Neka ipak 
vjeruje vaše presvijetlo gospodstvo u istinu da se 
sve ovo s onim, što sam ovdje vidio, ni u najma- 
njoj česti ne može usporediti. Čitava kabanica bila 
je urešena dijamantima, rubinima, smaragdima, i 
sličnim predragocjenim kamenjem, u veličini ora- 
ha, tako te sam se čudio, kako može da podnese 
toliki teret, Po rodu stariji sin sjedio je na desno, 
iednako obučen, samo što je njegova kruna bila 
položena na stalak, te nije držao u ruci žezla, već 
očev štap. Povodeći se za ocem ispitivao me je 
sličnim riječima kao i otac, Kod stola imali su odi- 
jelo od dlakaste crvene svile, a ukrašeno najskupo- 
cjenijim draguljima; krune njihove bile su polo- 


žene na stalak, a mjesto njih imali su na glavi. 


sianovite kape izrađene na grčki način, a na sva- 
koj bio je po jedan rubin velik kao jaje, koji su 
sjali osobito u mraku kao dvije zapaljene baklje. 
Oni su sami sjedili za svojim stolom; ja sam imao 
zasebni stol udaljen od njihova po prilici jedan 
korak, Dvorilo je 100 sluga, od kojih su pojedini 
vazda toliko zdjelica: donašali, sve od najčišćega 
zlata izradjene. Od tih su samo po tri u jedan mah 
na stol metali, te je knez jednu za sebe pridržao, 
drugu sinu dodavao, a treću meni slao. Jednako 
je činio kad je htio da pije, pa mi je (šaljući čašu 
s napitkom) po napojniku (per pocillatorem) do- 
glašivao: »Ivane, veliki car, knez i gospodar poda- 
jet« (Johannes, magnus caesar, princeps et domi- 
nus tibi mittit), Druge zdjelice (i čaše) dao je raz- 
dijeliti među moje drugove, koji su tomu ručku 
pribivali, kao i među svoje službenike, kojih je bilo 
dvije stotine, te su po njegovoj zapovijesti sjedili 
za trima drugim stolovima. Gozba trajala je punih 
šest sati, a pri zaključku, kad smo već poustajali, 
dao je veliki knez meni i svakomu od mojih dru- 
Sova, vlastitom rukom po jednu čašu napitka, Uči- 
nivši mu.na to poklon s velikim štropotom i nebro- 

jenim svjetiljkama odvedoše nas u naše svratište, 
Tu je trebalo opet jesti s našim pratiocima i osta- 
lom gospodom sve do zore, I tako se je svršila prva 
audiencija«, 

»Prigodom druge audiencije, koja je bila namah 
sutradan oko devet sati, doveli su nas pred velikoga 
kneza, kojemu smo počast iskazali kao i prvi dan. 
Zapovjedio mi je da sjednem, a na to mi je govorio 
onako po prilici, kako je razumio moje poslanstvo 
(poruku), i kako je petorici svojih poglavitih sa- 
vjetnika povjerio za zadaću, da bi s menom o tom 
poslu raspravljali, I neka ja ne uzmanjkam, da se 
o svemu s njima sporazumijem, kako i on sam želi, 
iza toga otišli smo u neku stanovitu kuću ili ko- 
moru, gdje smo kroz čitava tri sata vijećali, te se 
s Božjom pomoći u svemu složili prema pisanoj 
instrukciji njegovog carskog veličanstva.  Svršivši 
to ustala su rečena gospoda savjetnici rekavši mi, 
da će poći pred kneza, te mu traktat priopćiti, pa 
će onda obavijestiti o mišljenju njegove visosti, 
Ja sam se njima zahvalio, i tek što sam pol sata 
čekao, oni su se vratili te mi ukratko javili, da je 
knez čitav traktat (ugovor) odobrio, kako ću to 
sutradan iz njegovih usta čuti, Kad su me dakle 
sutra rano k njemu doveli, on mi je osobno o pogla- 


vitim stvarima ovako govorio: »Budući da je tebe 


moj predragi i nada sve cijenjeni brat k meni po- 
slao, te sam po tebi poruku razumio, saznao sam 
takodjer od mojih velikih bojara, što si s njima uta- 
načio, Stoga reci istome bratu mojemu, da sam po- 
svema riješio i odlučio ustrajati i nastaviti s njime 
u započetom prijateljstvu i bratimstvu, sa svima 
mojima u sve vijeke, kako je to također nekad či- 
nio moj gospodin i otac s njegovim ocem i djedom, 
s carevima Ferdinandom i Maksimilijanom, I stoga 
kako je rečeni brat moj poslao k meni svoje veliko 
poslanstvo, neka na to nagovori i skloni papu rim- 
skoga, kralja španjolskoga i ostale kršćanske po- 
tentate, pa će tim učiniti veliku blagodat kršćan- 
skomu svijetu (rempublicam Christianam), Udije- 
lilo to sv. Trojstvo jedan Bog, Amen«, Kako si sve to 
mogao od mojih velikih bojara potanko razabrati, 
kojima moraš vjerovati kao i meni samomu, pa da 
se vaš sporazum o utanačenju (super tractatum) 
uzmogne što točnije i brže provesti i udjelotvoriti, 
šaljem i ja k njegovu veličanstvu knezu Zahariju 
(Ivanovića) Sigorskoga i Andriju Aroibaševa (ti su 
sjedili između onih 24 savjetnika, pa su čuvši 
svoja imena spominjati ustali 1 pokorno se naklo- 
nili prema njemu) moleći, da njegovo carsko veli- 
čanstvo njih brzo namiri i natrag pošlje, Budući da 
je naše bratinstvo već obilato utvrđeno, moći ćemo 
jedan drugomu prilježno šiljati mala, veća i velika 
poslanstva, Tako i ja sad uzvraćam| poslanicima nje- 


govom veličanstvu, kojemu ćeš isporučiti mnogo 
pozdrava s mojom preporukom«, Napokon iza 
svega toga dao je meni i mojima donijeti po dvije 
čaše medovine, pa ih je svojom rukom jednu za 
drugom dodavao, Mi smo ih iskapili, premda smo 
još na tašte bili, Tako me je pogostila njegova vi- 
sost, Na mojem odlasku poslao mi je na dar osam 
put po četrdeset samurovih koža, koje su u Beču 
svaku cijenili na 700 forinti, Suviše me je kroz ci- 
jelo vrijeme, što sam boravio u njegovoj državi, 
najobilatije gostio, tako te nisam platio ni obola, 
tek što sam dijelio napojnice službenicima, koji su 
me dvorili«, 
Opisavši Kobenzel ovako svoj boravak u Rusiji, 
a posebice na dvoru“velikoga kneza IvanalV, Vasi- 
ljevića, obazire se još u kratko na financijalne, voj- 
ničke i druge prilike u tom slavenskom carstvu. 
Osobito mu udara u oči ogromno blago ruskoga 


kneza, Još u varoši Možajsku divio se je mnoštvu 


pladnjeva, vrčeva, čaša, prstenja i raznog posuđa, 
kojega je u jednoj kući bilo nakrcano toliko, da 
taj teret ne bi mogli odvući ni na više od 30 bečkih 
kola, A koliko.ima zlata, srebra i dragog kamenja 
tek u glavnoj riznici (u Kremlju) stolnoga grada 
Moskve? Tu ima blaga, gotovih novaca i drago- 
cjenog kamenja, da se ni prebrojiti ni procjeniti ne 
može, Već djed knežev nagomilao je u moskovskoj 
riznici za 300 kola zlata, srebra i gotova novca, koje 
je ugrabio, pošto je oborio i razasuo republiku u 
Velikom Novgorodu, Otac njegov svladao je 15 
kneževina, pa je sveukupno zlato i srebro, što ga je 
našao u javnim blagajnama, dao odnijeti u svoju 
očinsku riznicu, Sadanji knez učinio je jednako, 
kad je oborio dva carstva ili kanata, jedno u Astra- 
hanu, a drugo u Kazanju. Napokon je minule go- 
dine osvojio u Livonskoj znamenitu trgovačku va- 
roš Derpt (Dorpat) i Poznavu, i druga vrlo bogata 
mjesta, a nije vojnicima dao ni obola, već se je sve 
razdijelilo onako, kako su to Rimljani, iz početka 
bili navikli da rade, Uopće imade knez nebrojenih 
načina, kako da stiče novaca, On sam bavi se trgo- 
vinom u svima kneževinama, a ne plaća nikomu 
ništa, pače i poslanici i druga lica, koje običaje 
šiljati u svijet ne primaju ni obola, već moraju sami 
sve svoje troškove namirivati, Pače ni vojnici kad 
idu u rat i kad se iz njega vraćaju, ne primaju ni- 
kakve plate, već moraju svaki polazeći u boj i vra- 
ćajući se davati po jedan groš, kao i oni, koji kod 
kuće ostaju, tobože, da bi se moglo ustanoviti bro- 
jem, koliko ih pošlo na vojsku, koliko se je s nje 
povratilo, a koliko je u opće kod kuće ostalo. Ko- 
benzelu pripovijedali su Nijemci, Moskvići i Po- 
ljaci, koji su se dali u službu velikoga kneza, da on 
može kadgod hoće, za 14 dana staviti na bojno 

polje 300.000 konjanika, a povrh toga još 100.000 
najsavršenijih pješaka s puškama, i onda 100.000 
pješaka, koji se bore lukom i strijelicama, Stvar 
se čini gotovo nevjerojatna, ali su oni to najsveča- 
nije potvrđivali, Još su me obavijestili, da cigla u 
četiri mjesta imade dvije tisuće velikih topova zmi- 
jača (colubrinarum) i nebrojene druge ratne spra- 
ve, pa da su neke od njih za čudo duge i tako pro- 
strane da i stasit čovjek ne može doseći njihove 
visine, K tomu svemu imadu i potrebitu municiju, 
Među inim pripovijedao je jedan Nijemac, koji je 
pribivao podsadi Plocka, da se to vanredno utvr- 
đeno mjesto nije moglo održati ni tri dana, već je 
za kratko vrijeme bilo sa zemljom sravnjeno. Za 
bombardiranja toga grada vidjelo se je, kako se 
je nebo sa zemljom pomiješalo, 

Država velikoga kneza duga je 600 milja, a ši- 
roka 400, Imade nebrojene velike rijeke, kao što su 
velika i mala Dvina, i Narva, zatim Volga, Don i 
Dnjepar. Sada snuje o tom, da podigne stanovite 
solane prema Livonskoj i Litvi, odakle će moći 
svake godine dobivati jedan milijun zlata, To će 
biti na ogromnu štetu Francuske, koja je dosad 
u onim krajevima svoju sol raspačavala. Veliki knez 
nadalje izvaža ogromno mnoštvo žita u kraljevine 
Švedsku i Dansku, kao i u ostala susjedna mjesta 
prema Hvalinskomu i Crnomu moru; jednako šalje 
u tuđinu veliko obilje željeza, voska, nadalje loja, 
sve vrsti drvlja, pepeljike i sve vrsti krzna u veli- 
kom obilju. Nije potreban eksotičnih stvari, jer 
svega ima kod kuće, Uopće je on toliko i tako velik 
vladar, da se jedva vjerovati može, ako se ne može 
vidjeti budi sve budi djelomice. Naročito je velik 
radi pokornosti, koju mu iskazuju njegovi podanici. 
On s njima ne treba raspravljati o ovom ili onom 
poslu, već on vlada apsolutno, te se njegovi poda- 
nici smatraju sretnima, koliko god puta se desi, da 
za vladara svoga izgube ne samo imanje, nego i život. 

»Jedini su Poljaci, koji njegovu prikazu omalo- 
važuju, te ga preziru; ali on se njima smije i drži 
od njihove zemlje blizu 200 milja, a to se je zgo- 
dilo, da nije ni mača iz korica povukao. Stoga kad 
k njemu dolaze njihovi poslanici (oratores), po- 
stupa s njima kao s marvom (ut bestiae); to su i 
meni, kad sam onamo putovao, mnogi proricali, 
pače me donekle i sažaljevali. Ali neka mi vjeruje 
vaša prečasnost pod vjeru dobroga viteza, da se 
s menom ne bi ni u Rimu ni u Španjolskoj bolje po- 
stupalo, da me je njegovo veličanstvo onamo po- 
slalo, Međutim ipak ne mogu nijekati, da mi se 
često govorilo, kako se je njihov postupak (prema 
meni) razlikovao od onoga postupka, kojim su nji- 
hovi pređi svoje prijatelje traktirali«, 

Poslanicu svoju .završuje Kobenzel ovako: 


»Ovo sam htio da vašemu presvijetlomu gospod- 
stvu pišem o onom carstvu i njegovu vladaru. I kad 
sam to pisao, doznao sam za stalno, da su Litavci, 
vidivši sporost i neodlučnost njegovog cesarskog 
veličanstva (Maksimilijana), poslali k istomu mos- 
kovskomu knezu poslanike, da bi s njime utanačili, 
kako bi on svoga mlađega sina Fedora (Theodorum) 
dao za vladara, Taj će spor (između Poljske i Li- 
tve) mnoge preplašiti i mnoge za sobom povući«, 

»Ja bi za cijelo, ako njegovo cesarsko veličanstvo 
ne bi imalo ono kraljevstvo (Poljsku) i onu veliku 
kneževinu (Litvu), želio da ih ono samo prije sviju 
drugih zadobije, jer bi se (onda) za stalno sve ono, 
što sam gore rekao na početku, moglo oživotvoriti, 
I poslije toga imali bi najsigurniji 
mir s Turčinom,ili što veču zgodu da 
nanjzaratujemo, budući da taj Moskvićanin 
ne bi njime ostao na miru ni jedan dan, da ne ka- 


žem godinu. Možda nam Božje veličanstvo hoće 


već napokon ovim načinom pomoći, te od onoga 
tiranina osloboditi, Usporio to gospodin Bog, koji 
neka održi i čuva što dulje vaše presvijetlo gospod- 
stvo, kako ono samo želi«, 

I poslije biskupa Jurja Draškovića bilo je Hr- 
vata, koji su se živo zanimali za veliko carstvo 
rusko i njegove prilike, Ta tko nakon opsežne mo- 
nografije V, Jagića o Jurju Križaniću ne 
pozna gorku sudbinu toga velikoga prijatelja ru- 
skoga naroda? Ali bilo je također Hrvata, koji su 
u Rusiji bolje prošli od Križanića, Među te spada 
mlađi suvremenik njegov senjski biskup Seba- 
stijan Glavinić (1630.—1698.). Živući na 
dvoru cara i kralja Leopolda I, u Beču (valjda kao 
kapelan) izabran bi za člana poslanstva, koje je 
car Leopold I, prvih godina svoga vladanja poslao 
k tadanjemu ruskomu caru Alekseju. To je poslan- 
stvo boravilo u Rusiji gotovo 12 mjeseci, jer ga je car 
Aleksej zadržavao i za pravo internirao, Vodili su 
to poslanstvo god, 1661, i 1662. dvorski komorski 
vijećnik Augustin Mayern barun Mayerberg i nu- 
tarnjo-austrijski vladin vijećnik Horatio Gugliel- 
mo Calvucci, Nakon povratka iz Rusije napisao je 
i izdao Mayern spis »Iter in Moscoviam.,, des- 
criptum ab ipso Augustino libero barone de Mayer- 
berg (god, 1679.), I Sebastijan Glavinić napisao je 
izvještaj »S. Glavinich, RelatiodeRebus 
Moscoviticis«, koje međutim nije štampano, 
nego se kao rukopis čuva u nekadanjoj carskoj 
knjižnici u Beču sa signat; Nro, DCCCCXXXVII. 
Na temelju toga izvještaja izradio je ministar knez 
Ivan Ferdinand Porcia (i 1665.) u cara, da je Gla- 
vinića imenovao tumačem ruskoga jezika na svom 
dvoru, God, 1690, imenovao ga je opet Leopold 
biskupom senjsko-modruškim, Vj. Klaić, 

LISTAK. 


IMAMO LI KNJIŽEVNU REVIJU? 
(Jedno objašnjenje s novinama.) 


»Naša književnost se nalazi u stagnaciji, mi nemamo 
jedne književne revije, književnici nemaju gdje da štam- 
Paju svoje radove i t, d,, i t, d.« — to su vječite tužaljke i 
»krikovi iz ponora«, koje susrećete u našim dnevnicima, 
Tko piše te tužaljke i tko to kriči iz ponora? Oni, koji u 
književnosti ne znače ništa i koji ne mogu ništa pridonijeti 
poboljšanju naše književnosti Pišu novinski reporteri 1 
nekoliko naših dnevnika, a pišu samo zato, po svoj prilici, 
da bi publika pomislila, kako je zbilja šteta, da ti »knji- 
ževnici« nemaju gdje da objave svoja »djela« i, eto, tako 
mora da i nadalje postoji »stagnacija« u našoj književnosti, 

Ja drukčije ne mogu razumjeti na pr, onu demagošku 
tužaljku g. Dragana Bublića u »Jutarnjem listu« (16. IX. 
o, £.), Na čitava dva stupca dokazuje g. B., kako mi ne- 
mamo revije, kako je šteta, da je nemamo, kako. je treba 
stvoriti, kako će je stvoriti D, H. K. i t. d, Pa ipak.i nakon 
čitava ta dva novinska ispisana stupca vi ne znate, vi ne 
saznajete iz te afektirane tužaljke, šta hoće na kraju da 
kaže g, B, i šta on uopće razumijeva pod književnom re- 
vijom, Izgleda, da je njegov pojam veoma ograničen i da 
on malograđanski shvata književnom revijom samo list, 
koji izdaje Društvo Hrvatskih Književnika, Može biti, ne 
znam koliko, revija, ali kad ih ne izdaje D, H, K., one nisu 
književne revije, one se ne mogu zvati književne revije — 
to je izgleda zaključak mozganja g. B-a, a takav zaključak 
su, izgleda, stvorili i »Obzorovi« reporteri, kada su došh 
na namisao, da izdaju neke nemoguće »književne priloge«, 
da izliječe stagnaciju u našoj književnosti! Čovjek je čisto 
u neprilici, kada to sve čuje i čita, šta da kaže tim ljudima, 
koji se toliko brinu za književnost, a sami nisu nikakvi 
književnici niti imaju kao takvi kakva značenja, Pa zašto 
se onda ti ljudi pletu u književnost? — pitaće naivni či- 
talac, Ja držim, da tu može objašnjenje dati samo psiholo- 
ija. Ti ljudi, koji hoće da budu i književnici i novinari, 
kao književnici pasivni i impotentni, hoće u toj svojoj impo- 
tenciji da sugerišu publici, da nema ni književnosti niti 
književnih revija, jer u toj književnosti ni u tim revijama 
nema — njih, Bez njih i njima sličnih nema književnosti — 
to je eto njihov zaključak, Šta se tu može? Svako rasprav- 
ljanje u tome pogledu je nemoguće. Nas nimalo ne smeta 
ta njihova samoobrana, ali nas smeta njihova nesavjesnost, 
kada tvrde nešto, u što sami ne vjeruju i kada tu krivu 
tvrdnju hoće da sugerišu publici. Oni znaju dobro, da po- 
stoji jedna književna revija — »Vijenac« — u kojoj je sara- 
đivala i sarađuje većina naših književnika od značenja. 
Oni dobro znaju, da je »Vijenac« imao brojeva književno 
boljih i vrijednijih od najboljeg broja obnovljenog »Savre- 
menika«, Oni to veoma dobro znaju i suvišno je to njima 
dokazivati, Ali ne radi se o stvari, o ličnostima se radi. 
Njima ne minišu ljudi, koji se nalaze oko te revije i kojima 
ne mogu sugerisati svoje nevidljive odlike i eto zato oni 
fingiraju i nekakvo ignorisanje te revije, 

Nas to nimalo ne čudi, kada poznamo rad te gospode i 
vrijednost toga rada, Nas, naime, nimalo ne čudi njihova 
neprijaznost prema nama, ali nas čudi njihova nesavjesnosi 
i drskost, kada tvrde, da mi nemamo književne revije, Jer 
ta tvrdnja ne može se drukčije nazvati, nego nesavjesnom 
i drskom, Svak može kritikovati svaku reviju i upozoravati 


na njezine nedostatke, Mi dapače držimo, da uopće 
nema niti može biti jedna takva revija, koja 
nebiimalanedostatakasaknjiževno-umjet- 
ničkoga gledišta, Ali ti nedostaci ne ovise o ured- 
niku niti on sam može te nedostatke popraviti, Tko se 
imalo razumije u urednički posao to će mu biti lako 
shvatljivo, Reviju ne stvara urednik, reviju stvaraju sa- 
radnici — književnici, Ako oni ne pišu i ne šalju uvijek 
dobrih stvari, ne može ni svaki broj revije biti dobar, a 
kada su nemarni, onda urednik radi redovitog izlaska revije 
mora često, da, u oskudici boljih, iznese i slabijih stvari i 
slabijih pisaca. To se ne dešava samo danas i samo kod 
nas, nego se dešavalo uvijek i kod nas i na čitavome svijetu. 
Sve to znadu ili bi bar morali da znndu i ti reporteri, pa 
kada to znadu, kako onda mogu da pišu onako ženskaste 
lamentacije? Drukčije se to ne da shvatiti ni protumačiti 
nego zlobom, Ili je možda njihov razlog, što u našoj reviji 
nisu okupljeni svi književnici. Pa koja je to onda revija, 
koja je ikada okupila oko sebe sve književnike? Od 
Šenoe, kada je osnovan »Vijenac«, pa do danas nije kod 
nas uopće nikada postojala jedna revija, koja bi oko sebe 


okupila sve književnike, Uvijek su se stvarale i izdvajale 


pojedine grupe, koje su na temelju jednog kulturnog, knji- 
ževnog ili čak političkog programa osnivale nove i posebne 
revije, Tako osobito mlade sile i mladi pokreti. Proti ta- 
kovih pokreta i njihovih revija ne bi ni danas imao nitko 
ništa u slučaju, kada bi ti pokreti izlazili iz okvira jedne 
već postojeće i uvedene revije, Ali književnici dobro znaju, 
da je »Vijenac« jedna revija vanpartijska i da 
nema drugoga programa osim kulturno- 
književnoga: da objavljuje bez ikakvih ograda sve 
valjane književne sastavke, Ona nema drugoga kriterija 
osim književnoga, i ako igdje, tu je sloboda književnicima 
sasvim osigurana, Pa kad je tako, kako onda može netko 
tvrditi, da kod nas ne postoji već jedna književna revija? 


Plačljivi lamentatori vole obično upirati prstom na Srbe, 
Pa dobro, neka onda ti lamentatori stvarno dokažu, da je 
na pr, »Srpski književni glasnik« bolji od »Vijenca«, Neka 
samo dokažu, i mi ćemo opravdati njihove demagoške la- 
mentacije, Ima i u Beogradu književnih grupa, koje ne sa- 
rađuju u glavnoj svojoj reviji, pa ipak nitko ne tvrdi, da 
Srbi nemaju svoje književse revije, iako je broj saradnika 
te revije prilično ograničen. Naša revija je mnogo slobodnija 
od »S, K, Glasnika« i u njoj su sarađivali i sarađuju ljudi 
raznih i oprečnih kulturno-književnih uvjerenja. i 
programa, pa kako se onda može tvrditi, da kod nas ne po- 
stoji jedna književna revija? Mi razumijemo ipak tenor te 
zlobne tvrdnje. Mi poznamo ambicije stanovitih ljudi, koji 
bi se htjeli da poigraju urednika. Koliko li kod nas nema tih 
resuđenih i predestiniranih »urednika«! Ti nesuđeni »ured- 
nici« stvaraju onda društva i klike i na bučnim sjednicama 
dokazuju potrebu jedne nove revije. Ona njima treba za 
njihove ambicije i spekulacije, i da plasiraju te svoje spe- 
kulacije, oni hoće najprije da uvjere svu našu publiku, da 
mi uopće nemamo revije, jer nema njihove revije! A mi 
naprotiv znamo, da ima nekih opskurnih »revija«, koje 
uopće ne postoje na svjetlu, već samo u računskim knji- 
gama trgovaca i banaka, gdje besposleni mladići dižu neke 
subvencije i pretplate pod krinkom neke »književne revije«, 
a u stvari samo zato, da mogu nastaviti svoj prazni i bespo- 


213 


Godina III 


»VIJENAC« 


Knjiga V./8—9, 


slenjački život, Mi znamo, da ima nekih opskurnih »revija«, 
nekih nepismenih listića i tjednika, -koji se publici prezen- 
tuju kao neke književne revije, a u stvari nisu nego piska- 
ralačke spekulacije, u kojima neki pisari bez ikakva zna- 
čenja i talenta, obmanjuju naivnu publiku svojim mnemo- 
Sućim »senzacionalnim romanima« o gričkim vješticama, 9 
kaptolskim antihristima, o kavani korzo i o bankarskim 
tračevima, I eto, takvi nepismeni listići, takve piskara- 
lačke produkcije se predstavljaju publici kao neke književne 
revije, kao neka književnost! Pa ipak novinskim reporte- 
rima ne pada ni na kraj pameti, da raskrinkaju ta piska- 
rala, iako dobro znaju, da ta piskarala mogu samo šteto- 
vati i ugledu naše književnosti i ugledu naših književnika, 
Sve to tim bezimenim reporterima ne smeta, jer na koncu, 
šta se njih tiče ugled i interes naše književnosti! I kako 
oni mogu napadati te listiće, kad su oni tako blizi njihovu 
duševnom habitusu! Njih smetaju samo vrijedne i ozbiljne 
književne revije, njihovu ambiciju smeta samo prava knji- 
ževna revija, njih smeta »Vijenac«, jer većinom nemaju pri- 
stupa u tu reviju. Naša revija se ograničuje samo prema 
jednome; i to, prema nepismenosti, Sve osim nepisme- 
nosti, svi, osim nepismenih piskarala, imaju u nju pristupa. 
Ako ičim, tim se jedino može zaštititi ugled i naše knji- 
ževnosti 1 naših književnika, 

A nedostaci, kojih ima svaka revija, kako će se oni 
popraviti? Njih ne može popraviti sam urednik, niti bi ih 
moglo popraviti iks urednika, njih može popraviti samo 
stalna saradnja dobrih književnikaistalno 
slanje dobrih sastavaka, O kome dakle ovisi 
kvalitet svake revije, pa i naše revije? Samo o književ- 
nicima i njihovoj stalnoj saradnji, Mi nemamo nikakvih 
ograda, mi nemamo nikakvih drugih mjerila osim jedi- 
nog književnog mjerila, i kad je tako, onda su 
deplasirane sve lamentacije i svi krikovi iz ponora, Uti- 
šajte, gospodo, svoje bolesne uredničke ambicije; pretpo- 
stavite svoje sitne interese općem interesu književnosti; ne 
ispričavajte svoju jalovost zavaravanjem i obmanjivanjem 
javnosti; ne potkopavajte ono, što već ima korijena i vrijed- 
nosti i naša će revija još više da napreduje i još više da 
se digne, Od novinskih reportera mi ne tražimo nikakve 
potpore, mi ne tražimo od njih niti kakve saradnje, jer 
dobro poznamo njihovu vrijednost; ali imamo pravo i 
dužnost tražiti od njih, u interesu naše jedine knji- 
ževne revijeiuinteresu naše književnosti, 
da ne zavaravaju javnost s pričom, da mi nemamo knji- 
ževne revije, Naša revija postoji i prema tome postoji kmnji- 
ževna revija, O književnicima ovisi, o njihovoj dobroj i 
stalnoj saradnji ovisi, da se od »Vijenca« stvori jedna savre- 
mena, moderna i apsolutno dobra revija. Publika traži 
dobre književnike; a revije ne stvaraju dobre književnike, 
već dobri književnici stvaraju dobre revije, Vrata su sva- 
kome otvorena, jer je naše jedino mjerilo — književna vri- 
jednost, Dakle, mi imamo književnu reviju i dužnost je nas 
sviju, da tu jedinu našu književnu reviju izgrađujemo i usa- 
vršujemo, A ona se ne može izgraditi i usavršiti ni zavara- 
vanjem javnosti, niti demagoškim novinarskim lamentaci- 
jama, Ona se može izgraditi i usavršiti samo stalnom sa- 
“radnjom dobrih književnika, 1, eto, zato neka se novine i 
novinarski reporteri ne pletu u književnost, kad joj i onako 
ne mogu drugo nego da škode, Da, samo škode i književ- 
nosti i njezinu ugledu, Bez njihovih savjeta i bez njihove 
»pomoći« će bolje stajati i naša revija:a i naša književnost. 


' L Nevistić, 


OSNUTAK HRVATSKOGA SVEUČILIŠTA U ZAGREBU ! 
PRVI REDOVITI SLUŠAČI, 


Dana 19. listopada 1874, bilo je otvorena hrvatsko sveu- 
ćilište u Zagrebu, Taj se je dogođaj proslavio u Zagrebu 
vrlo svečanim načinom, Sastali se prvi naši ljudi iz cije- 
loga hrvatskog naroda, na čelu ovih biskup Josip Juraj 
Strossmayer, Dalmatince predvodio je rodoljub  Mihovio 
Pavlinović, a sabralo se i mnogo učenih ljudi iz raznih 
država evropejskih, da pozdrave naše novo sveučilište, 
koje će imati širiti plodove evropske prosvjete na bal- 
kanski poluotok, Prvi rektor hrvatskoga sveučilišta bio je 
povjesničar Matija Mesić, prvi dekan teološkog fakulteta 
bio je Juraj Posilović, kasnije biskup senjski, a konačno 
zagrebački nadbiskup, prvi dekan juridičkoga fakulteta bio 
je Dr. Stjepan Spevec, kasnije odjelni predstojnik za bo- 
Soštovlje i nastavu, a prvi dekan filozofskoga fakulteta bio 
je poznati pjesnik i naučenjak Dr. Franjo pl, Marković, 

Od svih tadanjih sveučilišnih profesora nema danas ni 


jednoga na životu, Posljednji je umr'o juridički profesor Dr, 


Luka Marjanović prije nekoliko godina, Od redovitih tada- 
njih sveučilišnih slušatelja imade nas još nekoliko na životu, 
sve starci od 69 do 80 godina, : : 
Evo. imena prvih redovitih slušatelja zagrebačkoga 
sveučilišta u zimskom semestru školske godine 1874./5, 


Teolozi: 


IV. godine, Jagatić Stjepan, r. 11, XI. 1850, u Luki 
(u župi Martinskoj vesi), Bio je doktor teologije, sarajevski 
kanonik i kasnije generalni superior Milosrdnih sestara u 
Zagrebu, (Vidi njegov životopis u »Katoličkom Listu« god. 
1901, br. 22. str. 249,), Umr'o je u Zagrebu 24, V, 1901. 

Matijević Ivan r. 26. XIL 1849, u Drenovcu, Bio 
je prefekt i ravnatelj požeškoga orfanatrofija i začasni 
prisjednik duhovnoga stola, Umr'o je 28, X, 1888, 

III, godine: Ožegović Matija, r. 12. IV. 1851. Bio 
je kapelan u Ivancu, gdje je i umr'o 18. Ill. 1882. 

Pudjak Ivan, r, 15, IIL 1851, u Dobrodolu (u župi 
Vugrovečkoj). Bio je župnik u Resniku i začasni prisjednik 
duhovnoga stola, Umr'o je 2, X. 1915, 

IL. godine: Hartman Stjepan, r. 19, XI, 1854, Bio 
je profesor na. preparandiji kod Milosrdnih sestara u Za- 
Srebu, Neko vrijeme bio je urednik »Hrv. učitelja«, izdao 
je »Školski zakon« i bio upravitelj in spiritualibus prebende 
sv, Križa u župi sv, Marka u Zagrebu. Umr'o je 24, X, 1908. 

Vukmanić Vatroslav, r, 21, VII 1855. Bio je 
župnik i podarciđakon u Kostajnici, Umr'o je 14, XI, 1924 

I, godine: Bedjanić Franjo, r. 23. III, 1853. Umr'o 
je kao kapelan u Dubravi 11. III, 1880, / 


: Pravnici: . : 

IV. godine: Bišćan Martin, r. 11, XI 1849, Umro 
je kao upravielj kotarskog suda u: Udbini, 

Bišćan Mihovil, r. 18. XII, 1851. Bio je doktor 
prava, Umr'o je kao bansko-stolni vijećnik u Zagrebu, 

Brusić Petar, t, 22. IIL 1849, u Vrbniku na otoku 
Krku. Umr'o je kao potpredsjednik banskoga: stola u Za- 
grebu : 

Cekuš pl. Dragutin, r, 5, IX. 1852. Umr'o je kao 
pravnik od upale pluća 9, I, 1875. u Zagrebu, 

Doma Stjepan, r. 21. X. 1849, umro rano, 

Domjanić Lacko, r, 30. V, 1852, Živi još kao umi- 
rovljeni kotarski predstojnik u Sv. Ivanu Zelini, 

Dukat Dragutin, r, 1852, Umr'o kao barski sa- 
vjetnik u Zagrebu 1921, Do». pi 

“Falkner Adolf, r, 2. IL 1853. Živi u Zagrebu kao 
umirovljeni bansko-stolni vijećnik, 

Gavez Slavoljub, r. 10. VIII 1852, Živi u Zagrebu 
kao umirovljeni bansko-stolni vijećnik, 

Golub Jaroslav, r, 28. III. 1853, Umr'o kao finan- 
cijalni perovođa u Zagrebu, 


Goriczay pl Julij, r, 21. IL 1842, u Varaždinu. 
Umr'o je kao auditor pukovnik u Budimpešti 8. VI, 1899. 
Mrtvo mu je tijelo prevezeno u porodičnu grobnicu u 
Štrigovo u Međumurje, 

Ilić Đuro, m 20, IX, 1851. Živio kao financijalni 
ravnatelj u miru u Zagrebu, gdje je i umr'o u travnju 1925, 

Jellačić Bužinski Oskar, r, 14, X. 1853. Umr'o 
je kao sudbeni pristav u Varaždinu, 

Keller Viktor, r, 1853. Umr'o kao kotarski sudac 
u Dol. Miholjcu, 

Kiss pl Donat, r, 13. VIII 1849, Umro je kao 
izvjestitelj kr, banskoga stola u Zagrebu 5. VIII 1905, 

Klaić Franjo, r, 7. IX. 1854, Bio je doktor prava, 
odvjetnik i javni bilježnik u Samoboru, gdje je i umr'o, 

Kovačević Janko, r. 30, XL, 1851, u Tišovcu u 
Žumberku, Bio je financijalni ravnatelj u Požegi, Umr'o je 
u Zagrebu 16. VII, 1924, 

Kušević Svetozar, r, 1852, Umro kao vijećnik 
sudbenog stola u Petrinji, 

Matejka Rikard, r. 29, XI, 
sudbeni pristav u Zagrebu, ' 

Matić Andrija, r 6. VIIL 1852. 
vijećnik sudbenog stola u Bjelovaru, 

Muha (kasnije Blašković) biskag ide: r. 8 
IL 1852, Živi kao umirovljeni kotarski predstojnik u Zagrebu, 

Radeljević Lazar, r. 3, VIII, 1850, Nijesam mogao 
doznati, što se s njime dogodilo, 

Svačko Florijan, r, 4, V. 1850, Posvetio se je no- 
vinarstvu. Radio kod Pozora (Obzora). Potpuno je izgubio 
vid, Zadnje je vrijeme živio u Koprivnici, 

Šajnović Stjepan, r. 25, V, 1852, Umr'o ka tajnik 
banskoga stola u Zagrebu, 

Šiffer Alfred, r, 17, X1, 1850. Umro kao prem 
sudbenog stola u Varaždinu, . 

Šincek Janko, r, 14. IL 1850, Umro kao sudbeni 
vijećnik u Bjelovaru, z 

Šloser Klekovski 
Umr'o kao sudbeni pristav u Zagrebu, 

Špigelski Guido, r, 22, XI, 1852. Živi u Zagrebu 
kao umirovljeni Šapasifid tajnik, 


1851. Umr'o je kao 


Umr'o je kao 


Thodđorović Teodor vitez Schitzenbur- 
ški, r, 26, V. 1850. Bio vladin savjetnik u Sarajevu, kasnije 
bio austro-ugarski konzul u Pittsburgu u sjevernoj Americi, 
Umr'o je, 

Tuškan dlvan, r, 25, 11. 1848. Umr'o je kao vijećnik 
sudbenog stola u Varaždinu. ; 

III, godine: Barac pl Repenjski Vladimir, 
r. 30, IX. 1853, Umr'o je kao gradski senator u Zagrebu. 

Bauer Ladislav, r. 26. 1, 1851. 
vijećnik sudbenog stola u Osijeku, 

Barlović Stjepan Lovro, r, 8. VIIL 1852, Bio 
je narodni zastupnik u hrvatskom saboru u Zagrebu i u 
zajedničkom u Budimpešti za kotar Đakovo, Umr'o je. 

Belošević Antun, #. 9, XL 1851. Umr'o je kao 
sudac u Bosni, 

Bišćan Nikola, r. 6. III, 1853, Umr'o kao sudbeni 
pristav. 


Umr'o je kao 


dindesii r, 17. XI. 1853. | 


Brodsky August, r. 3, VIL 1852, u Križevcima, 

Živi u Zagrebu kao financijalni ravnatelj u miru, 

Chavrak pl Letovanički Levin, rr 12 IIL 
1852, Bio je odjelni predstojnik najprije za bogoštovlje i 
nastavu, a kasnije za unutarnje poslove (podban), Umr'o je 
u Zagrebu, 

Dešković Petar, r, 23, IX, 1853. Umr'o u Dalma- 
ciji mlad, 

Gjorgjević Milan, r. 
njemu ništa poznato, 

Gjurkan Skender, m 26, IL 1844, 
gradski tajnik u Zagrebu, 
. Gršković Gjuro, r, 10, X, 1851, Bio je gradski 
vijećnik u Karlovcu, gdje je i umr'o 4, IL 1925, 

Hadrović Koloman, r, 13, VI, 1854, Umr'o mlad 
kao pristav kod gradskoga poglavarstva u Zagrebu, 

Hinković (prije Moeser) Hinko, r, 11, IX, 1854, 
Živi kao odvjetnik u Zagrebu, Isticao se mnogo u poli- 
tičkom životu, 

Ivandija Josip, r. 20, X, 1852. Bio je odvjetnik i 
narodni zastupnik u Petrinji, gdje je i umr'o, 

Kešer Antun, r. 11. 1, 1851, 
Čazmi, 

Kiss pl Oskar, r, I, VI, 1853, Umr'o je kao odvjetnik 
i javni bilježnik u Varaždinu, 

Kotur Dušan, r, 14, II, 1853. Umr'o mlad. Ostavio 
zaklade raznim prosvjetnim zavodima, 

Kršnjavi Dragutin Josip, r. 17, [I], 1851. Živi 
kao umirovljeni podžupan, 


29, IX, 1845, Nije mi_ 2 


Umr'o je kao 


Živi kao odvjetnik u 


Liščić Đuro, r, 28, X, 1852. Umr'o kao sudb, pristav. 
Majcen Ljudevit, r, 1851, Umr'o je kao odvjetnik 
u Krapini, 


Mallin pl, Teodor, r, 
savjetnik u Zagrebu, 

Mlinarić Stjepan, r. 18. XL, 1851. Umr'o je kao 
javni bilježnik u Zagrebu 24, I, 1905, 

Nedeljković Jovan, r. 1850, Zakaluđerio se i bio 
neko vrijeme vojnički kapelan na Rijeci, Umr'o, 

Obajdin Ivan, r, 1851, Umr'o kao kotarski sudac 
u Novom Vinodolskom 1, X, 1895, 

Paulić Franjo, r. 29, VI. 1851. Živi u pan kao 
umirovljeni financijalni nadsavjetnik, 

Petaj Petar, r. 1850; Živi u Zagrebu kao umirovljeni 
bansko-stolni vijećnik i odvjetnik, 

Petranović Nikola, r. 20, X, 1848, u Delnicama, 
Bio sudbeni pristav, Umr'o je, 


1854. Umr'o je kao banski 


Petrović Lazo, r, 26, II. 1853, Nije mi o njemu ništa 
poznato, 

Riesel Stjepan, r. 4, VIIL 1852. Umr'o kao sudb 
prislušnik u Vinkovcima oko god, 1878, 

Rikl Mavro, r. 16. V, 1853, Umr'o kao kot, pristav. 

Savić Lazo, r. 18, IV.- 1852, Umr'o kao vijećnik 
sudbenog stola u Gospiću, 

Schiebel Adolf, r. 20. III. 1851, Živi kao umirovljeni 
Sradski vijećnik u Požegi, 

Semitekolo Ivan, r. 4. VII, 1849, Bio bansko-stolni 
vijećnik, Umr'o je. 

Spadoni Rok, r, 16, VIIL 1851. Umr'o kao odvjet- 
nički kandidat, 

Šatrak Josip, r, 
nički perovođa, 

Šćrbak Ivan, r. 16. V. 1847, Živi kao odvjetnik u 
Koprivnici, 


12. III. 1846, Umr'o kao odvjet- 

Vragović Viktor, r, 22, XIL 1853, Umr'o 6, IX. 
1923, kao umirovljeni predstojnik sudbenog stola i odvjetnik 
u Petrinji, 

Vuchetich pl Skender, r, 21. X, 1854, Bio rav- 
natelj pošta i brzojava, kasnije veliki župan. 

I. godine: Anger Antun, r 3, VIIL 1854. Umro 
kao vijećnik sudbenog stola u Zagrebu, 


Bakalović Glišo, r. 25. I, 1854, Umr'o kao upra-* 


vitelj kotarske oblasti u Dvoru, 

Bajer Dragutin, r, 13, XII. 1853. Umr'o kao kotarski 
sudac u Petrinji, 

Barabaš pl. Ljudevit, r, 7. VIIL 1850, Umro kao 
kot, predstojnik. 

Bell Dragutin, r, 14, IX, 1854, Živi kao umir, vi- 
jećnik sudb, stola u Požegi, 

Benčić Adolf, r, 24. XII, 1854. Umro kao vladin 
tajnik u Zagrebu. 

Biskontini Alfred, r. 21. VIIL 1854, Živi kao 
umirovljeni bansko-stolni vijećnik u Zagrebu. 

Brodsky Vilim, r, 30. VI, 1855, u Križevcima, Svr- 
šio je prava i bio odvjetnički perovođa, Prigodom okupa- 
cije Bosne bio teško ranjen 5. IX, 1878. kod Doboja, te 
podlegao ranama u Zagrebu u mjesecu oktobru 1878, 

Cekuš pl Ljudevit, r. 15, V, 1854, Umro_u Zagrebu 
1924, kao umir, predsjednik sudbenog stola u Varaždinu, 

Čobanić Radivoj, r. 1853, Umro je kao kot. sudac, 

Dolanski Ladislav, r. 15. IX. 1853, Umro kao 
sud, pristav, 

Durbešić pl Ivan, r. 15, IX, 1853, Živi u Sarajevu 
kao nadsavjetnik. vrhovnoga sudišta, 

Egersdorfer Hugo, r, 4, VL, 1853. Umro je kao 
predsjednik sudb, stola u Bjelovaru. 

Franić Zdravko, r, 11. 1 1854, Umro kao odvjet- 
nički koncipijent u Krapini, . 

Frlan Mato, x. 11. 11. 1855, Živi danas kao $radski 
senator u Varaždinu, 

Golubić Josip, r. 19, II 
sudb, pristav u Požegi 1881, 

Jančić Franjo, r. 3. IIL 1853. Umro kao sudb, pri- 
stav u Čazmi, 

Jelačić Bužinski grof Marko, r. 7, II, 1854, 
Umro mlad, 

Halper Sigetski pl, Marko, r, 24, VIL 1854. Živi 
kao vlastelin u Zagrebu, Radio vrlo mnogo i uspješno na 
gospodarskom polju, Osim raznih počasnih služba bio na- 
rodni zastupnik kotara Zlatara. G, 1890, postade 
mornikom, 

Horrat ia: t 
savjetnik. u Zagrebu, ' 

Knežević Miloš, r. 6. V, 1851, Umro kao sudb, 
pristav, 

Kraljić pl. Koloman, r, 23. X, 
kot, sudac u Krnjaku, 

Krašković Ljudevit, r. 13. I. 
odvjetnik u Vukovaru, 

Kuzmić Franjo, r. 17. VII. 1852, Živi kao opć. Be 
lježnik u Koprivničkom Ivancu, 

L&wy Makso, r, 18, XII 1853, Bio reuša »Fremden- 
Blatta« u Beču, Danas ondje još živi, 

Lukač Mihajlo, r. 5, XI. 1852, Umro kao savjetnik 
višega suda u Sarajevu, 

Marković Stjepan, r. 7, XI, 1853, Umro još iste 
školske godine 12, IV, 1875, 


1853. Umro mlad kao 


9. VIL 1855. Umro kao vladin 


1851, Umro kao 


1856. Živi kao 


kr, ko- 


Medur Vatroslav, r, 23. 1 1853. Umro je kao vi- 
jećnik sudb, stola u Bjelovaru 27, XII, 1922, 

Milovčić Josip, r, 15, IL 1854, Umro mlad, 

Mržljak Rok, r. 12, VIII 1853. Umro je kao umir, 
predsjednik okružnoga suda u Sarajevu i opć, načelnik u 
svom rodnom mjestu Novom Vinodolskom, 

Panajotović Milan, r. 1855, Bio monah u Fruš- 
koj gori, 

Pisačić Janko, r. 
ovrhovoditelj, 

Požega Luka, r, 2, IX. 1850. Umro u Samoboru 1878. 
kao ovrhovoditelj, 

Radošević Jakov, #, 25. VII .1851. 
odvjetnik u Zagrebu, 

Ricatti Juraj, r. 18. XI. 1852, Umro kao kot, sudac 
u Križevcima, 

Rinaldi pl. Vjekoslav, r, 
kao posjednik na Rijeci, 

Roje Milan, r, 28. IX. 1855. Živi kao odvjetnik u 
Zagrebu, Bio odjelni predstojnik za bogoštovlje i nastavu i 
podban; počasni doktor medicine i tehnike, 

Stanković Svetozar, r, 3, XL 1853. Nije mi o 
njemu ništa poznato, 

Starčević Antun, r, 17, IIL 1852, Živi u Zagrebu 
kao umir, bansko-stolni vijećnik i odvjetnik, 

Stein Gjula, r, 31, V. 1854, Umro je kao kot, pristav 
u Pakracu, 

.oSukalić Niko, r, 4, II, 1848. Umro je u Zagrebu 26. 
Il, 1895, kao kot, sudac u Križevcima, 

Šafarić Gjuro, r. 30. III, 1855, Živi danas u Bje- 
lovaru kao umir, kot, pristav, 

Šević Milan, r. 1854 Umro kao vladika u Novom 
Sadu, 

Špišić Makso, r, 20, XI, 1855, Umro kao prislušnik 
sudb, stola u Zazrabni 

Štrober Makso, r. 19, IV. 1854, Umro kao upra- 
vitelj kot, suđa, 

Tkalacpl Stanko, r, 7. V, 1856. Umro kao odvjet. 
nik i javni bilježnik u Karlovcu. 

Trbojević Petar, r, 1, V, 1853, Bio vijećnik sudb 
stola“ u Zagrebu, Živi negdje u Lici, 

Trnski vitez Želislav, r, 2 IV. 1853, Umro u 
Zagrebu kao financijalni podtajnik 13, XI, 1904, 

Vasiljević Svetolik, r, 15, XII, 1846, Umro kao 
paroh u Utolici kraj Kostajnice, 

Vendler Josip, r, 2, X. 1851, Živi u Zagrebu kao 
umir, potpredsjednik banskoga stola, 

Veselski Stjepan, r 5. VIIL 
odvjetnik u Brodu na Savi, 

Vragović Lavoslav, r, 15, XI 1852. Bio vrhovni 
sudac u Bosni, Umro u štajerskom Grazu, 

IL godin: Babić Nikola, r. 6. XIL 
Zagrebu kao ministerijalni fin, savjetnik u m, 

Balogh od Galanthe Dragutin, r, 15, III, 1854. 
Umro kao kot, pristav, 

Brcković Josip, r. 9, XI, 1853. Umro kao sudb. 
pristav u Varaždinu, 

Crnčić pl. Mirko, r, 12, VIIL 1855. Umro kao javni 
bilježnik u Zagrebu, 

Farkaš pl Ljudevit, r, 5. VIIL 1856, Danas živi 
kao predsjednik vrhovnoga suda u Sarajevu, 

Fodroczy pl. Mark Aurel, r. 26, VIII, 1855, 
Danas živi u Zagrebu kao umirovljeni predstojnik za unu- 
tarnje poslove (podban), 


4 X. 1855. Umro kao državni 


Umro kao 


15. VI, 1853 Umro 


1855. Umro kao 


1855. Živi u 

Guček Đuro, -r. 24, IV, 1853, Umro kao pravnik, 

Hatz Skender, r, 13. XI, 1854. Bio husarski potpu- 
kovnik, Umro kao komandant bolnice u Zagrebu, 

Hčnigsberg Bernhard, r, 3, IL 1854, Umro. kac 
odvjetnik u Zagrebu, 

Horvat Milan, r, 29. XII. 1856. Umro kao gradski 
vijećnik u Karlovcu 1924, 

Hutter Josip, r. 18, III, 1852, Umro kao svršeni 
pravnik, 

Ivošević Bogomil, ro 12, VI. 1855, Bio poreznik 
u Požegi, 

Jurak Slavoljub, r, 1855, Živi u | Zagrebu kao umir. 
predstojnik okružnoga suda u Dol, Tuzli, 

Jusirčić Marko, r. 1852, Umro kao umir. žup. 
tajnik 7. V, 1921, 

Karlović Josip, r. 29. 1 1852, Bio predsjednik 
okružnoga suda, kasnije narodni zastupnik u Zagrebu, 

Knežević Vjekoslav, r, 6. IV, 1856. Umro kao 
vijećnik sudb, stola u Požegi, 

Kolmanić Antun, nr. 22, TI, 
kot, predstojnik u Zagrebu, 

Kosier August, r, 1855. Umro kao pravnik 2 IV. 
1875, 

Kovačević Mijat, r. 26, I, 1853. Umro kao umir. 
pristav, mar 

Kovačević Mijat, r. 26, 1. 1853. Umro kao umi:. 
poreznik u Zagrebu, 

Kovačina Ladislav, r. 25, IV, 1854, Umro kao 
odvjetnički perovođa 1, IV. 1882, u Jaski, 

Kugler pl. Julij, r. 10, TV, 1851, Umro kao pe 
kurator kod ravnateljstva pravnih posala, 

Kušević Mito, r. 1855. Živi kao vijećnik sudb, stola. 

Leskovac Milan, r, 19, X, 1856. Umro kao pravnik, 

Lučić Dragutin, r, 8. VIL 1856. 

Mačvanski Antun, r, 1854, Umro kao kot, pred- 
stojnik u Osijeku, 

MarkulinSkender,r, 24, II. 1855. Umro kao vladin 
prevođa g. 1887, 

Milčić Josip, r, 16. I. 1854. Umro kao sudb. prdtau, 

Milinković Milan, r, 19. X, 1854, Nije mi o njem 
ništa poznato, 

Muačević Mladen, r, 12. VIIL 1853. Umro kao 
odvjetnik u Osijeku 9. VIII. 1883, 

Miller Artur, r, 19. VIL 1856. Umro kao odvjetnik 
u Daruvaru, 

Miller Eugen, r, 28, IX, 1855, Živi kao umir. vi- 
jećnik banskoga stola u Zagrebu. 


1853, Živi kao umir, 


Nikolajević Vaso, r, 21. III. 1850, Odsječni savjet- | 


nik zem, vlade, odjela za bogoslovlje i nastavu, Umro. . 

Osvald Janko, r, 8, VI. 1855. Živi kao umir, vijeć- 
nik stola sedmorice u Zagrebu: 

Pavlić Vilim, r. 14. VI, 1853, Živi kao umir, vijećnik 
sudb, stola u Zagrebu, 

Plenar Franjo, r. 7, IL 1851. Živi kao umir, 
nik banskoga stola u Zagrebu. 
* Pliverić Stjepan, r, 30, VIL 1855, Živi kao umir, 
vijećnik stola sedmorice u Zagrebu. 

Polc Vojtjeh, r, 12. IV, 1857. Umro kao kot. sudac, 

Poljak Ladislav, r, 6, 1, 1856, Umro kao nean 
u Županji, 

Posavec Franjo, r; 8. IX, 1853, Umro kao vijećnik 
banskoga stola 1911, 

Potočnik Oto, r, 18, X, 1852, Živi kao umir, vijećnik 
stola sedmorice u Zagrebu, 


vijeć- 


Rački Vinko, r. 1854. Živi kao umir, vijećnik sudb, 
stola u Zagrebu, 

Rajnović Milan, r, 
skoga stola, 

Rakoš Ljudevit, r, 17. VIII, 1852. Umro kao vijeć- 
nik banskoga stola u Zagrebu 1923, 

Smrekar Milan, r. 1856, Umr'o kao banski savjetnik 
u Zagrebu, 

Subotić Josip, r. 29. XII. 1854, Bio veliki župan u 
Vukovaru i banski savjetnik, 

Škulj Mijo, r. 22. 1. 1855. Umr'o mlad kao finan- 
cijalni perovođa, 

Sehmidt Vendelin, r. 20, X. 1853. Živi kao umir. 
vijećnik sudbenog stola u Petrinji, 

Schubert Hugo, r. 12, III, 1856, Živi kao odvjetnički 
javni bilježnik u Virovitici. 

Večerina Franjo, r. 1852. Živi kao umirovljeni kot. 
predstojnik u Dol. Tuzli, 

Vrabel Josip, r, 7, IL 1852, Umr'o kao brz, i pošt. 
činovnik u Zagrebu, 

Vrkljan Pavao, r. 28, VIIL 1852, Umr'o kao vijećnik 
sudbenog stola u Varaždinu, i 

Vrlić Miloš, r, 12, IX, 1850, Bio odvjetnički konci- 
pient kod dra Kopača u Zagrebu, gdje je i umr'o, 

Ži&šrović Ivan pl Pretočki, r, 12. VI, 1856, Živi 
u Zagrebu kao umirovljeni banski savjetnik, 

Žužić Petar, r. 1854, Umr'o kao vijećnik banskoga 
stola u Zagrebu, 


1854, Des kao tajnik ban- 


Filozofi: 


Politeo Dinko, r. 31. V. 1854, Umr'o kao novinar 
u Zagrebu 4, III, 1903. 

Arnold Đuro, r, 1854. Danas živi u Zagrebu kao 
umirovljeni sveučilišni profesor. Pravi član Jugosl. akade- 
mije i hrvatski književnik i priznati pjesnik, 

Baffeghi Gozze Gučetić, r, 5, L 1855. Nije mi 
o njemu ništa poznato. 

Belloberg pl, Aleksander, r, 8. XL 1854, Umr'o 
kao profesor na Rijeci 1883, 

Bezenšek Antun, r, 15, IV, 1854, Umr'o kao pro- 
fesor u Sofiji u Bugarskoj, : 

Berleković Bogomir, r, 14. X, 1856. Umr'o kao 
profesor u Zagrebu, 

Čubretović Stjepan, r. 21. IIL 1855, 
umirovljeni profesor nautičke škole u Trstu, 

Darebni Ivan, r, 25, I. 1851. Umr'o kao. ravnatelj 
realne gimnazije u Mitrovici, 

Dolanski Vladoj, r. 9. III. 1853. Živi kao umir. 
srednjoškolski ravnatelj u Varaždinu, 

Didolić Dragutin, r, 29, VI. 1854, Basa kao rav- 
natelj kotorske nautike, 

Gruber Dane, r, 17, X, 1856. Živi kao izv. sveu- 
čilišni profesor u Zagrebu, Izvanredni član Jugoslavenske 
akademije, : 

Harazim Ljudevit, r. 1850. Umr'o kao kotarski 
liječnik u Gjurgjevcu, 

Jemeršić Pavao, r, 12, L 1853. Umr'o je 28. IV. 
1921. kao umirovljeni srednjoškolski profesor u Zagrebu. 

Kovačić Risto, r. 10. IV. 1845. Umr'o, 

Lochmer Skender, r, 24. II. 1856. Umr'o kao 
srednjoškolski profesor u Zagrebu 2, X. 1915, 

Lović Josip, r. 1850, Umr'o kao građanski učitelj. 

Milčetić Ivan, r, 27, VIII, 1853, Umr'o kao umir, 


Živi kao 

srednjoškolski profesor u Varaždinu, Član dopisnik Jugo- 
slavenske akademije, 

Mitrović Mato, r. 25. XI 1854, Nije mi o njemu 
ništa poznato, 

Petrović Njeguš Aleksander, r, 11. IV, 1856. 
Živi kao umirovljeni srednjoškolski profesor u Kotoru, 
Popović Stevo, r. 7. L 1856, Nije mi ništa. o njemu 
poznato, : 

Quiqđuerez Ivan, r, 20. X. 
fesor u Zagrebu, 

Stanisavljević pl. Milan, r, 2, X, 1847, Umr'o 
kao župnik u Petrinji, 

Strohal Rudolf, r, 5, IV, 1856, Živi kao umirovljeni 
srednjoškolski ravnatelj u Zagrebu, Član dopisnik Jugosl. 
akademije u Zagrebu i Staroslavenske akademije na Krku, 

Od 205 upisanih redovitih slušatelja živi 
pouzdano 47, za 11 nijesam mogao doznati, što su bili i 


jesu li još živi, dočim su pouzdano umrli 147. 


1852. Umr'o kao pro- 


danas još 


R Strohal. 


25 GODINA TALIJANSKE KNJIŽEVNOSTI, 
(Ljudi, knjige, antologije i revije), 

Nema sumnje, da je današnji čas najpovoljniji, da se 
stvori pregled cijele talijanske savremene kulture od prve 
godine ovoga vijeka pa do posljednjih naših dana, 

Nalazimo se u času, prilično zamršenom, nejasnom i 
mrtvom, kada cijelu intelektualnu Italiju muči neki duboki 
problem — problem izlaska iz ove sfere neplodne, zagiu- 
šene i mučaljive. Poslije »revolucionarne« epohe, koju je 
polomio i konačno zanijekao rat; poslije »katolika«, »neo- 
klasicista«, »spiritualista« i »mistika« danas se u Italiji ne 
čuje više nijedan glas. Književnik, mislim onoga književ- 
nika, koji nije nikako osrednji, nasuprot onaj dobar i sna- 
žan književnik, zavučen u sebe, zatvoren, ne govori i muči, 
kao da sprema veliku riječ. Zatvarajući uvod svoje 
knjiđe »Dvadesetorice ljudi..,«, jedini danas »kla- 
sični« kritik u Italiji, Pietro Pancrazi, napisao je ove 
riječi »Sve je u redu. Što fali? Koga se čeka? Možda samo 
jedna nenadana zastava, da se podigne; jedan krik, da se 
alarmira? to je neka romantička aspiracija i 
izvan vremena: ovo očekivanje novoga genija, 
riječi, koja bi došla najedamput da podigne decentnu i 
urednu osrednjost posljednje marljive književnosti, Ostavite 


— Znam: 
_nenadane 


ipak neka netko vjeruje, jer i miti su potrebni za život«, 
Generacija, koja bi u ovome času jedina došla u obzir, 
nije još rekla svoju defitinivnu riječ, izrazivši se u nekoliko 
fragmenata, ona je tek pokazala idobru stazu, na koju se 
uputila, ali još uvijek i nju muči problem zrelosti, muči je 
problem konačne afirmacije, Ona zna, da je baš ona ta 
generacija, koja je porušila i izbacila više nego ijedna druga 
i da je sada tu, da izrazi i da stvori nešto svoje, I pred 
tom historičkom zadaćom, kao prestrašena, uvukla se qu 
sebe i čeka pomoć starog svojeg prijatelja — genija, Tali- 
janski literat ne piše niti čita više u kavani: i kao iro- 
nički protest vlastite svoje naravi, on živi na selu; čita 
Dantea, proučava »Promessi Sposi« ili kao Palazzeschi iz- 
daje »odabrane pjesme« Giustija, Ovaj na prvi mah, nelo- 
gički obrat, koji je uslijedio odmah poslije rata, najbolje 
pokazuje, kako se grdno i groteskno srušilo sve ono, što 
je prije rata vrijedilo kao jedini i sami »vjeruju«, Zamislite 
Soficijevu »estetiku futurizma« i današnju njegovu konfe- 
siju, koja služi kao konfesija cijele te generacije: »Bio je, 
period neobuzdane dionizijske slobode — po dobroj defini- 
ciji Bina Binazzija, jednog od ondašnjih prijatelja — koji 


je predusreo prelom i koji se pričinio kao predosjećaj, 
Uistinu nijedan prvašnji pokret nije kod nas imao toliko 
neobuzdane naprasitosti, toliko vesele bezobraznosti, toliko 
naglog veselja da je rušio i lomio sve na polju filozofije 
i estetike, — Nije važno sada ustanoviti, koji su bili kon- 
kretni rezultati one revolucionarne orgije, dosta je reći, 
ida nijedan princip tradicije, nijedno utvrđeno pravilo ukusa, 
nijedna mjera nijesu bili dostatni časti, niti mogući da 
suzdrže naš ludi krik; ne samo to, nego je svaki od mas 
dospio do toga — da kao Rimbaud, možda i više od njega 


— nered vlastitog duha pronađe svetim, — I onda u naj- 
ljepšem času svečanosti, pokazala se, kako sam rekao, silna 
prijetnja. — — — Promislio sam i faktično bilo je strašno. 


Dok sam otkrivao mnoge od onih grijeha, od onih zala, po- 
većanih sve do depravacije osjećaja i razuma, skoro sve 
one slobodarske nerazboritosti, izgurane čak do kretenstva; 
eni teorizmi, oni estetizmi, one metafizičko-ironičke zamr- 
šenosti u lirici i u boji: sve to, dakle, što sam vidio, nag- 


“rano u ples, tako jadno, nije na koncu bilo ništa drugo, 


nego jedna — i previše gnjusna — pokvarenost, za čiju 
sam difuziju i za pređašnjih godina pridonio, ili smioni 
pokušaj, za koji sam dao mnogobrojne i bučne primjerel« 

Razlažući na dugo cijelo ovo stanje kaže: ».,, počeo sam 
se pitati, da li negacija tolikih tradicionalnih principa i 
propovijed jedne intelektualne i estetičke anarhije koja mi 
se sviđala, ne prikazuje na koncu jednu silnu pogibao, otva- 
rejući put ubitačnim strujama, koje lišene svake ozbiljnosti, 
a pune neznanja, ispravnosti i gluposti, ne samo da se 
legitimiraju već oduzimaju i nama samima svako oružje, 
koje bi nam moglo da posluži u obrani protiv njihov» 
invazije« 

Prenio sam te riječi Ardenga Sofficija, kao najekla- 
tantnije svjedočanstvo ovih dana, kao osudu svega onoga, 
što je pred ovim nastalo i konačno, kao pokušaj da se 
nađe izlaz, I dok je ova generacija još uvijek u nejasnosti, 
u nekoj unutarnjoj borbi, koja se kida i razdire, dotle ona 
generacija, koja »vremenski« dolazi pred njom, konačno 
osiguravši svoje, ako hoćete i časno mjesto u historiji knji- 
ževnosti, počiva i leži na slavi, davajući ipak znaka svo- 
jemu životu, Kralj njezin »aventurist bez aventire« ne misli 
još da siđe s prijestolja iako i sam osjeća težinu ovih svojih 
Posljednjih stranica, Ostaje nam još treća: ona, koja bi mo- 
rala već da pokaže simptome života, kao najmlađa, Ta 
je opet u najtežem stanju. Rođena od bolesnih roditelja. 
dobivši u nasljedstvo tek nekoliko fragmenata, koji su i 
previše raskidani, a da bi se na njih mogla da osloni, ona je 
još uvijek u variranju, ne znajući kamo ida se uputi, Po- 
vjerovavši od pređašnjih svojih učitleja, da je potrebno 
porušiti svaku tradiciju, ona je pila lošu kavansku vodu, 
koja ju je rastrovanu, bacila pred dilemu; i danas, zatvorena 
u sebe, uvjerena je da je potrebno nastaviti tradiciju 
»autohtonog genija« i proslijediti naprijed, (To osjeća danas 
Pavolini, kao i Gobetti; Lisi kao Bargelini), Međutim ona 
ne reagira ,jef raskomađana u nekoliko jedinica nemože 
da reagira, Tako Gobettijeva »Liberalna Revolu- 
cija« (Torino) i »Baretti«, nije konačno nego razvlače- 
nje Prezzolinijeve »V o c e« i Salveminijevog političkog shva- 
ćanja, pa niti iz daleka, nemože da se uporedi sa snagom 
one mladosti, što se, na početku ovoga vijeka, kupila oko 
Papinijevog »Leonarda«, A Lisijev i Bargelinijev »Ka - 
lendar« bio je možda najoriginalniji pokušaj da se za- 
počne novom stazom, ali kao pojedinačan slučaj i više pro- 
đukt časa nije bio od izrazitijeg značenja, 

Sve to, što sam gore u generalnom potezu iznio, poka- 
zuje sadanji momenat talijanske književnosti, koji je, kako 
je iz toga jasno, prilično težak i mutan. Poslije »dvadeset 
pet godina« ovakav pogled unatrag PoI je naravan, tim više, 
cija, između kojih na prvome mjestu dolazi Prezzolinijeva 
»Talijanska kultura« (Eđiz. »La Voce«, 1923.). | 

Prezzolini, koji već od 1903, stoji u središtu cijele 
talijanske kulture, mogao je jedini da napiše jednu ovakovu 
knjigu, koji bi dala pregled duhovnog razvitka savremene 
Italije, U obliku pisama, napisanih od jednog imaginarnog 
stranca, koji »poznaje« i »ljubi« Italiju, on je uspio da pri- 
kaže sve manifestacije talijanskog duha u glavnim potezima. 
Fišući o tradiciji, Prezzolini kaže: »često Talijani obeća- 
vaju sebi biti revolucionarci, bez prošlosti, i kao na ustuk 


.nadođe vani neka najudaljenija tradicija! Ona uskrsava u 


rjima i protiv njihovih naprezanja, kao da ne čine sve, da 
ie se oslobode«, 

Druga knjiga, svakako površnija, koja bi kod ovoga 
ulazila u obzir, jest ona Maria Vinciguerre, koja je 
izišla pod značajnim naslovom »Jedan četvrt vi- 
jeka« 1900—1925, (Ediz, Gobetti, Torino 1925.) Dok je 
Prezzolinijeva knjiga više popularno-informativna, dotle 
ova Vinciguerre želi da bude više sintetička i više kritička 
i kad to ne uspijeva ostaje nedostatna i premalena čak i 
jednome strancu, koji dakle stvar promatra iz daljega. 


(Tako n. pr. pišući o Papiniju-katoliku, Vinciguerra tvrdi, 


da je Papini-katolik produkt Giuliottija ili prije, da je Pa- 
pinija »gia vociano e crociano« primila »L' Acerla«, dok je 
nasuprot stvarno, da je Papini bio protivnik Crocea). Auktor 
je zaključio ovu svoju knjigu sa nekojim osobitijim »razma- 
tranjima«, 

izgubili 
smo osjećaj punoga čovjeka, to jest mislene životinje. 
— Da se ponovno uspostavi ravnoteža potrebno je uništiti 
dvoznačnost, potrebno je da kultura uspostavi efektivno 
jednu liniju kontiuniteta sa cijelim mišljenjem XIX. vijeka, 
pripoznavajući, koji su bili temelji onoga i Kantov kate- 
orički imperativ i Faustovu socijalnu težnju. Kada budu 
ponovno pili na izvorima vlastite tradicije i kada ponovno 
ozdrave, onda će biti tek moguće da ljudi ove sađašnjice 
stvore nešto i za budućnost,..« 


»Danas — kaže on — nalazimo se koči ovoga: 


Vinciguerra je Croceov. »učenik« i taj je za svršetak 
onda jasan! : 

Dva čovjeka »prilično različita između sebe«, kako to 
sami ispovijedaju, jedan — Papini — uvijek više umjetnik 
nego kritik, više polemik nego teoretik, drugi — Pan - 
crazi — kritik, koji osjeća potrebu da sve stvari stavlja 
na »pravo mjesto«, izdali su antologiju talijanske lirike od 
1900,—1925, »Poeti d'oggi« (Ediz. Vallecchi, Firenze 
1925.). ai 

Prvo izdanje ove antologije izišlo je 1919. dakle na u koči 
»revolucionarnog« futurističkog perioda, a ovo drugo izda- 
nje, povećano za petnaest: pisaca, nadopunjeno .biografskim 
i bibliografskim podacima, izlazi danas, poslije šest intere- 
santnih godina, da pokaže Papinija-katolika, Carudarelliza- 
neoklasicistu, Pirandellija — s teatrom 1 Borgesca — s ro- 
manom. Dok je ono prvo izdanje sizalo najdalje do futu- 
rističke manifestacije, do »slobodnih riječi« i Sofficijeve 
»Bif8Zf--18«, dotle ovo drugo prikazuje već najnoviji 
eksperimenat, mislim i: posljednji, da se onda logički pri- 
veže uz tradiciju i da preko nje i kroz nju ižrazi definitivni 
rezultat ovog dvadesetipetogodišnjeg lutanja, Puna najra- 


zličitijih struja, koje se sve međusobno. sijeku ova antologija 
prikazuje jednu dobru sliku savremene talijanske lirike. 
Tu su »crepuscolari« Corazzini, Gozzano, Morretti, 
Ungharetti; »futuristi« Marinetti, pa.ako hoćete i Sof- 
fici; »katolici« Papini, Giuliotti i .Tozzi, »neoklasi- 
cisti« Cardarelli, Baludini, Cecchi, Bacchelli; tradiciona- 
list Cicognani, Mamonsjer Borgese, već. stari Pauzini, .da- 
nas pokojni Thovez, naš Slataper, tri žene: Deledvea, Negri 
i Vivanti i još drugi i ostali kao Moscardelli, Puccini, Boine, 
Serra, Saba, Morselli, Paolieri, Linati, Bontempelli, Lippa- 
rini i Albertazzi, To bi u glavnom bili. predstavljeni lirici 
»koji su — kako sami auktori kažu — započeli pisati ;li 
su bili bolje upoznati za prva dva decenija XX.. vijeka«, 
dakle antologija »novečentista«, »to jest.onih, koji su do- 
spjeli do književnog opstanka, kada je svršavalo slavno 
Trojstvo druge polovice otočenta«, 
šk 

Razmišljajući tako o značenju ove »četvrtine vijeka« nije 
apsolutno moguće dati nikakav konačan zaključak, jer bi 
to u ovome momentu bilo preuranjeno i preuzetno. Pa iz 
čega izvaditi zaključak? Zar iz neizmjernog broja »koma- 
dića« i »djelova«, koji još uvijek čekaju konačni pečat? 

Dok promatram .sva ova »membra disjecta« dolaze mi 
na pamet riječi jednoga od sastavljača. 

— Bilo je jednog posljepodneva: Papini je namrgođen 
i mučen nezadovoljstvom govorio o talijanskoj književnosti. 
»Teško mi je pisati. Zavidni zanos prve mladosti, Osjećam 
sada, kako je teško nositi na sebi šestotina godina knji- 
ževnosti, Sve je rečeno, A _ mi? Što možemo mi? Svi ovi, 
koji danas pišu: igraju se samo riječima, kao da ne osje- 
ćaju, da mi danas potrebujemo veliko djelo!« Bruno 
Cicognani slušao je s nepouzdanjem tu osudu, 

Ko zna — pitam ja — ne će li Papini biti taj, koji će 
morati izreći veliku riječ, koju u Italiji svatko čeka? 

Ja vjerujem u njega! — 


Firenze. Bogdan Radica. 


KROZ XIX, VIJEK BUGARSKE KNJIŽEVNOSTI. 
(Svršetak.) 


Motive za svoja djela crpi Slavejkov iz narodne knji- 
ževnosti, koji su u većini slučajeva konvencijonalni, Kruna 
njegova stvaranja i najpoznatije mu djelo svakako je »Krvava 
rjesan«, U toj svojoj epopeji pjesnik si je postavio za- 
datak, da stvori najkarakterističnije osobine bugarske duše. 
Iznio je tipične prestavnike epohe ustanka od 1876, godine 
i oslobodilačkog rata, U pozadini slike stoji narođ; on je 
drugi, jednako važan elemenat, koli pokreće radnjom pjesme. 
Slavejkov nam slika narođ u času najsnažnijeg nacijonalnog 
zamaha svih sila — u borbi za svoj samostalni nacijonalni 
opstanak, Samo oslobođenje ne shvaća i ne tumači slu- 
čajnim historijskim ili diplomatskim događajem nego poslje- 
dicom gigantske duhovne i moralne snage narođa, Slavejkov 
je preveo i nekoja djela savremenih njemačkih 
pjesnika, 

Kiril Hristov 
talentom, U bugarsku je literaturu unio bisernu lirsku 
poeziju, koja ga uzdiže na niveau najvećih bugarskih 
pjesnika — Boteva i Vazova. Prva mu je zbirka izašla 
1896., a pjeva još i danas, 

“U svojoj poeziji Hristov nam otkriva iskreno svoju dušu, 
sva strađanja svoga srca. Slatki trepeti ljubavi vladaju či- 
tavim njegovim bićem, Ljubav, ćutilna ljubav ima u njega 
nešto demonskog. Ljubav guši u pjesniku svako altruističko 


važna 


je pjesnik-lirik sa znatnim poetskim 

čuvstvo i najveći dio njegove poezije nije ništa drugo doli 
strastvena, goruća pjesma ljubavi. Ljubav i ljubavne patnje 
identične su mu sa životom, Stojeći na tom stajalištu, za 
njega nema ljubav nikakovih granica, za njega ne važi 
nikakovo javno mišljenje: ljubavnoj se strasti mora udovo- 
liti. Kad mu je spolni nagon izumro, počeo se je zanimati 
i drugim problemima, počeo je pjevati sreći i općem dobru, 
Svim opasnijim njegovim pjesmama provijava tužno čuv- 
stvo, pesimistično raspoloženje, Ovo čuvstvo rađa sati- 
ričkim odnosom pjesnika prema životu, Mnogo pjesmica ima, 
koje je spjevao pod neposrednim dojmom prirodnih lje- 
pota. Hristov vlada savršeno tehnikom stiha i jezika pod 
njegovim perom dobiva uzvišenu ljepotu. Jezik mu je tako 
bogat, izražajan, blagozvučan, sposoban, da izrazi sve i 
najsuptilnije titraje duše, 

Hristov je pisao drame; a glasovit je i sa svojih prije 
voda, osobito s onim »Cyrano de Bergeraca«, 

Peju Javorov nesumnjivo je najveći pjesnik starije 
generacije, On je rođeni artista, Moćan talenat, a um zrel 
i krepak, Javorov je stvorio djela puna poezije i misli, On 
je eminentno pjesnik lirik, a ima nešto i epskih umotvora. 
Njegova je poezija čuvstva i raspoloženja, prožeta mišlju i 
visokim poletom duha, Prva mu je zbirka pjesama izdana 
1904, godine. Javorov nije samo pjesnik, nego i vatren ro- 
doljub i borac za slobodu. Kao takav našao je smrt na 
jednom makedonskom brdu, U pjesničkom mu razvitku 
razlikujemo dvije faze, u prvoj se stapa s društvom, Njime 
promahuju socijalna čuvstva; njegova poezija postaje izra- 
zom narodnih bolova i stradanja, On osobito toplo slika 
bijedu seljaka i istinski proživljava njegove bolove. 

U drugoj fazi pokazuje Javorov silno stremljenje, da 
se individualizira, da se odjeli od mase, .a ističe ljubav 
prema ocu, majci, bratu i sestri, Javorov je umjetnik stiha 
i jezika, Nema bugarskog pjesnika, koji bi s tako malo riječi 
mogao tako mnogo toga izreći, Osim pjesničkih zbirki na- 
pisao je i lijepu monografiju o svom drugu revolucionarcu 
Goci Djelčevu, 

Prije nego pređem na prikazivanje najnovije bugarske 
literature, moram spomenuti još prozaiste, koji pripadaju 
generaciji Javorova. Među ovima su najistaknutiji Penčo 
Todorov, Anton Strašimirov i Elin-Pelin. 


Penčo. Todorov je pjesnik snažna talenta, koji je s jedna- 
kim uspjehom stvarao i na području novela i na području 
drame, Svoju je literarnu djelatnost počeo s dugim pripo- 
vjestima o tuđim temama, da kasnije pređe na narodni 
život i da slika događaje iz idile seoskog života. Posebno 
mjesto zauzima u Todorovljevim djelima »Sunčeva že- 
nidba«, u svojoj koncepciji originalna, kozmičko-simbo- 
lička velepjesan u nevezanom slogu, To je lirska epopeja, 
ispjevana u najvišim tonovima bugarskog govora i stila, 
U pjesmi je Todorov prikazao u slici sunca ideju velikog 
značenja pjesnika, koji grije čitav svijet sa zrakama svoje 
ljubavi; koji raduje i naslađiva sve, samo nema nikog, tko 
bi njega obradovao, U ovoj je pjesmi, istakao Todorov 
tragizam u životu genija, Motive za svoju poeziju uzimao 
je iz narodne poezije, Napisao je i -dramu »Zidari«, kojoj 
je- motiv. poznat, da se živi stvor sazida u nove kuće, Taj 
je motiv u nas dramatizirao dr.:M. Korolija u »Zidanju 
Skadra«, 


Anton Strašimirov je plodan savremeni beletrista 
i dramaturg, te neumoran publicista, Sujete svojim brojnim 
radovima iz svih područja poezije uzimao je poput Vlajkova 
i Georgijeva iz života seljačke mase, ali njegov je zamah 


širi, on siže i u gradski život. Strašimirova zanimaju |! 
javno-političke borbe, njega zanima i inteligencija, njezin 
moralni bitak i njezine zadaće, On je pisac-mislioc, On na- 
sloji, da duboko pronikne u život i da ga prikaže u umjet. 
ničkim i bjektivnim slikama, 

Dmitar Ivanov (Elin-Pelin) jedan je od boljih savre- 
menih beletrista, U bugarsku literaturu unio je dosta svje. 
žine i bitne ljepote. Njegove novele, razbacane su po pe- 
riodičkim časopisima a izašle su i u nekoliko posebnih 
knjiga. Sin seljaka i sam proboravivši dobar dio svoga 
života u selu, neusporediv je slikar idiličkog života, ve-. 
selja i sreće seoskoga života, 

Od prozaista vrijedno je istaći Georgija Stamatova, 
beletristu-satiričara, čiji su neki junaci čiste psihološke 
studije. Predmet satire mnogih Stamatovljevih pripovjesti 
čini neuzdržljivo stremljenje Bugara k državnoj službi, nje- 
gova borba »za kokal (kost) i hljeb«. Njegovi mnogi radovi 
nemaju mnogo umjetničkih uvjeta, jer ih je stvarao s pro- 
zirnom tendencijom, 

Canko Bakalov-Cerkovski povodio se u 
svojim djelima za narodnom poezijom, te je pokušao, da 
uzme u literaturi mjesto narodnih pjevača. 

Istog je genrea i pjesnik Trifun Kunev, koji je ta- 
tađer imitirao narodne umotvore, ali kao ni u Cerkovskog 
nije ni u njeg bilo narodnog shvaćanja, svježine i umjetnosti 
narodne pjesme, Kunev obrađuje narodne motive u glavnom 
ljubavnog karaktera, Većma je usvojio vanjsku formu na- 
rodne ljubavne pjesme, nego li pak unutarnji i umjetnički 
smisao, a : 

Nakon rata susrećema se s čitavom plejadom -mladih 
talentiranih pisaca, među kojima zauzima prvo mjesto 
Jordan Jovkov. On je istupio u javnost između 1912, 
do 1914, i odmah se je svojim novelama legitimirao kao 
pisac, koji ima velike kvalitete analize i opservacije. 
Jovkov spada u red pisaca Barbussea, Krausa i našeg 
Krleže, On je bio u ratu 1912, kao pješadijski časnik, Po- 
kazivao je neizmjeran respekt prema običnom vojniku i 
njegovom heroizmu bez fraza, koji se zrcali u njegova 2 
sveska novela, pisanih u znatno glatkom stilu, Ono, čemu 
se Jovkov divi u vojniku, nije nipošto ubijanje, on u vojniku 
leda radnika, koji vodi rat kao da bi obrađivao polje, 
svečano i spokojno. Odatle jedan osjećaj velike čovje- 
koljubivosti, koji izvire iz svega onog; što je Jovkov pisao 
u tom genreu, Nekoliko novela o životu u Dobrudži, što ih 
je nedavno publicirao, punih epske mudrosti macijonalnog 
rapsoda, svjedoče još većma o velikom talentu ovog autora. 

Drugi je mladi talentirani književnik Georgij Raičev, 
koji jednako u svojim novelama tretira sujete, pronađene 
u tamnim misterijama duše i iskrsnule iz psiholoških konfli- 
kata gomile. Raičev se nalazi osim toga u vječnoj borbi 
spolova, te slika tamne strane, koje nas napunjuju užasom 
i koje nas zastrašuju kao ponor. 

Autor sveske »Za bližnjega«, Konstantin Konstan- 
tinov je pjesnik rezignacije, života bugarskih starih i 
malih gradova po pokrajini, koji polagano izumiru, pjesnik 
nježnosti i ljubavi prema svim onima, koji pate, 

Nikola Rainov unio je svojim radovima veoma: ori- 
ginalnu notu, onu orijentalnog misticizma, 

U Bugarskoj je jaka škola simbolista, među koje spa- 
daju Trajanov, Stojanov, Lilijev i Debeli- 
janov. Vođa je ove škole Teodor Stojanov. On je u po- 
četku bio pod utjecajem njemačkog simbolizma. Ali nakon 
poraza Bugarske riješio se je Stojanov svih stranih utjecaja 
i pjevae je o patnjama svoieg naroda, Stojanov je autor 

serije balada, koje su izašle pod naslovom: Bugarske ba- 
lade, Simbolisti su gradili svoj hram na francuskim, ruskim 
i njemačkim autorima, U zadnje doba izgleda, da se eman- 
cipiraju od svih utjecaja i da počinju prinositi žrtve u 
svojem vlastitom hramu. 

Najdarovitji je od savremenih bugarskih pjesnika Nikola 
Lilijev, također simbolista, On je velik virtuoz stiha, 
rođeni glazbenik. Među svim simbolistima je bio istaknut i 
Dimčo Debelijanov, koji je pao u jednoj bitci svjetske kon- 
ilagracije, On je poput Boteva ostavio 30 pjesama, ali su 
ga one učinile besmrtnim pjesnikom bugarskog Parnasa, 
Prednost je rano preminulog pjesnika, da je došao u lijepu 
barmoniju simboliku s realnošću, te je svaka njegova pjesma 
potpuno jasna. Najljepša je pjesma ona u kojoj Debelijanov 
poput našeg Fr, Galovića gleda u viziji svoju smrt. 

Među ultra-modernim bugarskim pjesnicima, futuristima 
i ekspresionistima zaslužuju dva imena, da se spomenu; 

Geo Mile v, pjesnik borbe, turbulentan i spiritualan, ali 
ne uvijek logičan u svojim sudovima, te Cavdar Mutafov, 
dobar i elegantan stilista koji cizelira frazu i sliku, koja 
mnogo pruža, : 

Kao pjesnikinje afirmirale su se Dora Gabe i Mara 
Belčeva: prva Dora Gabe pjeva o ljubavi i prošlosti. 
I ako su njezine pjesme daleko od svake sentimentalnosti, 
ipak imaju u sebi mnogo ženske nježnosti Druga Mara 
Belčeva je refleksivne prirode, koja također rado pjeva 
o lijepim uspomenama, 

Svi ovi savremeni pjesnici objelodanili su većim dijelom 
svoje radove u časopisima »Polet« »Demokr, pregled«, »Zla- 
torog« i »Hvperion«, U ovima sarađuju većinom i literarni 
kritičari od kojih su najznatniji Bojan Angelov, Vladimir 
Vasiljev, urednik beletrističkog »Zlatoroga« i Bojan Penev, 
koji ljubomorno čuva estetičke principe, ali je često vrlo 
subjektivan, 

Za iscrpivo upoznavanje bugarske savremene književ- 
nosti najbolje je djelo Angelova: »Povijest bugarske 
lterature 1923.4, Nadalje je prikladno djelo »Bugarski 
Pjesnici« antologija, koju je izdalo bugarsko ministarstvo 
prosvjete za Stambolijskijeva kabineta, Sastavljač autolo- 
gije Hristo Cankov izabrao je pjesme ne samo najljepše od 
svakog pjesnika nego i takove stihove, koji su najkarakte- 

Aleko Konstantinov i Ivan Vazov jedini su bugarski 

* književnici, koji su poznati našoj javnosti, 

I ako je Bugarska prebrodila ere krvavih nemira, ipak u 
njoj nije umro svaki literarni život, nego postoji kriza sui 
generis, o kojoj ćemo kasnije pisati. a 

Sav bugarski literarni rad usredotočen je u periodičkim 
časopisima, od kojih su najodličniji »Hyperion«, »Zlatorog« 
i »Polet«, 

Dr, 1 Esih. 


JEDAN PRIMJER MNOGOBROJNIH NEPISMENIH 
PRIJEVODA, 


U posljednje vrijeme kod nas bujno cvate prijevodna 
literatura, Razne su naše biblioteke kao »Zabavna« i »Mo- 
derna« te davno prije mjih »Matica Hrvatska«  donijel2 
vrsnih prijevoda iz slavenske i strane literature, No među 
tim valjanim prijevodima niknuo je i kukolj prijevodne 
književnosti, Tako je rat sipao »na vagone« prijevoda pro- 
blematične vrijednosti — u doba, kad je sve bilo od pro- 
blematične vrijednosti i kad su se štampale crvene krune 
»na vagone«, Doba je poslijeratne krize slabo prijalo izda. 
valačkom poslu, te su se nove knjige pojavljivale u izlo- 


zima rijetko kao bijele muhe — u lošem uvezu, sa još lo- 
šijim papirom i sa tiskom sličnim Guttenbergovim inku- 
nabulama, Autor je kod nas mogao da traži nakladnika svi- 
jećom u pš bijela dana uz potpunu sigurnost, da ga ne će 
naći, pa makar nosio sa sobom rukopis novog »Sherlock 
Holmesa«, No najnovije je naše vrijeme — tamo od godine 
dana unatrag — uza svu ekonomsku i privrednu stagna- 
ciju našlo plodno tlo za sipanje prijevoda svake ruke i opet 
prosječne vrijednosti ili vrijednosti ispod nule, Niču izda- 
valačke knjižare i nakladna poduzeća k& gljive iza kiše, 
izdavaju se novi popisi, cijenici, bibliografski vjesnici la- 
tinicom i ćirilicom. Štampaju se »Dekameroni« u dva-tri 
prijevoda, uz Tagoru prevodi se D'Annunzio i Pitigrilli, 
uz Zolu »Pinkerton-detektiv« i avantire sa divljeg Zapada 
od nepoznatih autora i prevađača. Izlaze novi humoristički 
listovi, od kojih će nakom više trzaja ostati konačno valjda 
jedan u Zagrebu i jedan u Beogradu, I tako nekako izda- 
valačka groznica trese nakladnike, pisce i prevađače, te su 
izlozi u gradu puni noviteta sa krupnim crvenim natpisom 
»Novol«, a naše provincijalne knjižare, Papirnice i trafike 
dobivaju na tucete cijenika, popisa, ponuda i uzoraka te 
movo izašle i prevedene rabe, U tom se poslu nekako 
osobito ističe Vojvodina i njoj je uspjelo da uhvati knjižar- 
ske veze s našim hrvatskim i dalmatinskim Primorjem, te 
ono dobiva tjedno velike plakate kojeg novo izašlog pa- 
triotskog almanaha ili »Kuvara«, plakate četverojezične: 
ćirilicom, latinicom, njemački i madžarski, Sad se pak javlja 
i naša mila Slovenija te i ona prevodi ne samo na slovenski, 
nego i ma hrvatski, pa čak i na srpski (ćirilicom), 

Među tolikom mmožinom prijevoda imade i množina 
bezvrijednih stvari, To je fakat, koji možemo apodiktički 
da ustvrđimo poznavajući naše književne prilike, Štampa 
se sve i svašta, samo da je novitet, a razumljivo je samo 
po sebi, da je novčani interes onaj kriterij, koji odlučuje 
o probabilitetu izdanja, No sad se ne kanimo obazreti na 
unutarnju vrijednost svih tih prijevoda; gledat ćemo samo 
na onu stvar, koja kod svih pa i najmamjih brošura i nat- 
pisa mora da igra najvažniju ulogu, a to je jezik, Nije 
naime dosta da bude sastavak valjan, treba da je i jezik 
korektan, Pravilan će jezik pokriti mnogi nedostatak sa- 
stavka, a i najbolja će se stvar čovjeka užasno \doimati, 
ako je napisana iskvarenim jezikom, Tu konačno dolazi u 
pitanje ne samo estetska strana, već i naš nacionalni osje- 
ćaj, a ako mi nonšalantno puštamo, da nam kojekakve 
edicije naprosto prljaju jezik, pokazujemo, da nemamo ni- 
malo osjećaja za maš lijepi hrvatski jezik i da nam je sa- 
vršeno svejedno, jesu li naše knjige pisane hrvatskim ili 
bušmanskim jezikom, Za inteligenta je osobita muka, mora 
li da čita knjigu, u kojoj je piscu pitanje jezika deseta 
briga; kako li će pak moći naš seljak naučiti da ispravno 
hrvatski govori, ako mu se u ruke turaju izdanja s naka- 
radom od jezika, Zar nije dosta i previše, ako već naše 
novine, koje se doduše izdavaju u najvećoj žurbi, donose 
jezično loše sastavljene članke, i da jedne osim toga, koje 
su isključivo namijenjene seljaku i koje ulaze među hrvat- 
ski seljački svijet u ogromnom broju primjeraka, da se baš 
te novine sistematski i hotimice služe \davno zastarjelom 
i zabačenom hrvatskom ortografijom iz nekih tradicional- 
nih i patriarhalnih razloga i tako upravo priječe hrvatskom 
seljaku pristup do savršenog hrvatskog jezika, stvaraju ne- 
potrebni jezični jaz između tog seljaka i njegova sina, koji 
uči školu, i prouzrokuju nove poteškoće u rađu oko na- 
pretka našeg seljaka, — zar sve to nije dosta i previše? 
Nego još nam osim toga dolaze razna nakladna poduzeća, 

koja stvaraju sebi zaslugu širenjem »izvanrednih« prijevoda 
svjetske literature, a pisanih užasnim i nemogućim hrvat- 
skim jezikom, 

Pred nama leži mala brošura od 32 stranice u oktavu, 
što ju je izdalo »Izdateljstvo (l): Ruska naklada Milan 
Auman i drug, Krško, Slovenija. Jednostavni naslovni 
list krasi velika zaštitna vinjeta tog slavnog  »Izda- 


teljstva«, buljooka sova sa dvije debele knjižurine i bo- > 


čicom Leonhardijeve tinte — kao stereotipni znak naklad- 
ničke mudrosti i kao marka tolikih knjižara i štamparija. 
Brošura sadrži dvije — valjda najslabije — novele Maksi- 
ma Gorkog u užasnom, nemogućem, škandaloznom i anal- 
fabetskom prijevodu nekog J. Milića (»lijepo ime, da je 
prevađač taki«l), Prva se novela zove »Jednoć u je- 
sen, Priča (!) iskusnog ćovjeka (l)« Čujte iz 
nje nekoliko pasusa pisanih navodno hrvatskim jezikom, pa 
se divitel : 

»Šljakajući (1) nogama po mokrom pjesku (!), gle- 
dao sam uporno (!), neću (!) li naći ma kakove 
bilo (!) osatke hrane; vrlao (!) sam sam izmedju (!) 
pustih zgrada i drvenih dučančića (l) sa hranom i 
mislio o tome, kako jest (1) lijepo biti sit... Kod da- 
našnje visoke kulture jest glad duše mnogo 
lakše zadovoljiti (!!) nego li glad tjela (!)«. 

To je odmah na prvoj stranici pripovijesti, a na drugoj, 
evo: 

»Nebo je bilo teško i mračno, iz njega je neumorno 
sipala izmaglica (!), a svu ovu tužnu pjesmu prirode 
oko mene pojačala (!) su (!) dva oblomljena (!) i izna- 
kažena žbuna svova (!) i prevrnuti čamac u pono- 
žju (!) njihovom (!), Prevrnuti čamac sa preljomlje- 


mim (1) dnom i drveta (1l) stara i žalosna« — — — itd, 

Ili na str, 6,: 
»Ima li dno ili ne?« — — — tiho me zapita moja 
pomočnica (!) — — — — Pitam te, ima li dučan (!) 


dno? Jedva mi potkopamo (!) duboku jamu pa tamo 
naidžemo (I!) na daske, možebiti još i na de- 
bele — — — Kako češ (l) ih odvaliti? Bolje bi bilo 
prozorčić slomiti — — — on je vrlo rdžav (!!l) —«. 

A u drugoj noveli »Boles« na str, 23, možemo da čitamo: 

»Gospodine študentu, — — — počne ona i objed- 
nom (l!) mahne rukom, naglo se okrene vratima i 
izadže (ll), Ja ostadoh sa vrlo rdžavim (ll) osje- 
ćajima (1) u duši. — — — — Uvijek, kad pričam ovaj 
dogodžaj (ll) i dodjem (!) do ovog mjesta uvjek (!) 
se vrlo slako (?) osječam (!). 

I tako sve redom od početka do kraja u takvom jeziku, 
u takvom stilu, s takvim interpunkcijama, G, prevađač piše 
redovito č mjesto 6, dž mjesto đ, Tu nalazimo: nočni, du- 
čan, osečati (!), otiči, čuk, rdžav, džavo, milosrdže, doga- 
džaj, džavolski, On miješa ekavštinu i jekavštinu, piše: 
uvjek, ljepo, vrljine, najljepši, vrijemena, vjekovi, tjelo, 
čovljek, pomišljivši, smišljivši, plunula, vrijeli poljubci, raz- 
topilo, snjivao, goljubica, magljica itd, Imade i posve bes- 
mislenih riječi: mračona, smještište, silina, zagrijeba, devaš, 
pljaskati, 

U same 32 stranice male osmine imade na broj preko 
250 većinom gramatičkih, a i stilističkih pogrešakal Uopće 
nema rečenice bez tuceta pogrešaka, G, prevađač dakle 
ne pozna hrvatskog jezika ni koliko dijete iz 1 razreda 
osnovne škole, I taj čovjek prevodi i piše na strpljivom 
papiru i to se — da oprostite — štampa! 

Na koncu je izdavač toliko drzak, da dodaje »kratki 
katalog hrvatskih (?) prijevoda ruskih pisatelja (l)« i na- 


vodi prijevode, kojima nas kani usrećiti (ili nas je već 
usrećio), Tu čitamo: Dostojevski: Bratje (l) Karama- 
zovi; Turgenijev (!): Otci (!) i djeca, U predveće (!); 
Čehov: Crni kaludžer (ll); Tolstoj: Na bjegu (!) [po- 
vijesti (|; Dostojevski: Bjedni (!) ljudi [povijesti (!) 
i priće (|; A, Tolstoj: Srebrni knjez (!) [povijesti (!)] 
itd., itd., itd, K tome se još g, nakladnik hvali, da njegov 
»trgovski dom (l) razšilja (!) sve ruske knjige u originalu 
fu prijevodu na hrvatski (7), srpski i slovenački jezik« i da 
su kod njega »katalogi bezplatno«, 

I tako to Aumanovo »Izdateljstvo« vrši kulturnu misiju 
u mašem narodu i daje našoj publici prvoklasna ruska djela. 
Kako će to zaboga izgledati, ako zbilja izađu Dostojevski, 
Turgenjev i Tolstoj nakon dosadanjih prijevoda još i u 
ovakvom nemogućem i analfabetskom prijevodu, Ako već 
ovo nije jedan nenatkriljivi škandal, onda nama staje riječ. 

A sad da se upitamo, zar nema načina, da se stane na 
put ovakvoj drskosti, ovakvom sramoćenju hrvatskog je- 
zika? Zar će biti slobodno svakom nepismenjaku, da se 
na ovakav prostački način izruguje hrvatskom jeziku i da 
ujedno time služi pare u hrv, narodu? Zar je auktoritet 
naše čitalačke publike tako nizak, da joj svatko može da 
servira bez ustručavanja ovakav škandalozni prijevod? Zar 
se taj auktoritet ne može podići tako, da budu gg. prevo- 
ditelji, izdavači i nakladnici imali više obzira prema čita- 
teljima i s većom pažnjom prevodili knjige i izdavali djela 
na hrvatskom jeziku? ' V, D. 


JUTARNJI LIST I KAZALIŠNA KRITIKA, 


U »Jutarnjem Listu« od 22, rujna o. $. ima originalna 
kritika gosp. Napoleona Špun Strižića o Strozzijevom ko- 
madu: »Ecce homol« Ta kritika nije toliko značajna za 
Sosp. Napoleona, koliko za »Jutarnji List«, koji najmanje 
od sviju naših novina vodi računa o našoj umjetnosti, na- 
pose književnosti, Kritičari »Jutarnjega lista« prelaze preko 
svega, što se zbiva u našem umjetničkom životu i konstantno 
tvrde, da mi nemamo ni jedne književne revije, premda u 
Zagrebu izlazi »Vijenac« već treću godinu donoseći radove 
sviju naših književnika kao i onih iz čitave Jugoslavije, 
isto tako kao što izlazi i »Njiva« i »Književna Republika«, 
koji listovi također imaju neke literarne pretenzije »Jutar- 
nji list« to prešućuje ili namjerice ili čisto ignorantski hti- 
jući pokazati, kako je njegov umjetnički kriterij visoko 
iznad ovih revija, Međutim kakav je taj njegov kriterij. 
reka dokumentiraju ovi citati iz spomenute kazališne kri- 
tike gosp, Napoleona Špun Strižića, kazališnog kritičara 
»Jutarnjeg lista« u zamjeni gosp, Nehajeva: 

Tito Strozzi: Ecce homo, 

K premijeri napisao Nap. Špun-Strižić, 

(Baš je minulo četvrt stoljeća što napisah moju .posljed- 
nju kazališnu kritiku, Bila je zgolji ditiramb na ljepotu 
D'Anuncieve Gioconde; prosjedih cijelu noć da izađe isto- 
dobno na njemačkom i hrvatskom jeziku, 

Bijaše to u doba moga zamosa i preodređenosti, Sinoć 
pođoh — na molbu mog duhovitog prijatelja Nehajeva —- 
dobrano mirniji i trezniji na kritičarsku stolicu. Zdušan sta- 
rac, buduć sam zadnjih petnaest godina utrošio na lektiru 
filozofsku, spremih se za ovu večer tako, da pročitah na- 
zov »Ecce Homo« — Torquata Tassa,,. i td, 

Mi se ne bi na ovu kritiku osvrtali radi g. Strižića, d» 
nije toga zdušnog starca zamolio njegov »duhoviti prijatelj 
$osp. Nehajev« da sjedne na kritičarsku stolicu, Pa zaboga 
miloga, zar je tome »Jutarnjem listu« do toga, Ida traži neke 
mirne i nedužne starce, koji se već četvrt stoljeća nisu ba- 

vili kazalištem, da im piše kritike kod toliko naših kaza- 
lišnih pisaca, dramatičara i stručnjaka književnika, Eto to 
je ono, što ne valja u redakciji »Jutarnjega lista«, što ona 
ne samo sada nego uvijek ne dopušta prave riječi od auto- 
riteta, kad je govor o umjetničkim pitanjima, Evo čujte 
samo, šta taj dobri starac piše, 

= Gosp. Napoleon piše: 3 

Je li da leži strašna pretenzija u naslovu »Ecce Homo«? 
Kroz dva tisoćljeta, skoro, bacaju ove dvije riječi Arijca 
u jedan naročiti duševni stav, u neko raspoloženje, koje 
se za nijednim drugim ne krije posve (Kako to da se jedno 
raspoloženje sa drugim krije posve? Šta znači to?) Dosta 
je uzan krug onih pojmovnih kompleksa, kojima će ove 
dvije riječi kao naslov, nagovještaj obsega i dubljine sadr- 
žaja, bezprikorno pristajati, a — dapače — čim ih više 
odmičete od onog znamenovanja koje su po svojoj historiji 
zadobile tim one više postaju neki dictum de omni et nullo 
— i postaju aplikabel tek na najdublje misli čovječije. 
Kob na križ raspetih, čiste duše na lomači spaljenih i ka- 
menovanih, kob familijske, kob pred strašnim izgledima 
metafizičkim za fizikom vapijućih Newtona, pa kob don- 
kihotska i koriolanska, to su valjda motivi iz onoga kruga; 
al životi Martina Brekovića i drug« i Dr, Felixa Majera sa 
suprugom i bolesti živčanih pa poroka sexualno-psyhopa- 
toloških i gubitaka na imetku, uslijed opada dionica lepo- 
$lavskih društava, ne podpadaju amo. Tja ni životi heroj- 

ski ne; van možda u času prvoga kriča iza poroda i zad- 
njeg uzdaha razočaranja na smrti, i th d...« 

Još jedan izvadak iz kritike o čisto tehničkim stvarima 
ove predstave: 

»Kako ne bi gledaocu naručivalo patrajah tok aprehen- 
sije kad mora gledati Jevreje ljubičaste, centurione i hoplite 
narandžaste, Mariju Magdalenu srebrnastu i dražestni revar 
Afrodite pozlaćen! Najozbiljnije raspoloženje okliza čo- 
vjeku u frivolnost, Kad to ja opažah, u koga nema naro- 
čite tankoćutnosti za nijansu boje, mora da bi prof. Ive- 
ković, Medović i Kovačević iz kože iskočili bili.., Do- 
puštam dabome, da su takove stvari dražestne u ukusno 
kostimiranoj opereti, pa u dječjoj predstavi »Vila i Žaba — 
Kraljica« 4l slično ,. ,« 

Dalje gosp. Napoleon počimlje da tumači bit bakanala, 
a ja pomišljam na starca bijele brade i postaje mi grozno, 
Gospodo, šta ste vi to učinu? Iz svega toga razabrao sam 
samo to, da gosp. Napoleon ima zaista duhovitoga prija- 
telja Nehajeva, koji ga je posadio na kritičarsku stolicu i 
samo to, da je ta cijela stvar jedan kulturni skandal »Ju- 
tarnjega lista«, Kakav zaboga Felix Majer sa suprugom i 
gubitci na imetku uslijed opada dionica lopovskih  dru- 
štava. dolaze u dodir sa Strozzijevom dramom, Kakve je 
to boje vidio gosp. Napoleon, radi kojih bi njegovi prija- 
telji skočili iz kože? 

Treba osjećati dužnost, treba imati savjesti i za list i za 
posao i ćutiti odgovornost, za počinjena djela, pa onda ra- 
diti i kritizirati, 

Ahmed Muradbegović. 


JOŠ NEŠTO O NAŠOJ šTAMPI, 


Mi smo u jednom članku pod napisom »Slobodna i javne 
štampa« iznijeli sve nedostatke hrvatske štampe obzirom 
na kulturnu misiju, koju je ta štampa kao glasilo javnosti 
dužna da vrši i bez koje se ne može ni zamisliti svrha nje- 
zinoga opstanka, Ali ta hrvatska štampa ne će se po našem 
dubokom uvjerenju nikada emancipirati od svoje strašne i 
razorne akcije s napetim i. razvratnim opisima najbestijal« 


rijih ljudskih nagona, koji su u većini slučajeva izmišljeni i 
stvoreni u raznim redakcijama naših javnih glasila pod raz- 
nim naslovima: »Pola muško, pola žensko«, »Otac silovao 
kćer«, »Grješna ljubav matere i sina« itd, itd, Ona nema u 
sebi toliko moralne snage, da osjeti svu tu niskost svoga 
antisocijalnog i antikulturnoga rada, jer je u većini sluča- 
jeva razrovana na spekulativnim, pljačkaškim d sebičnim 
ciljevima, koji ne mogu da akceptiraju onu veliku odgo- 
vornost, moralnu odgovornost, što su je preuzeli na se kao 
predstavnici javnosti, naroda, nacije i društva, I ona te 
snage ne će nikada ni imati. Pa zar je uistinu tako nisko 
pala naša rasa i naša kultura, kako se to ocrtava u dnev- 
nim listovima ove mračne i kukavne štampe? Ja u to ne 
vjerujem, jer ono što vidim u duši ovoga naroda i u nje- 
govom društvenom i kulturnom životu nije ni toliko bezna- 
čajno, ni toliko mizerno, da se o njemu ne bi moglo, ako 
ne s ushićenjem, a ono bar s vjerom u progres i u bolju 
budućnost govoriti i pisati, Što više ja tvrdim, da u našoj 
rasi postoji jedna grčevita borba, koja rijetkom stvaralač- 
kom snagom traži oblike svoje rasne kulture i svoga jedin- 
stvenog bića i ta snaga je dala toliko velikih rezultata, da 
bi se njima mogie ponositi i najveće nacije Evrope, a ka- 
moli ne jedna mlada istom nastala nacija, koja zapravo još 
nije ni započela svoj pravi blagotvorni život. 

Pa ipak eto uza sve te svijetle perspektive naša narodna 
duša u svom prvom poletu mora da okusi gorki čemer i 
otrovni ujed jedne besavjesne, bolesne i organizirane po- 
dlosti, kakva je gotovo sva hrvatska dnevna štampa, 

I evo moje desne ruke, ako ta štampa za par godina 
ne postane još bezobzirnija i još izopačenija i ne počme u 
svojoj obijesnoj ludosti i sama inscenirati u našemu dru- 
štvu sve vrsti skandala, ogavnih senzacija i bljutavih 
scena samo da udovolji svojoj razvratnoj pohlepi i žeđi 
onih svojih opijenih žrtava, koje već danas pružaju ruke 
prema onim išaranim listićima kao kronični kokainisti za 
bjelim praškom. Ima takovih razornih organizacija po 
evropskim i američkim centrima s tom razlikom, što u 
tim ogromnim narodnim masama ima i pozitivnih i aktivnih 
kulturnih organizacija, koje su i jače i moćnije i mogu one 
prve ne samo potisnuti nego ih i prigušiti. Na njihovoj je 
strani i vlada i javnost, Ali kod nas? Ako ovako dalje po- 
traje i štampa sa sebe ne otkine sve obzire prema marod- 
nim i društvenim potrebama, sve će se tumbe okrenuti, i mi 
ćemo imati mjesto sređenog i snažnog narodnog organizma 
jednu demoraliziranu rulju kojoj ne će biti ništa sveto 
osim destrukcije i razvrata. A to će potrajati, jer otpora 
nema ni s državne ni s društvene strane, I to će se usa- 
vršiti, jer po svim zlim slutnjama postoji jedna čisto stručno 
i sistematski uređena akcija, kojom se ta stvar provađa u 
život i naša će prosvjeta, književnost i umjetnost za par 
godina postati ne samo balastom nego metom, na koju će 
se sav histerični bijes morfinističke štampe oboriti i sručiti, 

Treba samo pogledati, s kakvim prezirom, ignoracijom i 
superioritetom tretira ta štampa naša kulturna pitanja i s 
kako prezirnim tonom govori o našim umjetničkim tvorevi- 
nama, ako već mora da govori. U većini slučajeva prelazi 
preko svega toga, kao preko blata, kao preko nečega, što 
nije ni spomena vrijedno, Ono nekoliko vajnih književnika, 
što prodadoše svoje duše i svoje ljudsko dostojanstvo za 
komadić nasušnoga hljeba već se utopilo u toj mračnoj 
atmosferi redakcijskih cisterna i mjesto da bar nešto svje- 
flosti unesu u tu paklenu tminu, oni se sasvim predadoše i 
eno ih gdje pljuju na svaki ozbiljniji umjetnički rad, ili ga 
uopće negiraju svjesno ili nesvjesno, obvezano ili neobve- 

zano i po svojoj novinarskoj dužnosti konstantno lansiraju 
tendenciozne vijesti o književnoj stagnaciji, o anemičnosti 
naših književnika, o potpunoj impotenciji naše umjetnosti 
it. dit d A mi ipak imamo jedan od prvih evropskih 
teatera, prve kipare svijeta, muzičare, slikare, književnike 
i tolike kulturne radnike, kojima bi se i veći narodi ponosili 
a kamo li ne mi nova i mlada balkamska nacija. Ali u tome 
lansiranju ovakovih tendencioznih vijesti vrše ti siromašni 
književnici jedan idio onoga razornoga programa same 
štampe, o kome smo govorili gore, a koji ide za tim da 
potpuno zatuče svaki interes za ma kakvo umjetničko stva- 
ranje i kulturno djelovanje, Ja ne krivim lično te književ- 
nike, ja krivim njihovu slabost, da se opru onim zelenaškim 
tipovima, što hoće da od štampe učine dobar posao, pa 
makar to bila gotova smrt za naš narodni i kulturni život, 
a ne vide jadnici, da stvarajući razor i destrukciju u dru- 
štvu, da time i sami sebi spremaju propast i smrt, Ja kri- 
vim njihovo svjesno predavanje đavlu i svjesno negiranje 
svega, što kod nas postoji osim onoga, što zasijeca u ra- 
zvrat i kriminalistiku, Nijedna naša novina nema stalne 
rubrike za umjetničke i kulturne pojave. u našemu društvu, 
knjige se ne oglašivaju, odbijaju se svake međusobne veze 
između novinskih redakcija i književnih revija, književni- 
cima i umjetnicima ne daju pristupa, da sarađuju u novin- 
skim stupcima, nego ih pune kojekakvim blezgarijama, pi- 
šući nemogućim jezikom, mizernim stilom i očajnim razu- 
mijevanjem, Lično neraspoloženje prema nekoj reviji ili ne- 
kom književniku dovoljno je da se negira i samo djelovanje 
njihovo. Jeanom riječju sitničavost, duševno siromaštvo i 
pomanjkanje morala, ponosa i odgovornosti jednoga kul- 
turnoga radnika, koji nosi svjetlost i napredak, to je glavna 
značajka naše štampe, a to je ujedno i najbolja da onih 
koji stvaraju i zastupaju tu štampu, 

Treba dobru metlu, pa pročistiti, većinu naših ređakcija, 
otvoriti prozore i prozračiti ih, pa uvesti nov pozitivan duh 
u novinske retke, pa da onda štampa uzmogne vršiti svoju 
pravu misiju i uzmogne odgovarati onoj svrsi, radi koje je 
i nastala, Treba isticati vrijednosti, a ne negacije i treba 
te vrijednosti cijeniti, a ne ubijati svaki interes za njih i 
njihove nosioce, To je eto prava riječ i ko je se ne bude 
\držao, osjetit će reakciju prije ili poslije, jer zdravi narodni 
organizam se prezasitio sviju bljutavština i on će se jed- 
nom opasno revoltirati, a onda teško krivcima! 


Ahmed Muradbegović, 


S. LJUBUNČIĆ: SLOBODNI PISMENI SASTAVCI 


u osn. građ, i nižim srednjim školama, Upute i primjeri 
Sarajevo 1925, Naručuje se kod pisca B, Dubića, Cijena 15 D, 


Do sada nismo imali jednog takvog stručnog udžbenika, 
kojim bi se mogli poslužiti i nastavnici i učenici u pravljenju 
hrvatskih zadaća, i ako je pismeno izricanje misli i dojmova 
jedan problem, kojemu se mora dati velika važnost. Ovaj 
priručnik našeg poznatog pedagoškog pisca g. Saliha Lju- 
bunčića imao bi da ispuni tu prazninu. Autor je i znalački i 
sa mnogo mara izradio ovaj priručnik. Čitavu je građu 
zgodno rasporedio u osam poglavlja i tako dao pregled o 
svim stranama toga predmeta, U prvom poglavlju: »Pism e- 
nosti njezina važnost« iznosi potrebu jednoga si- 
stema u tome pogledu, u drugom: »Dosadanji postu- 
pak u osnovnoj školi«, kritikuje stari sistem, gdje 
zapravo i nije bilo sistema, a zatim u trećem poglavlju iz- 
nosi ideju slobodnih sastavaka, dok u četvrtom »U spor e- 
đenje starog i novog načina pismenosti u 


osnovnoj školi«, iznosi pozitivnosti novoga načina 
obrazovanja u tome pravcu, U daljnja tri poglavlja: »Pisme- 
nost u višim narodnim (građanskim) i nižim srednjim škola- 
ma« — »Nekoje napomene pri obradi pismenih sastavaka« 
— »Raspored građe za odabiranje sastavaka« — iznosi iste 
upute za razvijeniju mladež u srednjoj školi. Na kraju su 
»Primjeri« kao obrasci, po kojima se mogu učenici naučiti, 
Pisac 'se je pri izradi ovoga priručnika obilno poslužio 
stručnom literaturom i rezultatima istraživanja moderne. pe- 
dopsihologije, pa prema tome ni ovaj priručnik nije nikakav 
plod kakve samovolje ili diletantizma, nego se naprotiv 
osniva na jednoj naučnoj osnovi, U tome prevladava nje- 
mačka literatura i to će valjda biti i razlog, da je pisac po- 
katkad natrunio duh našega jezika njemačkim načinom izra- 
žavanja t. j. mnogobrojnim imperfektima i naslovima kao 
ovaj na pr: »Stara služavka na njezin (7) rođendan«, Ti 
germanizmi ipak ne krnje u suštini vrijednost ovoga djela i 
zato se ono može samo preporučiti, 
LN, 


ANTOLOGIJA JUGOSLAVENSKIH PJESNIKA U NJE- 
MAČKOM PREVODU. 


U zadnje vrijeme često susrećemo vrlo dobre prevode 
hrvatskih, srpskih i slovenačkih pjesnika u Renaissanci 
(Wien), Prager Presse (Praha), Der Morgen (Zagreb), Die 
Drau i Christliche Volkszeitung (Osijek) i Belgrader Zei- 
tung (Beograd) iz pera Zlatka Gorjana, koji je 1921, izdao 
u Beču antalogiju njemačkih pjesnika na hrvatskom jeziku 
pod naslovom »Gorući Grm« sa predgovorom Josefa Kal- 
mera, Prevodilac smišlja prikupiti sve objelodanjene pjesme 
u zasebno izdanje, pa će tako po prvi puta iznijeti pred 


- strani svijet poeziju svih južnih Slavena, Kako je u nas izdao 


nekoliko dobrih zbirki hrvatskih pjesnika na njemačkom 
jeziku Mavro Špicer, a i drugi su tu i tamo preveli po više 
pjesama, bit će dobro, da Gorjan o svemu tomu vodi točnu 
evidencu, pa kad se već izdaje, da se izda jedno na veće 
zasnovano djelo, a ne krparija, U njega je ljubavi i dobre 
spreme, pa se nadamo, ida će biti i vidjela. Ravnanja radi 
javljamo njegovu adresu: Beograd (Terazije 7), R. 


OTMJENA GRAFIČKA REVIJA, 


Svojedobno smo čitali oglašivanje s toplom preporukom 9 
organu Saveza Grafičkih Radnika-ca Jugoslavije u Zagrebu 
(Primorska 2, Telefon 11-39) pod naslovom »Grafička Re- 
vija«. Četvrta ovogodišnja sveska ponovno utvrđuje dobar 
glas ove smotre, kojom možemo izaći i pred strani svijet, 
pa gl, urednika Vj, Tržana i Vj, Škabernu ide svako pri- 
poznanje. Treba naročito istaknuti, da se list besprikorno 
štampa u Zakladnoj Tiskari Narodnih Novina u Zagrebu, 
pa može poslužiti uzorom, kako valja opremati izdanja te 
ruke, koja služe kao uputa za sve one, koji imadu posla 
sa štampanjem knjiga i tiskopisa uopće. R. 


KNJIŽEVNI OGLAS ZA VREMENA, 

Iz štampanoga prospekta razaznaje se, da urednik Na- 
rodnog Dela u Beogradu (Kraljice Natalije ul 58) sprema 
u redakciji prof, Stanoje Stanojevića veliko ilustrovano djelo 
pod naslovom: »Naši vladari: srpski, hrvatski, crnogorski 
i bosanski«, gdje će biti prikupljeno sve, što se odnosi na 
predmet same knjige, Upozorujemo naše povjesničare i sli- 
kare, da za vremena iznesu svoje predloge, jer poslije kiše 
ne treba kabanice,,. Na koncu konca treba, da i naša knji- 
ževno-prosvjetna o. kažu svojel R. 


Izdavači i vlasnici: Dragutin Nemet i drugovi, 


Tisak »Tipografije« d, d. u Zagrebu; 


GODIŠTE L i IL U ORIGINALNOM UVEZU 


| ,. “dobiva se uz cijenu od 200 Dinara svako 


d 
godište kod uprave. 


| 9radska štedionica 

Općine sfob. i £r. gfav. grada Zagreba 
Jefačićev trg 20 Zasreb Vfastita pafača 
Mlošci Din 110.000.000 — 


= Prima uloške na knjižice i tekući račun, te obavlja sve 


bankovne i burzovne poslove uz najpovoljnije uvjete. 


Iznajmilfjuje sisćurnosne pretince (fafe-dep6t) 


Za uloške jamči $rad Zasreb. 


Majka i dijete, mirišući od čistoće, sjajuć 
od svježine, njegovano i tečno. Radosno - 


zdravlje smije se sa blještavim zubima. 


Dnevna njega sa Kalodontom 
je najsigurniji put, zaodržanje 
ljepote i zdravlja Vaših 


